text:
Day 17 德江
前進 同 連杰 好早就出咗門,返番自己讀書同埋做嘢嘅城市
由於朝早落大雨, 我都唔急住出發,所以就落咗去樓下行下順便食早餐. 我誤打誤撞入咗一個街市,都幾有特色. 同埋我發覺呢邊嘅人都 幾鍾意孭住個籃, 我喺鎮度見,到我去山裏面都會見到
又再重遇呢個十蚊自助任食, 咁當食晏晝
停雨嘅時候都差唔多十一點,咁我就返賓館執埋啲嘢, 準備出發
出發前我去咗會長嗰度同佢影咗張相留念
雖然都係爛路, 亦都會踩到燥底,但路上景都唔錯, 可以令心情舒暢返
又係呢補給時間, 終於搵到間係有賣純牛奶嘅, 喺平時山區嘅路上想搵間有牛奶嘅都真係好難, 同埋唔知點解呢呢排車呢特別想飲啲酸嘅嘢例如蘋果醋同橙汁
之後我遇上咗一段大約長5公里以上嘅怪路, 佢原本係應該喺條好嘅路,但係每隔大概200米就會爛咗, 佢爛嘅程度係單車要推車過,其中有一段係Boss級連私家車行都有啲困難
有時我真係想知究竟高德地圖係點樣定義自行車路線, 琴日定咗條掘頭路都算啦, 今日定咗條樓梯畀我, 闊度大概係0.5米, 斜係45度, 由於兜另一條路或者原路折返要好長時間, 我唯有硬著頭皮推落去
之後踩到返入市區都開始入夜,係一個幾繁榮嘅小鎮
喺就踩到去賓館之前,遇到一位揸住電單車帶著一家大細嘅旭哥同我打招呼,問我需唔需要幫手, 原來佢以前都曾經踩過單車同揸電單車去西藏幾次, 所以見到車友都特別開心
佢叫我返賓館收拾下,之後帶我出去食嘢, 佢嗌咗個牛肉飯畀我之餘,仲叫廚房炒咗一斤牛肉 畀我加餸, 話要好好補充體力先可以踩落去
後來我仲去咗佢屋企飲茶傾計. 旭哥屋企真係幾大 ,下面係佢阿哥間舖上面係住嘅地方, 仲有個私人健身室. 佢平時鍾意打獵, 可惜呢排查得嚴,下次我再黎嘅時候帶我一齊去
其實旭哥嘅經歷都幾多,佢細個去過少林寺學功夫,後來係職業泰拳手, 之後每逢比賽完就會拎獎金去唔同嘅地方體驗, 通常都係揸電單車多, 試過穿越無人區,全國都走遍
而家就選擇安穩落嚟,返番自己嘅城市過啲休閒嘅小日子, 平時偶爾遇到經過嘅車友,佢都會幫忙
我都好認同旭哥嘅講法, 趁後生就做多啲自己想做嘅嘢, 而家想做嘅嘢就而家做, 唔好話遲下先做, 唔係樣樣嘢遲下都可以做得返. 同埋遲下就會有遲下想做嘅嘢,唔好畀咁多藉口自己,諗太多就唔會做
佢話自己個心態, 係有咗家庭小朋友之後已經唔同咗喇, 雖然都係有一顆流浪嘅心, 但係多咗一份牽掛, 即使自己一個去旅行亦都唔會去太長時間. 佢叫我趁而家仲有時間, 好好去編織一份屬於自己青春嘅回憶
佢真係一個好有經歷嘅男人, 呢種男人特別型. 臨送我返旅館之前,旭哥送咗一嚿烏江石 畀我留念, 話可以補我一路平安
佢話聽朝一齊食早餐同我餞行
一個旅程上面,最令你難忘深刻嘅唔係啲風景有幾靚, 而係你喺路上遇到嘅人同事


c: text/html

text:
多謝丘品創作
對Pet to Nature的支持,希望令到更多人瞭解回歸自然水化善終服務.從主人的角度出發,成就一個用心用愛的寵物善終服務.
有好多養寵物既主人,都唔敢想像自己寵物離世會點樣.今集我地會講一d比較嚴肅既話題,寵物離世會點樣處理呢?Pet to Nature 利用寵物善終新技術-水化技術,用水將他們返回大自然.對於愛寵既離世,Pet to Nature 唔會草草了事,佢地會用最舒服既方式,俾親友同愛寵作最後既告別.體現人性化的一面.
承諾是一生一世的 好好送寶寶最後一程
負責人Matthew:水化同土葬都係相類似,都係一個自然分解嘅過程,不過喺泥土入面分解嘅時間會比較長,可能需要三至五年,但喺水裡面就將本來所需嘅時間,大大咁縮短至二十四小時內完成整個過程,我哋有一部好大部嘅水化機,最主要會控制水化機裡面嘅三樣嘢,第一樣係水溫,同火化唔同,火化就用八百度高溫,水化就只需一百度以下嘅水溫,第二樣係水流,一個好溫和嘅水流,一個好慢嘅水流;第三樣就係鹼性物質.透過控制呢三樣嘢,二十四小時內不斷咁循環,喺水裡面就會將一啲有機物質,例如皮膚毛髮等有機物質進行分解,就會變成氨基酸,鹽份,糖份等等, 完成水化後會留下骨頭,經風乾同壓縮處理,最後會有骨灰俾主人留念,水化呢個技術獲得政府嘅認可同大力支持,過程中唔會釋出污染物,唔會對環境造成破壞,分解過程中釋放出來嘅水,甚至可以用嚟爲植物栽種灌溉.
Pet Pet天下:“回到自然讓愛延續”係Pet to Nature嘅宗旨,完成水化過程後嘅遺骨,主人除咗可以選擇放入骨灰盅作爲留念,亦可以選擇種植盆栽,重生係Pet to Nature嘅理念,透過打理盆栽,讓主人繼續感受寶寶嘅陪伴,慢慢撫平傷痛,讓寶寶同主人嘅愛得以延續,透過同Matthew嘅對話,我體會到Pet to Nature人性化嘅一面,對於寵物嘅逝去,佢哋並唔想匆忙完成一件事,而係希望提供最舒適嘅方式,俾親友同愛寵告別,進行美容前,擁有IPTGA證書嘅註場美容師會爲愛寵清潔打扮,人離世嘅時候都有禮儀師打扮儀容,愛寵都係我哋嘅一份子,當然要得到相同嘅待遇,由清洗,到剪毛細緻到腳甲,腳趾毛嘅修剪,都會非常認真仔細,透過美容師溫柔嘅雙手,令愛寵一塵不染,可以靚靚咁去另一個世界;Pet to Nature亦有註場嘅精品師傅,爲主人製作愛寵嘅紀念品,坊間有好多精品製作工廠,佢地大可以分配出去,點解需要註場師傅?Matthew話分配出去,雖然製作嘅過程會更加快捷方便,但質素保證唔到,既然主人毫無保留咁將寶寶托付俾我哋,我哋就更加需要負上呢個責任,所以Pet to Nature絕不假手於人,成個過程由註場師傅操刀,方便進行監督,確保質素,由師傅爲每位寶寶度身設計,最舒適嘅歡樂世界.
從主人同愛寵的角度出發 用心的寵物善終服務
常年累月嘅相處,愛寵已經成爲家庭中嘅一份子,面對至親嘅離世,一時之間的確難以接受,大家都會好好告別自己嘅至親,Pet to Nature亦深深體會到呢一點,喺店鋪中設立唔同嘅悼念房,包括中西式禮堂,俾寶寶生前嘅親友共聚一堂,透過輕鬆嘅聚會,護送寶寶嘅最後一程,除咗可以喺Pet to Nature嘅悼念房舉行聚會,客人亦可以選流動式嘅告別房,Pet to Nature開設咗新型流動車,點解會有咁嘅概念?Matthew話其實我哋始終係善終啦,希望有一個好廣闊嘅平原同好大嘅天空,寓意寶寶離開我哋後,係去咗一個好開心好舒服嘅環境,過一個新嘅生活,車裡面可以容納10至12位親友,有存放遺體專用嘅冷藏區域,適合唔同大細嘅寵物,呢個係同寶寶最後見面嘅地方,親友可以親自降下升降台作爲最後嘅告別.另外有投影機,可以播放寶寶生前嘅點滴,親友嘅陪伴,俾愛寵知道佢並唔孤單.
Pet Pet天下:我知道呢架流動車有個特別嘅故事,等我問下Matthew先.
負責人Matthew:我哋啱啱開業嘅時候,我哋做嘅所有嘢,都希望可以從主人嘅角度出發,一般傾細節嘅時候,都會先問主人,儀式當日可以點樣配合去協助主人令儀式更完美,咁有位主人就坐喺度,諗咗一陣,咁佢就話其實都有架,因爲我BB生前好中意去唔同地方,尤其是鐘意坐車,不斷叫我車佢去周圍玩,有時去下沙灘,有時去探望爺爺嫲嫲,一坐車就會好自然望著個窗,然後就唔郁,好似坐喺度睇電視咁,聽晚之後我哋就諗,當時我哋真係幫唔到佢,因爲個時香港冇嘢可以滿足到佢呢個諗法,之後我哋就好積極咁考慮點樣可以配合佢,就因爲咁樣,諗咗好耐終於構思到,就係用一個流動嘅寵物告別房間去處理,希望可以俾主人帶寶寶去唔同嘅地方.
Pet to Nature一直堅持一個理念,“從主人同愛寵的角度出發”大家一齊製造一個舒適嘅環境,減輕主人嘅傷痛,亦都俾愛寵喺最愛嘅懷抱中與視長辭,同理心配合細心,爲愛寵好好辦一場身後事,話過要俾你最好嘅,我會遵守承諾,陪你走到最後,護送你舒適咁走到彩虹橋,係我送俾你最後嘅禮物,我愛你!經歷過生死,至知道相處嘅每一刻都係最後一刻,用心同身邊人相處,珍惜共同擁有嘅時光,呢句說話雖然老套,但我會銘記於心,珍而重之.
視頻文字源自:PetPet天下 Ep3 寵物的生離死別

robotstxt: allowed

filter: keep


text:
小菲最近喺德國租樓,真係租到人生低潮.你以為香港地少人多租樓好貴咩?德國地方大但係單單想租已經令你頭痛欲絕.想搵間 dream house 真係難過你搵份 dream job!
最近香港最 viral 的其中一單新聞,係內地同胞喺香港大灑金錢喺其實佢地心目中唔算好尊貴嘅香港買樓,只係為咗令子女做喇沙仔.其次就係雙非家長公開承認夾份合租北區單位,為咗子女喺香港讀書之餘,可以喺統一派位裏面派到北區小學.最過癮係雙非家長唔覺得自己搶緊香港學位,但本地家長已經大呻北區畀內地同胞分薄晒啲入學機會.
小菲心諗,如果香港租樓都好似德國,會唔會一天都光晒?
德國租樓條件隨時多過港女搵老公!
落地德國之前小菲租定 service apartment,以方便自己落地後慢慢搵樓.同一間管理公司同一棟大廈裏面,有幾款唔同尺寸唔同間格的屋畀你揀.網上簽約,銀行過數,方便快捷,極其量都係要求你遞交張對上三個月的糧單過過目,過程俐落.小菲落飛機後住咗兩晚酒店,慢條斯理拎鎖匙,咔擦開門,立即入住.
住落三個月,開始熟習地形,揀啱心水 location,就開動搵樓.點知一搵就頭痛……真係心血少啲都隨時跳掣.
網上放租的樓盤唔算少,幾個最大的租屋網日日都有大量更新;小菲心水的地段每日最少都有六,七個新盤放租.但租樓第一步,就係要交文件先.想睇樓咩?麻煩你填低啲文件先啦.尤其係私人放租,九成都要你先放低呢幾兩.
呢啲文件包括啲咩?先係一張大同小異嘅 form,填好你(同埋同住者)的姓名,年齡,工作,收入,有冇結婚,有冇小朋友,有冇養寵物,有冇食煙等等;然後就係你的薪水證明,你份工嘅合約(自顧人士可免份合約嘅)同埋你個德國 ID 或者護照.係呀,淨係想睇樓都先要大步跨過個門檻呀.條件多到呢……如果係公司放租都好啲,因為有一部分冇入門條件,即係去到睇樓嗰陣先交文件,唔啱心水囉咪慳返囉,私隱唔使周圍派.
喺德國大城市搵樓有機會難過你搵工呀!
當你以為可以睇啱先交 form 的時候,少年你真係太年輕了.小菲出發睇樓,agency 約好星期一朝早八點,你以為佢淨係約你咩?同一個時間有廿幾個潛在租客同你一齊睇,小菲完全唔理解點解大家都唔使返工.冇錯,德國真係連租樓都有睇樓團!
星期日下晏三點又有第二個 agency 約小菲,小菲心諗今次睇啱就立即交低申請書,點知今次睇屋人數突破 50 人!小菲今次有留意其他租樓人士,之前網上爬文時提到要準備的 cover letter——即係自我介紹呀,點解想租,有咩超能力呀之類——真係有出現,更人將文件好有心機咁有釘裝成一份.嘩!嗰種準備真係同你見工差唔多,真係 hunt 一間 dream house 難過你 hunt 一份 dream job 呀.大家排隊嘅時候小菲都準備走人,迫過香港睇示範單位,睇嘅心情都無埋,默默離開嘅時候仍然見到不停嚟睇樓嘅人潮.
小菲見埋第三間 agency,第三次睇樓同場計埋小菲有成八個單位同你爭租,但睇樓嘅 time slot 由五點去到八點都約好晒,真係唔好想像一間屋有幾多人同你一齊爭呀.
再唔係更有 open viewing,時間地點講好晒,歡迎 walk-in 交 form,真係閒閒地都有幾廿人一齊睇,迫過你行年宵.
呢個時候,你會發現私人出租情況會無咁混亂;但唔代表少啲人爭.屋主 screen 過晒覺得你職業唔錯,收入唔錯咪比你睇下樓,畀你睇完樓佢再慢慢揀多一轉;但千祈唔好唔記得你面對嘅係寫得一手好 cover letter 的對手(們).加上好多上年紀的業主未必識英文,唔想租畀外國人怕難溝通呢回事真係好普遍.而你嚟呢度做咩,你會住幾耐,都係佢揀你的條件;如果你話你係雙非嚟呢度就係想呃九年(定係而家12年?)免費教育想要派到北區小學真係唔使旨意有人想租畀你,就算你幾個人合租畀多啲錢都係咁講.
有錢冇樓租真係好可憐,何況小菲冇錢.不過搵樓咁難其實都係因為法例保障租戶多於業主,而且德國人真係睇自己文化重要過錢咁解囉.如果香港人放租都唔係錢行先,揀合適的租戶先,成件事會唔會唔同啲?香港會唔會唔同啲?
(本文純屬作者意見,不代表香港01立場.)


text:
Marcus食左illuma都差唔多2年,(touch wood) so far無咩大病要入醫院,
小病當然有,但起碼都係活潑可愛,呢個三歲小男孩
仍然每日早晚兩杯illuma milk milk, 所以仲係肥肥白白,
諗返起哥哥同齡既時候又真係廋d,可能哥哥個時返學多病啦!
兩兄弟既成長比較圖
瘦哥哥與肥弟弟
著同一件衫,Marcus 著同一件衫又真係好似脹卜卜
我地唔係對Mancent 哥哥唔好呀..
不過大家都知道吸收營養呢d都係因人而異
Mancent 哥哥係走型格路缐
Marcus 細佬仔係走得意路缐
Marcus 而家大個仔左好多
(成長線一路都keep 住肥仔架)
可以同我地一齊去好多地方
唔好講其他人....比起哥哥都係3歲
細佬係精靈少少
(成日整古做怪)
又識得每朝起身識得沖illuma milk milk
真係有板有眼架!
(如無特別,今次應該都係最後一次寫關於奶粉既update)
但係沖沖下會偷食,因為本身illuma 既奶粉無咁甜
(不含蔗糖)
所以都放心俾Marcus細佬仔偷食小小
之前仲拍左片
真識嘆,一路milk milk一路睇書,
原來Marcus都有靜既一面既
真係好專心睇書喎⋯
不過實不相暪....呢排天氣時熱時凍....有時都要落哮喘藥
有時病多痰
我地就會用生理鹽水黎清下氣管
已經搵左隻唔以野痰加濕疹BB 最o岩用既milk milk 牌子佢食
(其實Illuma 仲有少少雲呢拿味)
希望遲D大D氣管好D啦~
而家開始會同哥哥一齊睇書一齊玩
不過呢個仔呢....成日帶好多歡樂比我地
同哥哥一齊偷食
仲要走埋黎同我地講偷食好好味?
問佢係咪"偷食"??..佢仲笑咪咪
細佬真係鍾意食野
希望都keep住可以係不同既階段吸收得好D
有健康既飲食習慣
黎緊唔係只係玩架啦~
期待四歲既你係新學校/新環境學到更多既知識
下年又輪到你考小學....龍B既媽咪大家都要開始準備一下啦~
===其他成長月誌blog==


text:
我有時唔明,點解啲父母要迫得仔女咁辛苦呢?
我公司喺疫情期間多次畀同事work from home,然後家中兩老已經唔信,問我係咪畀老細炒咗?問我係咪失業唔敢講?我話咗好多次唔係,仲話出晒電郵叫同事在家工作,我老豆話:「唔識睇啲雞腸!叫你畀心機又唔聽,以前成日請假去旅行,而家好啦!市道唔好一定炒你呢啲懶人先.」
?????乜嘢呀?你唔信我係WFH都算,我以前去旅行係用自己大假,清唔晒假期仲會畀公司迫我放,點樣懶人呀?
最近公司再宣布WFH,原因係有同事住緊嗰棟大廈有人確診,老細為安全計,叫大家home office直至3月,反正新年前的確冇咁忙,本身都打算年廿八收爐,但我一啲喜悅都冇,因為我知留家工作係一個大難題,如果唔係老細落聖旨,我真係唔介意自己一個返office做嘢.
大半個月唔使返公司根本冇得避,直接同屋企講,父母又一如以往唔相信,日鬧夜鬧,日哦夜哦,有時要打畀客,已經閂埋房門,佢哋都照樣叩門,照樣係咁叫,電視開到大大聲,完全冇辦法做嘢,出去同佢哋嘈,老豆老母又話冇可能有老細會畀員工咁樣做嘢,我話:「你哋冇做過呢啲公司,冇遇過呢啲老細,唔代表呢個世界冇,唔係乜嘢都以你哋見過嘅嘢為標準!」
當然,佢哋都仲係覺得我掩飾自己畀人炒,掩飾自己冇工返,話鬧我只係為我好,覺得而家啲後生唔捱得,唔識得珍惜份工,放假即係對公司唔忠誠,冇盡力,因為佢哋以前嗰套就係咁,所以認為我哋呢代都要係咁,一份工就係要做一世,轉工就等於唔識得飲水思源,係反骨嘅行為.
每日被兩老質疑我失業,每日開到個電視大一大聲,你知唔知我慘到點?我去咗搵啲分租office,$2500,80呎,無窗,舊式工廈,有窗會貴啲,房內有廁所又貴成千蚊,所以我揀最平嘅無窗無廁房.唯一慶幸係有WIFI,唔使另外申請,呢度亦可以短租,但短極都要簽三個月,即係我硬掘要因為咁而付出7500,同埋呢間80呎office係唔提供傢私,我又唔想使咁多錢,所以求其買咗張褶枱同櫈仔返去,始終呢段時間都要喺度打躉,唔止每朝一早「返工」出門口,放工都要較埋時間夠鐘先走,我真係覺得自己好折墮.
希望其他人唔好有我呢啲遭遇,希望啲父母唔好再迫死仔女啦!未經歷過嘅嘢唔代表冇,時代唔同喇,唔好再成日講以前啦!
投稿讀者:培


text:
大家好!我係Israel,以作曲/演奏爲正職,學習外語爲興趣.先後畢業於中文大學,牛津大學,本科生時喺瑞典隆德大學做交流生生活咗一年,目前住喺英國.
喺大學讀德文嘅時候,我先發掘咗我對學習,研究語言嘅熱忱,而家閒時教,學各種外語.我亦都係粵語運動嘅支持者,曾經以粵英翻譯嘅身份參與Cantonese Conversations,Easy Cantonese,粵語電影對白語料庫,粵典等工作,同時間亦係撰樂嘅中英翻譯.
2020年十月開始,成立咗絮言.狂想podcast節目,旨在用粵語討論同粵人比較切身嘅語言議題,同埋製作聆聽材料畀粵語學習者.如果想支持節目運作,或者閱讀每集足本逐字稿,歡迎嚟到Patreon做貢獻.
呢個blog嘅成立,係爲咗喺我開始自己探索世界之時,記錄低我旅遊嘅經歷;亦都係爲咗寫下我學習外語嘅途中,各種成功同失敗所帶嚟嘅心得.呢個網站嘅粤文版本最近先開始寫,有興趣嘅話亦都可以用左手邊嘅連結,去瀏覽一下英文嘅文章.
我希望我寫嘅文章可以引起你嘅興趣,甚至啓發到你對學一門新嘅外語踏出第一步,又或者加把勁改進你現有嘅外語.如果你睇嘅期間想同我分享一下你嘅睇法,或者向我問一條問題,可以喺下面留個言,或用聯絡表格send個message畀我.
我學過嘅語言
其實所有以語言爲樂嘅人都知道,永遠都好難講實到底識定係唔識一隻語言.我可以講下嘅係,我學過邊啲語言,而可以用佢哋做到啲乜嘢.如果你有興趣學呢度嘅某一種語言,可以睇下我有冇寫過關於佢嘅嘢,或者又可以留個message,我睇下有啲咩經驗,貼士同你分享下.
我對英/法/德/瑞/波/粵語經驗比較深,有個人學習嘅心得.如果你學緊呢啲語言,我作為一個粵語母語者,我可以以過來人嘅身份,同你講解有啲咩要注意嘅地方,或者有啲咩捷徑,貼士可以學得快啲.想知多啲嘅,不妨留個言搵我試堂添.
粵語:母語.
英語:接近母語.我除咗日常同家人朋友講嘢,其餘情況都多數用英文,書寫嘅話我甚至係英文最順暢.
華語/官話/國語/普通話:聆聽流利,但係因爲少用,所以棘棘哋.
法文:由細個開始學,而家可以自然地睇一本書,或者喺法國生存嘅程度.
德文:學咗好多年,而家有每日聽德文新聞嘅習慣.除咗高等學術環境之外,我都認爲自己純熟㗎喇.
日文:學下停下噉,所以喺日常生活都剩係勉強溝通到.
荷蘭文:玩玩下啫.
俄文:當年去德國之前用咗俄文嚟試下Glossika,成個課程做咗一半,最後結果係說話能力超乎所想,但係聆聽就一竅不通.但係自從學波蘭語之後,發覺我對個文法系統熟識咗,加上基本嘅俄文知識,竟然都聽得明唔少.
波蘭文:我目前嘅摯愛.間唔中查下字典就可以睇到書,亦都好鍾意講.
意大利文:喺大學上咗兩個course,雖然學得幾快,但係還返咗畀老師.
哈薩克語:當興趣玩咗一陣,但係冇幾耐就冇咗動力.
臺語:貪得意玩緊,原來學一種接近母語嘅語言,係咁有趣.
冰島語:學咗幾個月都幾享受,但係因爲武漢肺炎取消咗冰島嘅行程之後,就失去咗動力.
拉丁語:因爲女朋友喺大學讀咗個暑期班,所以陪佢學識咗啲基本要素.
希伯來文:而家主力學緊!程度仍然算係入門.


text:
新婚生活本來都幾開心,但係小朋友出咗世之後大家都聚焦落BB身上,兩公婆感情反而淡咗?生小朋友唔等於踏入婚姻墳墓,學識以下幾個袐訣幫你同老公嘅愛情保鮮啦~
絕招一:每日簡單問候
日日住埋一齊,仲有冇每日講早晨同晚安?無論心情點樣,每日都要有簡單嘅問候.俾對方知道你朝早定夜晚都記起佢,佢一定會感到心頭一暖.呢啲嘢好似好簡單,但正正係咁先更加要keep住做,一齊拼湊平淡的幸福.
絕招二:培養共同興趣
培養邊種興趣唔重要,重要嘅係有時間同對方一齊.落街跑步出下汗又得,喺屋企一齊敷mask追劇又得,有對方嘅陪伴,大家都開心享受就夠了!
絕招三:抽時間拍拖
兩公婆成日忙住湊小朋友,有幾耐冇再二人世界?要保鮮,搵日同另一半兩個人去拍下拖啦!唔駛好隆重嘅,簡單落街散步,拖手仔傾心事,或者一齊睇齣戲都好夠.重溫當年拍拖嘅甜蜜,令愛情升溫!
絕招四:唔好吝嗇你嘅讚美
有幾耐冇讚過或者多謝過對方?就算對方心知你愛佢,都要宣之於口令佢知道.對方剪咗個新髮型你覺得好睇嘅,不妨讚下佢;對方陪你行咗成日街,都不妨多謝佢.一句說話可以令對方感到被愛同被尊重,日後做得更好!
絕招五:要識得放下身段
有咗小朋友之後鬧多咗交?嘈完點處理?對住愈係熟悉嘅人,愈易講出傷害對方嘅說話.兩公婆嘈交平常事,鬧完交之後就要識得放下身段同面子去安慰對方.道歉又好,比對方一個擁抱都好,只要令對方感到被愛,咩問題都好快解決到啦~
屋企多咗位新成員的確係開心事,除咗照顧小朋友,都要記住照顧兩公婆嘅關係.冇一段感情係會永遠都處於熱戀期,細水長流嘅愛情係要靠雙方一齊努力維繫.湊BB湊到攰就一齊敷mask休息下啦~肌美精超滲透水潤嫩滑立體面膜為皮膚即時叉電,濃厚精華幫你持久保濕,即時擁有嫩滑BB肌!


text:
英國升學心得- Medic學生為你介紹University of East Anglia (UEA) | 附Healthcare Course嘅報讀同面試貼士
今次係UEA嘅分享🤩,之前喺IG story到你地都有人request想睇㗎 #有求必應 !好多謝我嘅中同朋友,寫咗好長嘅分享畀我😂 利申:非學校ambassador,本人都係喺呢到讀咗半年多啲,未能作準~ 校園 Campus唔算好大,不過學校有兩棟嘢好奇怪咁喺一個大草原後面,由central campus行過去大概要20-30 mins,如果你唔係讀healthcare科目嘅就唔使擔心.學校裡面有medical centre,入面有GP Surgery 同埋藥房(“Boots”).學校嘅GP surgery 唔係24小時都開,亦都要預約,不過如果只係發燒感冒,可以去藥房買藥.學校Central campus有canteen,主要serve 早餐同午餐,canteen 隔離就係SU bar,有Blue Bar 同 Red Bar,Blue Bar 除咗drinks 之外,仲會有食物 (e.g. pizza, wraps, salad bowls)賣.Red Bar有個DJ 台,所有bar events 通常都喺呢到.SU bar附近就係library,library 係24小時開放,裡面會有齊所有course materials,所以我通常係借學校啲書,如果覺得非常有用先會買.Library個search engine有啲難用 (因爲佢可以search 埋 journal articles, research publications etc),不過induction week 會有librarians 教你用.學校有個post office,如果你係住係campus,你啲letters and parcels 就會送到呢到.Post office 會send email 通知你去攞parcels,不過唔會通知你攞letters. 宿舍生活 學校有幾種類型嘅宿舍,最主要係shared bathroom and ktichen或者 shared room.呢啲唔同種類嘅宿舍會分佈喺唔同嘅宿舍大樓.Ziggurats building 出名玩得最癲,差唔多隔日就會有party,如果想識好多人嘅話可以考慮.本人比較摺,所以揀咗Constable Terrace.我住嘅係two bedroom unit,即係同另外一個人share bathroom同kitchen.我同flatemate 同幾個neighbour 都係讀同一科,所以會一齊煮飯,溫書同玩.每個人係宿舍嘅生活都唔同,好視乎同你住嘅人係邊個,不過大部分人都好nice,所以只要你主動啲同人講嘢就一定會揾到friend.不過要提醒嘅係部分宿舍都會有人吸大麻,Ziggurats 係比較嚴重,所以揀宿舍要特別留意. Societies 學校有好多clubs and societies,有好多唔同cultural societies,academic societies同sports club.每個club同society嘅大細都唔同,culture 都唔同.共同嘅係每個club and society 都會搞好多唔同種類嘅socials,e.g. movie nights,pub hunt,Christmas dinner,easter egg hunt... 個人覺得clubs and societies 係一個好途徑去識自己course 嘅 seniors 或者唔係自己course嘅人,學校裏面 join 得clubs and societies嘅人都好friendly,同埋學校有"zero-tolerance policy",所以無聽過發生任何「不適當」嘅行爲.至於上莊,呢到冇莊culture,個人覺得如果想豐富CV,可以上啲academic嘅莊,因爲呢到啲academic societies 嘅 academic exchange機會比較多,亦都可以識到好多該範疇嘅專業人士.只有你踴躍啲問,佢哋可能可以畀到outside course嘅機會畀你 (e.g. internship, shadowing, research opportunities). 讀書 至少喺我讀嘅呢科,讀書叻嘅人會好叻,lecture總會有幾個學生問問題或者留低同professor 交流.上seminar嘅時候總會有啲人識好多 lecture/ reading 無講過嘅野.不過大部分嘅人係又玩得,又讀得書.當然總會有一兩個人係永遠唔會係lecture到出現,只會喺啲complusory seminar先會出現.大部分嘅coursemate都 friendly,如果功課上有咩問題都會盡量答你.我讀嗰科冇group project,所以唔係太清楚.英國人有好多唔同accent,e.g. Irish accent, Scottish accent etc, 尤其係medical school,有啲surgeon 會係Indian,呢啲accent喺香港好少接觸到,所以一開始上lecture 有啲唔習慣,有時會聼唔明lecturer講咩,不過隨住時間就會慢慢適應,如果聼唔明可以問同學,或者email lecturer問,大部分lecturer 都好歡迎學生問問題. 社交生活 英國人一般都好玩/飲得,通常Friday/weekend 都會去飲酒跳舞,SU bar一個星期差唔多每日都會有events,最出名嘅係星期二嘅sports night (因爲星期三係school holiday).至於non-alcoholic嘅活動,通常都係card games,movie nights同comedy shows.UEA都有唔少international students,通常係Chinese 或者 Indians,亦都有唔少Europeans.個人覺得international students,尤其係内地人,比較close off,再加上我普通話唔流利,所以有啲難同佢哋friend.至於香港嘅學生,唔知點解個個都好似好有錢好多時間咁,生活好似好奢侈,所以我覺得同佢哋相處有啲壓力,我個人就無咩香港friend… 我覺得係UEA 比較多BBC/ BBI (British born Chinese/ Indians),我覺得佢哋比較容易相處, 佢哋會同你講好多英國嘅野,同時大家嘅culture 都好接近,所以大家喺生活飲食都會有好多相似嘅地方. Norwich UEA位於Norwich,而Norwich係Norfolk嘅一個比較細嘅城市,不過都算係幾diverse,而且治安幾好.Norwich 最多嘅係教堂同公園,學校附近已經有兩個公園.最出名嘅就應該係市中心個市集.市中心距離校舍大概45分鐘車程,如果有單車嘅大概20分鐘就到,裡面會有齊各種商店.我覺得Norwich 一個唔係幾方便嘅地方就係唔係到到phone signal都好,有時去到啲偏僻地方就會收唔到信號,最麻煩就係某啲學校宿舍信號好差(例如Constable Terrace),所以當food delivery/ grocery delivery 到咗會收唔到電話通知,變咗要喺ETA嘅時候要係咁望住出面,有啲麻煩.另一樣嘢就係呢到啲天氣,冬天嘅時候會成日落雨,而且呢到比較空曠,所以一定會係又風又雨.個人建議可以買定一件又保暖又可以擋風擋雨嘅外套,我係用North Face嗰啲比行山嘅風褸羽絨.Norwich比較平凡,如果覺得悶嘅可以去附近嘅城市,例如Great Yarmouth beach 同Cromer beach都好出名,Waxham有得睇海獅,Ipswich 有好多古風buildings,或者去Cambridge參觀吓,Norwich 都係喺呢啲城市中間,所以車程唔係好耐,值得去吓. Tips 據我所知,除咗healthcare course外,其他course都只係UCAS 交personal statement(唔係十分清楚).UEA唔係啲高級學校,只要你講吓你點解想揀呢科,同埋做過啲咩去了解嗰科就可以,最重要嘅係show到你係一個點樣嘅人,最好嘅就寫吓啲related readings/ experience再加reflection.至於healthcare course就要interview,其他course我唔係太清楚形式係點,但係medicine 就係MMI,學校會有interviewer飛過嚟香港,所以唔使特別去英國interview.至於interview tips… 我覺得最緊要係識啲關於NHS 嘅資料/時事,同埋4 pillars of medical ethics.Interview 嘅時候比較輕鬆,所以做番自己就可以啦,最重要嘅係要show到你嘅logical thinking process同埋分析能力.


text:
「滑雪」
香港今日終於似返啲冬天,但係其實我唔係一個鍾意冬天嘅人,因為我怕凍,所以我鍾意陽光與海灘多啲!不過最奇怪嘅係我以前好鍾意溜冰,而之後學識咗滑雪就經常去滑雪.不過我嫌滑雪麻煩,所以就走咗去玩雪板.如果啱啱學嘅話或者有啲難度,但係如果當你學識咗之後,我相信你都會愛上佢.不過返咗嚟香港咁多年真係無再去過滑雪,唔知幾時再有機會去,到時應該係同郭大少一齊去.唔知佢會唔會鐘意滑雪呢?
「運動」
滑雪真係會上癮,以前一到冬天當啲雪場一開就會去滑雪.不過當然最好之前幾日落過大雪,如果唔係就會變成滑冰多過滑雪.而玩雪板嘅技巧係有少少唔同,不過如果有玩開滑板嘅人應該好易上手.任何運動都會跌跌碰碰,而初學者就在所難免,我當然都唔例外.或者我鍾意有速度嘅運動,因為有種自由嘅感覺,而要高速控制雪板其實都好考體力.唔好以為滑雪唔會出汗,其實運動量好大,所以滑完雪係唔會覺得凍反而覺得好熱!
「雪板」
其實香港越嚟越多人玩雪板,無他嘅因為真係幾型.如果你未試過嘅話,下次你不妨去試下.不過我諗我都未必記得點樣滑,因為真係好多年無玩過.就算再搵返我相信都要一啲時間適應.玩雪板最大嘅分別係兩隻腳都要固定係塊板上面,而且雪板係好靠人嘅重心去改變速度同方向,當你掌握到之後就可以玩更多嘅花式.滑雪有時都要一眼關七,尤其係人多嘅地方.所以滑雪第一樣嘢係要學識停同跌,如果唔係有時都會幾危險.
Also published on Medium.


text:
今次介紹地方係由 Eunice & friends + families同筆者親身試行後推介,中意戶外活動嘅朋友仔,記得搵個週末,拉埋親朋戚友一齊去啦,大人小朋友都啱哂!
有咩舒服得過鬱鬱蔥蔥嘅景色近在咫尺,帶齊裝備黎到小西灣,有兩條路行,沿龍躍徑斜斜地嘅水泥路可以輕鬆上山;亦可以從樹影樂園行入黑角徑,盡頭係黑角頭燈塔,右手邊就有條隱徑上山,都通得返龍躍徑,如此走走探探,穿山入林,都別有一番感覺.
龍躍徑黎到尾聲,就上砵甸乍山郊遊徑,沿路都係上上落落既石級,無咩難度,輕輕鬆鬆就可以行上山,從砵甸乍山觀景台仲可以眺望將軍澳,東龍洲等遠處景觀.分叉口往大浪灣方向繼續行,準備到達中間站/目的地—大浪灣.
大浪灣實在灣如其名,呈U字型嘅海灣浪濤洶湧,無怪為香港嘅衝浪勝地.唔好忘記去睇下大浪灣既古代時刻,係香港既法定古跡,相信係早期嘅漁民刻石以求鎮撫怒海,保佑出海漁獵平安,圖案見到咩?不如交由你地去探索下啦!香港咁難得有呢啲古跡文物保存落黎,值得大家好好對待,等歷史文化繼續傳承落去.
如果係半日遊嘅你,呢到就係你嘅終點站,換條泳褲,攤係幼沙上聽住驚濤拍岸,一身都鬆哂;而自問好似筆者咁不熟水性,打算行足一日山,係士多補充下物資,就衝上港島徑第八段,朝龍脊進發啦!
而上龍脊呢段路—馬塘坳—難度就提高些許啦,因為唔再有靚靚嘅石級,多咗碎石,帶住小朋友挑戰就要多加注意,但上山嘅路沿途綠樹成蔭,即使炎炎夏日都唔會好曬,唔知唔覺就上到龍脊啦!你睇,真係幾似龍嘅背脊窩!係山頂俯瞰大浪灣,東龍洲,石澳,遠眺香港島以東嘅海域,豪氣衝上喉嚨,真係忍唔住大聲呼喊,咩壓力都乘風而去.最後慢慢行落山,就可以搭9號巴士返返市區,全日嘅行程就到呢到為止.


text:
海豹
海豹係對鰭足亞目種海豹科動物嘅統稱,係一類身體成紡錘體型,四肢特化成鰭狀嘅動物,海豹個頭圓頸短,又無外耳廓,因為佢哋嘅臉部生得好似貓從而得名海豹,以區別鰭足亞目其他兩個科(海獅科,海象科)嘅動物.佢哋高度適應海洋裏面嘅生活,多數時間喺海洋裏面活動,遍佈整個海域,以南極沿岸數量最多.
常見嘅海豹有:斑海豹,豎琴海豹,冠海豹等等.香港海洋公園現時養咗兩種海豹:灰海豹同斑海豹.
食物同生態地位[編輯]
海豹係海洋哺乳動物,主要食魚,但要視乎品種而定.例如食蟹海豹主要食蝦,豹斑海豹反而係兇猛嘅捕獵者,會捕獵企鵝,甚至其他海豹.而住喺北極嘅海豹,亦係北極熊,殺人鯨同人類嘅獵物.
分類[編輯]
- 僧海豹亞科 Monachinae
- 僧海豹屬 Monachus
- 象海豹屬 Mirounga
- 羅氏海豹屬 Ommatophoca
- 羅氏海豹 Ommatophoca rossi
- 食蟹海豹屬 Lobodon
- 食蟹海豹 Lobodon carcinophagus
- 豹斑海豹屬 Hydrurga
- 豹斑海豹 Hydrurga leptonyx
- 威德爾海豹屬 Leptonychotes
- 威德爾海豹 Leptonychotes weddellii
- 海豹亞科 Phocinae


text:
「滿月」
今日「晞暘」滿月啦!話咁快就已經出咗世成個月,時間真係過得好快.日日對住佢都覺得佢大得好快,雖然做到無停手,但係見到佢開開心心,食飽好滿足個樣,真係幾忙都唔記得咗.而家肥返啲,越嚟越得意.得閒同你笑一笑,真係俾佢激鬼死.肚餓要食嘢就一秒都唔等得,係咁喊,有時喊到紅卜卜真係比佢嚇死!所以每次去到咁嘅位,一定要抱起佢氹返佢!
「出月」
我諗我老婆今日一定好開心,因為終於坐完月,放監啦!過去一個月對我老婆嚟講應該辛苦過陀住個仔咁多個月,因為仲多嘢要搞同好多嘢都仲係未食得.最最最辛苦嘅就係無得正常咁沖涼洗頭!所以今晚應該好開心可以回復返少少正常嘅生活!不過當然因為身體仲未完全康復,同仲要餵人奶所以仲有啲嘢要戒口.至少而家可以正常出街,唔駛係屋企悶到發毛,同餐餐食同一樣飯餸!
「坐月」
講真好多人都話坐月好緊要,因為當孕婦順利誕下嬰兒之後,係中醫嘅角度身體機能係可以重新調整.所以坐月係有好多唔同嘅習俗.而過去嚟個月我雖然唔係生嗰個,但係亦感受到坐月其實係一件幾悶同幾麻煩嘅一件事.好多嘢都要就住就住,同時又唔出得街,真係人都癲.雖然要差唔多全天候照顧個細,但係而家就明白點解啲人話產後好容易抑鬱.


text:
7 MARCH 2014(FRI)小小豬今日應該係非常驚喜又開心,因為嘉汶表妹俾左個好大嘅驚喜佢,就係買左小小豬恨左好耐嘅火車同路軌呀~
小小豬一向都好鐘意火車/地鐵,所以每日放學都一定會要求搭地鐵,咁就可以睇係月台上睇地鐵,依個豬仔仲連啲宣傳海報都唔放過,一見到有地鐵蹤影都要企定定睇一陣呀!
嘉汶表妹知道小小豬好鐘意地鐵,所以佢話一見到依盒地鐵套裝時,即刻就諗起小小豬,所以就買左俾個百厭豬啦!不過話時話,我都係第一次見依SET玩具呀~
依個傻豬仔係我影完兩張相之後,充已經急不及待要拆嚟玩啦~
對住三部列車簡直係愛不釋手呀~
不過因為我要煮飯,所以砌路軌依個重任就交俾嘉汶表妹,估唔到平日好少玩依類型嘅玩具,都好快就砌好啦~
等左咁耐終於有自己嘅地鐵,小小豬緊係勁開心呀~
由於小豬媽屋企冇電芯,所以就冇得自動行,不過小小豬不停地沿住個路軌推地鐵,玩得都不知幾投入呀~
到大肥豬放工返到嚟,佢地兩父子就有另一件重要事做,就係幫個月台貼貼紙啦~
小小豬咁沈迷係地鐵上會唔會係一件壞事?我個人覺得只要佢識抽身,唔係一日24小時都地鐵上身咁,其實係可以接受.小朋友都係會有佢鐘意嘅嘢,有自己嘅主意,只要唔太過份,或者影響日常生活,我地仲乜要阻止呢!(放心...小小豬絕對冇地鐵上身咁,所以我完全唔驚)
小小豬真係一個開心嘅小朋友,因為身邊好多人都係好錫佢,希望佢慢慢長大嘅時候,亦會學懂利用內心體會,同樣愛錫返身邊鍚佢嘅所有人.


text:
*Free shipping over $800
Snowkids Spray Color 配搭色噴噴顏料(橙, 紫, 綠)
Art and Craft 除左可以用最基本嘅畫筆,Spray Color 可以俾小朋友體驗到唔同嘅創作模式~ 就好似街頭嘅Graffitti 咁,用安全嘅用料俾小朋友噴噴噴!Snowkids 更加好貼心咁設計左一d適合幼童手仔嘅噴霧器,希望小朋友能夠好好享受創作嘅過程!
Spray Color 特徵
🌟生產地: 韓國
🌟適合年齡: 3歲或以上(3歲以下要有大人陪伴)
🌟每支顏料容量係250ml
🌟每支噴射器約100 ml
🌟唔洗用水溝稀,直接噴就ok
🌟開咗後建議一年內用完
呢套Spray Color 有咩特別?
🌟顏色鮮艷- 就好似畫家咁,能夠用好品質嘅顏料非常重要,溝色效果又要好! Spray Color 顏色夠哂鮮艷已經唔需要多講😆仲要係幾隻顏色溝埋,都唔會好似平時d水彩容易溝到黑哂!
🌟方便易處理 - 除咗可以喺紙上面用之外,更加可以當係messy play咁係屋企浴缸度玩.直接噴喺浴缸邊嘅牆,玩完即刻用水沖洗就乾淨晒! 除此之外,Spray Colour 本身個厚度適量,所以噴咗喺面上面都唔會好容易滑落.
🌟為小朋友而設嘅噴水器- 除咗喺創作上面,利用噴水器,可以幫助鍛煉佢哋嘅手部肌肉,一舉兩得😊又可以避免有浪費嘅情況
使用方法
準備功夫非常之簡單,只要將Spray Color 倒入噴射器(倒滿約三分一到一半,唔夠玩先至再加,減少浪費),就可以開始玩架啦!玩嘅時候,小朋友可以喺浴缸或者喺戶外玩都得~ 甚至可以擠係唔同嘅物料上面去玩imaginary play~ 😊玩法多元化同無窮無盡!
黑暗中都可以創作??
喺黑光底下照住,Spray Color 會製造出螢光嘅效果.家長可以放心,Spray Color 完全冇包含任何螢光增白劑.
(*請留意番,藍色同紫色獨立係黑光下唔會睇到顏色)
測試同認證
🌟通過人過肌膚敏感測試,敏感肌膚都能夠安心使用
🌟符合歐盟標準,獲得多項安全認證
🌟韓國KC天然無毒專利安全認證
🌟通過着色劑,防腐劑,螢光增白劑,19大重金屬等檢測
🌟6大無添加,包括防腐劑,螢光增白劑,抗菌劑,塑化劑,酒精
可以點清潔?
非常之容易清潔, 一抹或者用水一噴就會乾淨~ 如果唔小心整到衫上面,可以選用暖水去浸,執完之後8小時內好似平時咁樣洗衫就OK啦~
保存方法
記得避免陽光直射,同不宜食用.開咗之後建議一年內用晒佢.未開嘅可以保存大概3年.
Mini Eurekans 建議你 - 配用黑色可重用膠墊, 特顯顏色
🌟⚠短期優惠: 一張單過買齊基本色同配搭色,我地有一個限時優惠可送黑色Porisheet 一張~ 送完即止~
想擴闊小朋友係屋企玩同創作嘅地方,除左可以係地下玩之外,洗手間嘅階磚牆身其實都係一個好嘅選擇~ 但又怕顏料會整到階磚之間嘅空隙位置,我地會建議可以用呢個poly sheet 直接癡喺牆身俾小朋友用.甚至如果屋企冇一啲messy play 嘅play mat, 亦都可以選擇用poly sheet 擺喺啲地下,咁就唔怕搞到周圍都係,清潔同收拾都會容易左.


text:
三個解決阻止肌肉生長的方法!
而且更會教你地點樣克服!
1.筋膜就好似柔軟嘅纖維彈性帶包圍着你嘅肌肉.佢可以阻止你的肌肉成長因為佢係高度限制,姐係有張力-有時你會發覺點解有啲部位係操極都唔pump 或者冇咁容易? 呢個就係因為筋膜限制左佢,最好嘅解決方法就係用高數量低重量嘅訓練方法去刺激佢,因為呢一個方法可以令到筋膜持續擴張令到佢更加鬆軟咁就可以減低筋膜既限制,令肌肉成長得更快!
2.Mobility
如果你失去mobility係任何一個關節你同樣係失去左訓練嘅強度,因為你同時失去左運動時嘅距離.呢個係原因點解有啲人操咗幾年后一直停滯不前係因為佢哋冇持續拉筋.所以解決方法就係每日運動後拉筋或訓前拉筋至少20分鐘.
3.central nervous system
有冇發現有啲肌肉你操親都好有feel但係有啲係完全冇感覺?
係因為你嘅中區神經系統與某一些肌肉連接得唔係咁好.如果有以上嘅問題係會嚴重影響左你嘅增肌效果.建議改善方法就係用pre exhausting sets or cable exercise 同埋試吓控制節奏令你嘅中央神經系統連接得更好同埋多啲時間去反應,刺激佢.務求去改善中區神經系統嘅連接性!


text:
有性學家話女士玩前奏,唔使一定用手同脷,美腿同樣具有挑情嘅作用.不過班性學家卻冇教點樣用對腳嚟挑逗男伴,好彩有澳門帝濠桑拿嘅阿芳,呢位腳技達人就教大家點樣用對美腿嚟辣慶對方.
男士把玩女伴對美腿,方法不外乎舔,啜同摸,只係講到女伴點樣用對腳嚟挑逗男伴,卻相信唔係好多男士試過.阿芳表示:「其實唔少囡囡都識得用對腳嚟挑逗男伴,而當中最常見嘅方法,就係用對腳嚟夾長槍.」係喎!唔少腿迷都鍾意呢種玩法,可是除咗呢種玩法外,唔見得有乜嘢其他妙用.阿芳擰頭話:「梗係唔係啦!好似可以用趾尖嚟掃『生根』,腳背按摩兵器等,呢啲玩法都可以充分燃起男士嘅原始本能,令到佢哋火速硬晒軚.若然喺曳曳時加上唔同嘅招式,更可以延長佢哋嘅作戰時間添!」
估唔到腳法竟然有咁嘅妙用,唔知阿芳仲可唔可以透露多啲玩法呢?阿芳聞言便笑道:「咁就梗係仲有啦!不過有啲招式就要睇吓囡囡嘅天賦條件嘞!」講到天賦條件咁犀利?阿芳點頭話:「有招個名叫到『丫頭吐信』,玩法就係囡囡先喺腳嘅拇指同食指間搽上按摩油,跟住夾住對方嘅槍頭,然後前前後後咁郁.由於腳趾間嘅夾力頗大關係,因此嗰種快感真係相當正.不過想玩呢招,就要要求囡囡嘅腳趾有一定嘅長度同趾間有一定嘅空間,否則會因為摩擦力過大而覺得唔舒服.」
年齡:5呎3吋
三圍:34,23,35
撰文:魂
攝影:德


text:
加拿大升學心得|OUAC個系統點用?點apply UBC同U of T?文化差異大唔大?揀加拿大定其他國家升學?
Geogaholic知道大家除咗英國同法國升學之外,都仲想知多啲關於其他國家嘅升學心得🔥 所以今次就邀請到 @canada_sharing 嚟同大家分享吓加拿大升學嘅嘢🇨🇦,指點吓有意去加拿大升學嘅你地!好多謝佢打咗咁大篇嘢俾我❤ 以下係佢嘅分享👇🏻 大家好!我係@canada_sharing,宜家係University of British Columbia (UBC)讀緊Microbiology and Immunology!今次係呢到唔係想介紹我個科(因為我都係啱啱declare major),反而係想同大家介紹吓加拿大嘅升學+生活環境😝因為我報嘅所有大學都冇揾過中介,所以呢啲都係第一身經驗㗎😆 1⃣ 究竟加拿大報大學係用咩系統? 唔似英國嘅UCAS,除咗Ontario (安大略省)呢個省嘅大學係有一個中央報名系統叫OUAC,其他嘅大學都係要逐間報嘅🤧 但其實係OUAC個系統度交咗啲基本資料俾所屬大學之後,每間大學都有機會要你另外係間大學嘅系統到交一啲資料(Transcript, Recommendation Letter).有啲大學如果唔係只係純睇成績嘅話🤞🏻 仲會要你交personal profile 但係就唔哂好似UCAS咁寫personal statement 要講自己嘅嘢嘅話,都係以一問一答形式答完就攪掂,要你答嘅離不開你嘅學科興趣,義工經驗,leadership experience,其他personal interests 聽落去逐間大學報好似好複雜咁🥴 但係其實報得相近科目嘅話,只要稍稍根據問題adjust吓,其實寫嚟寫去都係嗰啲🤪 再加上唔係間間都要寫personal profile (個人經驗: UBC要,Univeristy of Toronto唔使).至於使唔使interview,我相信呢個係睇你讀咩科(i.e. 報commerce要interveiw嘅機會應該係最大).因為我all-in Science 嘅關係,所以全部都冇interview過就收咗🙈同㙕逐間大學報嘅好處就係👍🏻你可以係唔同嘅大學報啲完全唔同嘅科 ,埋只要你願意俾application fee嘅錢,你報幾多間大學都得.呢邊比較出名嘅大學都係一月中截止報名(因為六七月已經reg科),同埋啲offer係三四月就會出㗎(考DSE之前已經可以有offer 啲offer仲要係寬鬆😏). 2⃣ 加拿大難唔難適應/文化差異大唔大? 如果上述嘅問題係導致你去加拿大有所卻步,身為一個過來人可以答你,除非你去啲好偏遠嘅省🧐 呢啲絕對唔使擔心.加拿大係一個移民國家,除咗係原住民之外,其他嘅人都係從亞洲,歐洲等世界各地移民過嚟住,因此歧視問題並唔嚴重.呢到對住普世價值都好著重(人人平等之類)🤤 行出街根本唔會分到啲人係呢到長大定要後期移民過嚟.温哥華嚟講,華人同亞洲人嘅人口比例好高,喺街上食嘢買嘢好容易滿足到思鄉嘅感覺(有茶餐廳,好多地方飲茶,日本餐廳,韓燒,各種係香港揾到嘅珍珠奶茶舖).買嘢嘅話直頭有華人超市😂 我喺呢到遇到嘅人俾香港人隨和,喺呢到同人相處同生活真係好舒服,只要肯step out of comfort zone,要融入加拿大人嘅生活真係唔難😝. 3⃣ 心大心細緊去加拿大升學定係其他國家好呢? 我喺呢到唔係慫恿大家去加拿大,但係揀國家揀大學有幾樣嘢值得考慮🤞🏻畢業之後有冇打算留低?如果有嘅話,申請國籍難唔難(以加拿大為例,一個全國唔夠四千萬人嘅地方,佢每年需要嘅移民人數高達三十萬) 🥺 大學係世界嘅知名度其實同樣重要.加拿大雖然聽落去唔係香港人嘅首選☝🏻但加拿大嘅大學絕對唔差,亦有唔少世界知名嘅學府.再者,呢度人口密度好低,環境優美,融入本地人唔太難😍 其實都係一個幾好嘅選擇! 大家對加拿大仲有疑惑嘅話,歡迎問我.宜家我有做免費一對一咨詢,亦會係放榜前開live,大家可以密切留意🤧


text:
[按此打開]
[隱藏]
揚清激濁,懲治亂港,必定係眾望所歸.養癰成患,毒瘤不除,點能夠榮港富民.長期從事黑暴活動,鼓動攬炒亂港嘅社民連,喺6月1日通過社交網站宣稱:「唔會參與今年選舉委員會界別分組選舉同立法會選舉」.劣跡斑斑嘅社民連退出選舉,可以講嘚係民心所向眾望所歸.雖然,社民連自稱退出選舉,但佢作惡嘅本質依然冇改變.喺佢發表聲明中提到,希望其他反對政黨亦同樣退出選舉,仲蠱惑市民投白票,投廢票,從而達到破壞新選舉制度嘅目的.險惡用心卑鄙無恥.
為乜嘢話社民連係「狐狸」心態呢?因為根據今年嘅新選舉制度,即使社民連冇發表退出選舉聲明,以佢曾經嘅斑斑劣跡,亂港,黑暴嘅醜惡歷史,亦絕無可能獲得今年參選立法會委員嘅資格.雖然,社民連「決議文」寫得大義凜然,將自己標榜成維護香港公民提名權,選舉權嘅正義力量.但實質上,呢入面卻充滿咗嘅政治算計.當梁國雄(前社民連立法委員)有資格爭位出選,成為立法委員嘅時候,從來冇見過社民連抵制選舉.因為一旦梁國雄當選成功,就會畀社民連帶來巨大嘅政治利益,社民連喺亂港嘅道路上亦就更加有恃無恐.然而,喺新選舉制度下,社民連嘅罪行根本冇符合「愛國者治港」要求,亦冇可能取得提名票.既然,唔能夠參選咁就聯手其他反對勢力一同搞破壞吧.梁國雄嘅狐狸心態,貪婪嘅本性,畀市民嗤之以鼻.
為乜嘢講社民連嘅行為已經嚴重觸犯國法呢?的確係唔係參與立法會選舉係人民嘅權利同自由,但蠱惑其他黨派,政黨唔參選,煽動市民投白票,廢票,從而達到破壞選舉制度嘅目的,就係法律所唔容許嘅.社民連喺「決議文」中提到「民主陣營應認清形勢」,聲稱「強行參選徒然令民主運動再陷爭拗」,試圖將有意參選嘅反對派樹立成「聽話者」「投降者」嘅形象.用呢種侮辱嘅語言阻止反對派參選,引導反對派杯葛選舉.社民連嘅「決議文」三方面嚴重違反《國安法》:一係「決議文」嘅目的.從佢發表嘅內容同極為煽動嘅語言分析,就係要破壞立法會選舉,令選舉失去認可性,公信力.呢個明顯觸犯咗《國安法》中「顛覆國家政權罪」.二係煽動市民通過投白票,投廢票破壞選舉.呢種投白票行為,已經涉嫌觸犯《國安法》第29條.三係「決議文」聲稱爭取國際社會支持,再次觸犯《國安法》第29條「勾結外國或者境外勢力危害國家安全罪」.社民連呢種自掘墳墓嘅作死行為,必將受到法律嘅嚴懲.蠱惑反對黨派退出選舉,煽動市民拒絕投票嘅行為亦必定唔會得逞.
人不可以無恥,無恥之恥,無恥矣.惡貫滿盈社民連唔單止喺香港本土興風作浪,而且仲將黑暴觸角延伸到臺灣,大陸等地.據《大公報》刊文,稱涉嫌協助12名逃犯偷渡嘅9名被捕者當中,呢9名協助被捕人中,至少有2人來自社民連.根據爆料社民連與「台獨」組織有密切關係.梁國雄前議員助理唐婉清負責安排窩藏逃犯地點,梁國雄,唐婉清都係社民連嘅骨幹成員,其中唐婉清仲係社民連創黨成員.喺2019年,2020年,梁國雄亦曾赴臺灣密晤逃往臺灣嘅黑暴分子有關事宜.
綜上所述,社民連與香港黑暴勢力,臺灣台獨勢力都脫唔到干係.咁樣政黨宣稱退出議員選舉簡直就係順應民意,民心所向.社民連嘅貪婪同無恥喺曾經嘅選舉中已經說明一切.宜家嘅義憤填膺,只不過係對參選之路斷絕後嘅不滿罷喇.社民連一直對香港政制不遺餘力攻擊,對亂港勢力不遺餘力支持,咁樣嘅黨派早就應該退出歷史舞臺,被市民所淘汰.


text:
初入職場,你就同白紙一樣,冇任何背景同經驗,無論係工作上定人際互動上,就係一切從零開始學習,有時上頭嘅人都未必會明示你應該點做比較好,到嗰陣多數會聯想到所謂嘅潛規則,而真係會因為潛規則而影響做嘢,以下執5個職場上要注意嘅小細節,對初入職場嘅新人好有幫助啊!
-
準時,吾遲到
當然呢個係職場嘅基本規則,當然係做人嘅基本素養,返工遲到,開會遲到,接待客戶都遲到,如果重藉口大把,噉就冇重視呢件事,人哋都會認為你唔尊重人,噉今年嘅公司禮品都唔好開胃,距離你畀辭退嘅日子都唔遠喇.
-
遇事請假要提前講
生活上少不免會遇到啲因素而做唔到嘢,例如婚喪喜慶之類嘅嘢.然而請假就係向人請示畀假嘅意思,唔係單方面發個短訊「我聽日要出國」,就以為請假成功,呢個只系告知並唔係「請示」.況且,當一個人唔係工作崗位上,係咪會影響工作進度,都要一併考慮,真係要提前講,好畀你嘅主管同同事們可事先做好工作進度上嘅調整.
-
面試時,儀態儀容保持良好
第一印象好重要,唔使多講啦.注意衫係咪正式唔好太邋遢,講儀態有冇合乎禮儀唔隨便.
-
開會中電話熄機會調成震動
唔好明目張膽嘅喺開會上聽電話,玩電話,要尊重開會中
嘅發言者同聆聽者們,唔好以為自己匿係台下就可以偷偷地做唔畀
發現,其實臺上睇得一清二楚,大家身上都掛住員工卡套,要
唔知你係邊個都好難.
-
出入門口禮讓主管,老闆
新加一間公司,少不免會遇到趕住去放工打卡嘅情況,到嗰陣如果遇上主管會係老闆啱啱係旁邊,都唔好失咗禮儀~既使你手上攞住公司禮品送嘅員工卡套趕住打卡,另一隻手都唔好唔記得幫老闆按電梯開門之類,初入職場嘅第一印象是好重要嘅.


text:
四個港人海外工作熱點
曾經有大學教授講過,冇人再應該諗住一世只喺同一個國家工作.
冇錯,隨着科技發達,國家與國家之間更多聯繫,市場上亦都多咗好多跨國企業.呢個時代要衝出香港,其實唔難.而且,香港係其中一個生活壓力最大,工時最長嘅地方,其實除咗對呢個「家」嘅愛之外,如果由自己嘅身心健康出發,係冇乜原因要留喺香港工作.
無論你最終目標係想移民,定係純粹想出去見下世面,闖一闖,可以考慮吓以下四個國家,佢哋各有特色,佢唔同嘅範疇都有利香港人去工作.
星加坡
星加坡向來都係一個最受香港人歡迎嘅海外工作地點,除咗冇語言隔膜之外,對於教師,金融業,資訊科技行業嘅人才都十分渴求,申請工作簽證亦都相對容易.如果有興趣到星加坡工作甚至移民,可以睇吓呢篇過來人嘅訪問.
澳洲或紐西蘭
澳洲同紐西蘭一向都係working holiday熱門地點,因為佢哋會向18至30歲嘅人士簽發長達12個月嘅working holiday簽證.而working holiday通常都會係做酒店業,旅遊業,或者服務性行業居多.如果有興趣去當地生活,working holiday係唔錯嘅選擇.
你亦都可以參考吓呢個網站,睇吓有啲乜嘢工作可以揀,亦都可以借呢個機會體驗下喺香港比較少機會做到嘅工作,例如做農夫或者照顧動物.
荷蘭
荷蘭非常鼓勵創業,如果你係自由身,自僱人士或者有興趣創業,都會比較容易申請到荷蘭嘅工作簽證.喺荷蘭,工作與生活之間嘅平衡係備受重視嘅,好多有家庭嘅員工甚至乎每日五點就會準時放工.唯一嘅唔好處就係荷蘭嘅街道上,舖頭入面都幾乎唔會有英文,所以如果你想去荷蘭工作,最好都要學返當地嘅語言.
韓國
隨着韓國嘅流行文化掀起左國際熱潮,世界各地嘅人都開始關注韓國人嘅生活同文化.經常聽到韓國嘅職場競爭非常之大,當地人好多畢業之後都不堪壓力.但係對於外國人,情況未必一樣.韓國非常重視建立國際關係,需要識得講唔同語言嘅人.而且,韓國亦都有一個「尋找工作中」嘅簽證,俾你過到去再搵工.如果你又咁啱識韓文,真係可以考慮吓借呢個機會衝出香港㗎!
去海外工作需要考慮嘅嘢其實唔少,好多認真希望去外國做嘢嘅人其實會花上一年甚至幾年嘅時間去準備,了解當地文化,亦都認清楚自己係咪真係希望去嗰個國家工作.所以大家事前記住要做好資料蒐集啊!


text:
現代交通分類:藍圖,交通規則,交通標誌,台北捷運,高雄捷運,台中捷運,高鐵,台鐵,公路交通,天空交通
輕軌第一階段目前試營運範圍C1籬仔內站至C14哈瑪星站,途中各站皆提供旅客上下車.
🔺下表為首末班車時間
🔺備註: 此時間為列車表定時間,實際時間視列車調度狀況而定(請旅客需提前2~3分鐘進站). 尖峰時段班距4-6分鐘,離峰時段班距不大於8分鐘. 23:00-24:00深夜時段班距班距:「平日」不大於20分鐘;「假日前一日」及「假日」不大於15分鐘. 「平日」:為一般上班日且隔日非休假日之日型(如週一~週四),「假日前一日」:當日為一般上班日且隔日為休假日之日型(如週五).
南岡山R24
車站名稱 南岡山 Gangshan South 車站編號 R24 營運路線 紅線 車站地址 高雄市岡山區大遼里9鄰中山南路2號 站體形式 平面車站 月台形式 島式月台
橋頭火車站R23
車站名稱 橋頭火車站 Ciaotou Station 車站編號 R23 營運路線 紅線 車站地址 高雄市橋頭區站前街12之1號 站體形式 高架車站 月台形式 島式月台
橋頭糖廠R22A
車站名稱 橋頭糖廠 Ciaotou Sugar Refinery 車站編號 R22A 營運路線 紅線 車站地址 高雄市橋頭區興糖路19號 站體形式 高架車站 月台形式 島式月台
青埔R22
車站名稱 青埔 Cingpu 車站編號 R22 營運路線 紅線 車站地址 高雄市橋頭區經武路20號 站體形式 高架車站 月台形式 島式月台
都會公園R21
車站名稱 都會公園 Metropolitan Park 車站編號 R21 營運路線 紅線 車站地址 高雄市楠梓區高楠公路1835號 站體形式 高架車站 月台形式 島式月台
後勁R20
車站名稱 後勁 Houjing 車站編號 R20 營運路線 紅線 車站地址 高雄市楠梓區加昌路178號 站體形式 高架車站 月台形式 側式月台
楠梓加工區R19
車站名稱 楠梓加工區 Nanzih Export Processing Zone 車站編號 R19 營運路線 紅線 車站地址 高雄市楠梓區加昌路598號 站體形式 高架車站 月台形式 島式月台
油廠國小R18
車站名稱 油廠國小 Oil Refinery Elementary School 車站編號 R18 營運路線 紅線 車站地址 高雄市楠梓區左楠路6號 站體形式 高架車站 月台形式 側式月台
世運R17
車站名稱 世運 World Games 車站編號 R17 營運路線 紅線 車站地址 高雄市楠梓區左楠路1號 站體形式 高架車站 月台形式 側式月台
左營(高鐵)R16
車站名稱 左營 (高鐵) Zuoying (THSR) 車站編號 R16 營運路線 紅線 車站地址 高雄市左營區高鐵路107號地下一層 站體形式 地下車站 月台形式 島式月台
生態園區R15
車站名稱 生態園區 Ecological District 車站編號 R15 營運路線 紅線 車站地址 高雄市左營區博愛三路435號地下一層 站體形式 地下車站 月台形式 島式月台
巨蛋R14
車站名稱 巨蛋 Kaohsiung Arena 車站編號 R14 營運路線 紅線 車站地址 高雄市左營區博愛二路485號地下一層 站體形式 地下車站 月台形式 島式月台
凹子底R13
車站名稱 凹子底 Aozihdi 車站編號 R13 營運路線 紅線 車站地址 高雄市鼓山區博愛二路21號地下一層 站體形式 地下車站 月台形式 島式月台
後驛R12
車站名稱 後驛 Houyi 車站編號 R12 營運路線 紅線 車站地址 高雄市三民區博愛一路220號地下一層 站體形式 地下車站 月台形式 島式月台
高雄車站R11
車站名稱 高雄車站 Kaohsiung Main Station 車站編號 R11 營運路線 紅線 車站地址 高雄市三民區建國二路320號地下三層 站體形式 地下車站 月台形式 島式月台
美麗島O5R10
車站名稱 美麗島 Formosa Boulevard 車站編號 R10 / O5 營運路線 紅線 / 橘線 車站地址 高雄市新興區中山一路115號地下一樓 站體形式 地下車站 月台形式 島式月台 / 側式月台
中央公園R9
車站名稱 中央公園 Central Park 車站編號 R9 營運路線 紅線 車站地址 高雄市前金區中山一路11號地下一層 站體形式 地下車站 月台形式 島式月台
三多商圈R8
車站名稱 三多商圈 Sanduo Shopping District 車站編號 R8 營運路線 紅線 車站地址 高雄市前鎮區中山二路268號地下一層 站體形式 地下車站 月台形式 島式月台
獅甲R7
車站名稱 獅甲 Shihjia 車站編號 R7 營運路線 紅線 車站地址 高雄市前鎮區中山三路150號地下一層 站體形式 地下車站 月台形式 島式月台
凱旋R6
車站名稱 凱旋 Kaisyuan 車站編號 R6 營運路線 紅線 車站地址 高雄市前鎮區中山三路1號地下一樓 站體形式 地下車站 月台形式 島式月台
前鎮之星C3
車站名稱 前鎮之星 車站編號 C3 站體形式 地面車站 月台形式 側式月台
前鎮高中R5
車站名稱 前鎮高中 Cianjhen Senior High School 車站編號 R5 營運路線 紅線 車站地址 高雄市前鎮區翠亨北路225號地下一樓 站體形式 地下車站 月台形式 島式月台
草衙R4A
車站名稱 草衙 Caoya 車站編號 R4A 營運路線 紅線 車站地址 高雄市前鎮區翠亨南路555號地下一樓 站體形式 地下車站 月台形式 島式月台
高雄國際機場R4
車站名稱 高雄國際機場 Kaohsiung International Airport 車站編號 R4 營運路線 紅線 車站地址 高雄市小港區中山四路2之2號地下一樓 站體形式 地下車站 月台形式 島式月台
小港R3
車站名稱 小港 Siaogang 車站編號 R3 營運路線 紅線 車站地址 高雄市小港區沿海一路280號地下一樓 站體形式 地下車站 月台形式 島式月台


text:
每次講起槍都會令唔少人色變,皆因佢落喺居心不良嘅人手中,會變成殘害無辜嘅武器.不過對澳門凱旋桑拿嘅索女多多嚟講,槍不但冇令佢感到害怕,反而愈講愈興奮,不但對槍有相當嘅研究,甚至自稱為槍癡添!
講起槍真係幾令人驚慌,事關佢可以輕易奪人性命,只係點解多多不但唔介意,反而愈講就愈眉飛色舞呢?原來佢口中所講嘅槍並非射出子彈嘅槍,而係講緊每個男人身上都有嘅兵器!多多笑道:「我點會鍾意嗰啲槍呢?嗰啲槍咁得人驚,又點似得男人嘅長槍咁可愛,咁令我興奮呀!」既然多多咁鍾意槍,不如先講吓男士嘅長槍有邊幾種呢?多多就話:「嘩!男人嘅長槍又點止幾種咁少,粗略估計都有十幾種啦!須知道男人嘅長槍外形真係不盡相同,從蘑菇形,子彈形到蜂巢形等等,種類真係好多呀!除咗以外形嚟分類外,仲有唔同嘅粗幼,長短同顏色,真係五花八門之餘,每種都畀到我唔同嘅感覺.」
其實對男人嚟講,長槍嘅外形真係唔係咁重要,反而係粗幼同長短先至係關心嘅事.多多點頭話:「其實係女人先至會留意到男士兵器唔同嘅外形,同埋明白到唔同類型嘅魅力所在.」乜唔同類型都有唔同嘅魅力咩?既然係咁,唔知多多鍾意邊一種呢?多多就話:「其實好多類型我都鍾意,好似話黑色嘅鋼炮形,夠晒惡形惡相,感覺戰鬥力好強,若然夠晒粗壯嘅話,更係輕易地畀到我無比嘅快感.不過講到我最鍾意嘅類型,就一定係蘑菇形嘞!因為佢嘅外形相當可愛,而我每次見到都會忍唔住捧喺手上,然後用小嘴同佢親熱一番,一直親熱到佢爆發為止,感覺相當有趣同吸引.」
身高:5呎2吋
三圍:33,23,33
撰文:魂
攝影:程


text:
20 APRIL 2015(MON)
今日下午帶左小小豬返學之後,我就去會展變身成為一名記者,因為有機會可以去第30屆香港家庭用品展觀摩,真係要非常感謝WESHARE俾我依個機會呀~
由今日起一連四日,香港貿易發展局都會係會展舉辦第30屆香港家庭用品展,以及第6屆香港國際家用紡織品展.兩展合共迎來36個國家及地區近2,400家參展商參與,為全球買家提供最全面的家品及家用紡織品採購體驗~
其實依類型展覽都係俾業界人仕為主,我依啲普通師奶仔都真係完全冇諗過有機會嚟行下,所以當收到WESHARE邀請時,我都非常樂意嚟,等我開下眼界嘛.
一入到會展就已經好多佈置啦~
睇下有咩睇先,好多唔同種類呀~
先去拎我個記者証就可以開始行街街啦(哈哈哈...我終於都可以做記者啦....不過只限幾個鐘)~
首先行下一樓最大嘅展覽區先,未入去都已經覺得好唔同,因為入口都已經好靚啦~
可能場內都係買家為主,所以整個場地氣氛都好安靜,就連我行路都要斯文啲又細聲啲呀!
其實依個展區都有好多唔同主題,不過最吸引我都一啲廚俱用品及整甜品用品,都好吸引呀~
行左一陣之後就轉戰三樓,睇下其他得意嘢.不過依一層好多參展商都同買家傾緊生意,我都唔係幾好意思行埋去,所以只係周圍行下.
行行下就見到啲好得意嘢呀,就好似依間參展商嘅座墊套係以印度墨手繪,好鐘意依一隻懶洋洋的狗仔呀~
依間韓國參展商有一個曾榮獲2015年iF設計獎盛碟架都好似好啱我屋企個廚房用呀~
行行下就俾依間參展商吸引住,因為見到啲攪笑玩意.只需要加醋和水入去,再放進微波爐加熱,Angry Mama便會在五分鐘內噴出蒸氣,咁就可以軟化爐內污漬.另外我仲見到有一個用具用嚟隔開啲水同食物,都唔錯好實用呀~
哈哈哈...最後我又發現左一個小朋友餐具,係以米殼嚟做,加上又易於分解(棄掉後90日就分解到),最好就係以米奇為主,真係既安全可愛又環保.真係勁想買套小小豬,不過參展商姐姐話暫時香港未有,聽完之後有啲失望添~
得意嘢又點止依幾樣,不過有啲參展商唔方便拍照,有啲又做緊生意,所以都唔敢太打擾佢地呀!
其實我仲有五樓嗰一層未行,不過我行依兩層都行左兩個鐘,係時候要返去接小小豬放學啦,唯有結束我偽記者身份了.
今日除左我對好多家庭用品大開眼界之外,我個人都有點得著,雖然都只係簡單幾句普通句子,不過面對非本言加上又唔常用,點都有少少驚,我原來都可以放膽同外國人交談啦!
More information :
香港國際家用紡織品展:http://www.hktdc.com/fair/hkhometextilesfair-tc


text:
搞清楚CV有咩作用
喺開始教大家寫CV之前,Natalie就話最緊要搞清楚CV究竟有咩用:「記住一份CV嘅目的係幫你拎到個interview,而唔係直接幫你land到份工,所以最緊要係夠精準,幫HR keep住你份CV.」
當你真正明白一份CV嘅作用係咩,咁就要知HR諗咩啦,Natalie就話:「記住HR只會scan你份CV,即係喺你份CV裡面搵keywords,如果佢搵唔到啲keywords,你就自然會畀人foul.」
佢仲話以前喺投行做嘅時候,一日要睇成超過三千份CV,每份CV最多都係scan 30秒就完,所以你點樣幫HR睇到啲keywords真係好緊要.
「CV九大守則」
解釋完CV嘅目的同HR諗咩之後,Natalie就講到明寫每一份CV都要跟足以下呢9個守則.
1. 睇餸食飯
一份general嘅CV係永遠都唔會work,所以當你睇每一個job description嘅時候,份CV都要跟住個HR要想嘅嘢去改.
所以當大家每send一份CV出去之前,都要認真咁睇咗份job description先,留意吓裡面需要嘅hard skills,soft skills,重覆出現嘅字等等,睇清楚字裡行間究竟啲HR想呢個role嘅人係點.例如:間公司要求你係一個motivatived同hardworking嘅人,其實即係你要預咗OT;又或者佢哋要求你有leadership skills,咁你就應該寫返自己lead人嘅經驗.
暗黑兵法:當你搵到哂個job description嘅keywords出嚟之後,大可以copy and paste佢哋入去你份CV度.
2. 一定要寫achievements!
最理想嘅achievements一定係數字上嘅嘢,例如你幫公司跑咗幾多數,點樣整靚marketing嘅stats之類.
咁如果冇數字上嘅成就又點算呢?Natalie就話可以寫低specific嘅projects,又或者公司內外點樣畀人recognized都得.
3. 寫每一個字都要有意義
記住,HR每一日嘅時間就得咁多,除咗睇n咁多份CV之外,仲有其他嘢要做,所以除咗頁數最多兩頁之外,你仲要幫佢哋解決喺你份CV見到嘅疑問.
例如你本身比較jumpy,咁HR就會驚你喺間公司都做唔長,如果係咁你就可以喺每一個job experience下面都寫埋個離職原因,起碼解釋返自己點解會瘋狂轉工.
4. 做足基本嘢
Grammar,formatting,spelling,consistency,呢啲基本嘢一定要做返好,如果搵工係用Wantedly,check grammar咪用Grammarly囉……
5. 個人資料要清楚
要HR一眼就搵到你嘅個人資料係邊,例如名,聯絡方法等等,但記住字體太大又會好似好自戀咁,字體太小又會好似好自卑,所以就要自己衡量一下.
暗黑兵法:唔好淨係睇soft copy,仲有好多HR會print CV出嚟睇,所以記得要考慮埋hard copy出嚟嘅效果會點.
6. Email address都要pro
試想像吓,當個HR見到你個email address係啲咩tigerboy666@gmail.com又或者cookiebaby360@hotmail.com嘅話,你自己唔尷尬,人哋都尷尬啦……
7. 要reader-friendly
如果見到你成份CV密密麻麻,啲HR真係會睇都唔想睇就掉咗佢(反正仲有大把CV喺枱面),所以記得要留白.
除咗留白之外,啲grouping記得分返清楚佢,無論係用字型,字體,顏色等等,最緊要係HR一眼就睇到邊樣打邊樣.
暗黑兵法:最緊要同relevant嘅字眼,記得盡量擺最開頭,因為人類睇字喺由上至下,左至右,咁個HR就可以第一眼就見到啲keywords啦~
8. Highlight最相關嘅工作經驗
如果你覺得之前嘅工同你搵緊嘅工relevant啲,千祈唔好調亂時序,你只係需要喺嗰個job experience寫多啲內容,當HR一睇嘅時候就自然會見到嗰part篇幅特別長,咁就自然會用多少少時間去睇嗰part啦.
9. 寫得就預咗會問
寫CV切忌講大話,就算你講大話都要預備埋個答案,Natalie就話以前個同事有以下嘅經歷:
🙂:我見你其中一個hobby係睇書,咁你最鍾意邊本書?
👦🏻:欸……《1984》.
🧐:咦,我都有睇過呢本書喎,咁你最鍾意入面邊一part?
👦🏻:欸……
🤨:咁最鍾意邊個character?
👦🏻:欸……
就係咁,個HR就因為覺得個candidate講大話而foul咗佢.
所以大家記住,任何你寫落CV嘅嘢,都要預咗個HR有機會問你任何問題,而你都一定要答到.
相信大家睇完呢堆CV教學之後,都需要一啲時間去消化,但記住喺消化嘅同時,記得要付諸實行,認真咁執吓自己份CV啦!


text:
九龍區開飯 自家創作點心/甜品/特飲見新意
間間西餐都係鋸扒,間間中菜點心都係蝦餃燒賣?又唔一定嘅,有啲餐廳會喺傳統菜式中加入自家創作,進行變奏,甚至係嘗試你完全冇諗過嘅配搭口味,撞下撞下又work out到啲驚喜出嚟.
Flames (黃埔)
隨住鐵路嘅發展,而家愈嚟愈多人入黃埔搵食.呢個喺九龍區嚟講相對安靜嘅小區,暗藏咗多間美食餐店.呢間西餐廳以黑白灰為主色調,簡約裝修適合朋友聚會,坐低就有種輕鬆自在嘅感覺.餐廳主打炭燒雞,更有多款自家製甜品.
葡式香辣春雞
深受客人歡迎嘅葡式香辣春雞,雞皮燒至脆卜卜,入口雞肉依然嫩滑,加埋自家製嘅Peri Peri葡式辣醬,層次自然更豐富.外脆內嫩係有原因嘅,師傅特意選用900克嘅春雞製作,大細剛好係最易令醃料入味嘅size.單係醃肉,已經用上紅椒粉,辣椒粉,薑,蒜,檸檬汁同新鮮蕃茄蓉等多種食材,醃製24個鐘後再以慢火蒸焗至半熟,最後以大火燒脆雞皮,知佢咩料啦!
蟹肉巴馬臣芝士脆脆蕃茄忌廉汁通粉
芝士控必叫嘅蟹肉巴馬臣芝士脆脆蕃茄忌廉汁通粉,芝士鹹香中滲出啖啖蟹肉鮮甜.師傅解釋選用通粉係因為通粉容易包住醬汁,而且將蟹肉,洋蔥,蒜蓉香草同蕃茄忌廉汁一齊烹調,可以令蟹肉同蕃茄忌廉汁融為一體,口感夠晒rich.
燒香脆乳豬配西班牙飯西蘭花苗
同樣都係醃製24個鐘嘅燒香脆乳豬,以慢火蒸熟後再以猛火燒脆豬皮,配埋番茄,百里香,同埋上湯煮嘅西班牙飯,份量十足,而且重係原隻上枱,食得到油脂香亦完全保留到肉汁,肉質亦相當嫩滑,油香重滲埋落啲飯度𠻹.
CAKE SHAKE
既係飲品又係甜品嘅Cake Shake,係餐廳嘅重點推介,將自家製嘅蛋糕變成奶昔,大大杯,插滿各式各樣嘅朱古力餅同零食,重有大量棉花糖鋪面,完全係愈邪惡愈興奮嘅朋友,打卡一流.
點心到 MIX·大排檔 (旺角)
室內有冷氣嘅大排檔,唔止有打冷,小炒嘅菜式,重有即叫即蒸嘅點心,部分更係自創嘅𠻹.菜式製作頗有新意,係有別於傳統嘅廣東菜餐廳.老闆同師傅都係由澳洲回流,集合同吸收西式嘅烹調技巧,融入中菜,的確帶出唔少驚喜.
秋葵野菌扒豆腐
幾乎每枱都會點嘅秋葵野菌扒豆腐,製作上都要唔少功夫.下層係將雞蛋加入豆漿蒸熟,靜待凝固;上層淡綠色嘅則以菠菜打蓉,再加落豆漿度蒸完再炸而成.豆腐外脆內滑,配埋野菌同秋葵醬汁,味道幾有驚喜.
英式芥末牛柳粒
呢道菜式嘅靈感嚟自師傅以前喺澳洲生活嘅經驗,英式芥末牛柳粒亦係選取澳洲牛脊條製作,肉質腍啲滑啲,配搭自家調製嘅芥末汁,微辣中帶微甜,送飯一流.
避風塘瀨尿蝦
師傅特別選用班馬瀨尿蝦,因為肉夠多,而且好多時都會有膏.而蒜絕對係避風塘菜式嘅重點,呢度嘅蒜蓉每日都會新鮮炸起,吹乾備用,每碟都會加入勁量嘅蒜.瀨尿蝦肉新鮮爽彈,蒜香鹹辣兼備.好啱配啤酒.
炭燒山楂鴨絲包
小炒以外,呢度亦有多款自創點心供應.好似炭燒山楂鴨絲包,外層加入竹炭粉製作,內餡有山楂同煙燻鴨絲,陣陣煙燻香味過後,就滲出絲絲山楂酸香,層次多變.師傅更解釋呢個咁創新嘅配搭,係因為考慮到包點通常易食滯,所以就加入山楂幫手開胃啦.
榴槤雪媚娘
榴槤迷千祈唔好錯過呢個甜品,個名好優雅嘅榴槤雪媚娘,其實即係榴槤糯米糍.選用泰國D24榴槤蓉製作,外皮薄身煙韌,內餡口感creamy,接近入口即溶,榴槤香味重有悠長嘅餘韻呢~


text:
2014年4月29日星期二
黑芝麻素班戟配藍莓糖漿 Black Sesame Vegan Pancake with Blueberry Syrup
先講句題外話先,回應番之前篇《突如其來的消息》.正話返工前經過「樹記」,真係無做喇,拉哂閘兼掛個牌出嚟寫住「貨品賣清 停止營業」!
好,講番今日嘅嘢喇!因為我一向都唔鍾意食奶類製品,而且我亦有食全素嘅時候,所以我都經常會瀏覽一啲 food substitution 或者 vegan recipe 嘅網頁.最近,我喺 YouTube 度搵到一個日本型仔廚師嘅頻道 Peaceful Cuisine,佢專係教整 vegan food,所謂 vegan food 即係純素食品,唔單只唔用肉類食材,連奶類製品及雞蛋都唔會用,甚至連精製糖,蜂蜜及麩質麵粉都一樣唔會用,因為呢幾樣食材都係唔啱對食物敏感嘅人食,我之前成日提到嘅《不使用砂糖的自然派 sweet 甜點》都係屬於 vegan recipe.
今日係初一,最啱時候去試整吓型仔廚師嘅食譜,我先揀咗個比較易整嘅 vegan pancake,佢原本係用蕎麥粉,我自己就改用低筋粉加全麥粉;再用黑芝麻鈣思寶代替無糖豆漿.跟住再試埋好耐之前睇過 Nigella Lawson 教整嘅 homemade blueberry syrup,呢次就用咗金黃糖漿代替楓糖漿.
突如其來的消息
我呢啲咁晏先瞓醒起身嘅人,平時都無乜可能拎到《頭條日報》,咁啱噚日三,四點鐘去到 Miss 屋企,見到仲有最後一份,拎上手一睇,個頭版就係話「樹記」老闆兩兄弟傾唔掂數,索性將間已有 60 年歷史嘅老舖執咗佢,一拍兩散咁話,最快 5 月 1 號摺埋.反正都已經喺旺角,深水埗區,咁梗係順便走過去入埋貨啦,早幾日先應承咗 Ernest 媽咪話幫佢買嘢!
2014年4月23日星期三
又去「缸瓦佬」入貨
我一個星期只會煮三至四餐飯,每餐份量都係 double 上,一半即食,一半留隔夜,到收工夜返無時間煮飯時都有啖好食嘛.雖然好多人都會覺得食隔夜飯餸無益,但鬼唔知阿媽係女人咩,有邊個唔知新鮮熱辣整好嘅飯餸好食好多喎,夜返都已經夠哂攰兼無時間煮,我總唔信食隔夜飯餸會差得過食罐頭同街外垃圾食物囉!!
要留飯餸,自然會用到好多碗碟同食物盒,有時又要用嚟裝起啲未處理嘅食材,整整吓啲碗碟都唔夠用.早幾日去屋企附近商場間家品店睇過,原來一隻中 size 嘅碟都唔平,閒閒哋都要三,四十蚊隻,而且啲花都唔係咁靚,好鬼死 “娘”!咁啱「AEON」又做會員九折,即刻走去「Living Plaza」度睇,點知原來係無呢個 size 嘅碟賣,真係激鬼死,無平碟買!
咁啱噚日出開旺角,突然醒起 blog 友 Moonmoon 話「缸瓦佬」搬返去旺角,但我又唔記得咗個地址喎,好彩行吓行吓,終於都俾我喺洗衣街搵番佢!
素雞雜菜米紙卷
肉骨茶
2014年4月21日星期一
買到筍嘢
做完阿茂,食過包,飲完咖啡之後,就去咗「AEON」超市入貨,因為紅假呢幾日又做會員九折優惠呀!
次次做會員特價時,最鬼憎就係喺番屯門店買嘢,真係幾乎買乜無乜,好多貨架都係 “吉” 嘅,以為淨係我先至會咁黑仔啦,但其實一路行都不斷聽到其他人話:「唔係嘛,賣到無哂!」喺銅鑼灣店都好少會咁,樣樣想買嘅都買得到.所以其實今晚都唔係有太多收鑊!
老表學整包
2014年4月19日星期六
韓式炸雞伴甜酸辣醬 Yangnyeom Tongdak
雖然《來自星星的你》一早已經播完哂,但係我都係直到近排先有時間開始睇,噚日先啱啱睇完第六集.雖然我只係睇咗 1/3 度,但就發覺套劇情緒起伏好大,初初睇第一集時仲以為呢套係攪笑劇,之後就發覺原來都好多感性位,可能我份人都比較情緒化啩,每次睇嚫個心情都好似坐過山車咁,一陣間笑到拍哂枱,轉過頭又會喊!噚日睇第六集時真係超有感覺,因為朝鮮時代嘅千頌伊做咗我嘅代言人,代我發言!
你話啲韓國人無整容,真係打吓問吓都唔信,同以前啲祖先都完全唔同哂樣,跟日本人一樣,變到眼大鼻高鼻尖瓜子臉,連男仔都係咁,真係靚好多!金秀賢其實都唔算得靚,不過就笑容親切,仲有我最 like 嘅單眼皮.朴海鎮同飾演劉世美個警察阿哥吳尚鎮,個樣就真係靚到完全認唔出係韓國人囉!講開朴海鎮,最近先上 Youtube 睇番上個月尾湖南衛視請朴海鎮做嘉賓嗰集《快樂大本營》,主持人何炅爆料原來輝京一角原本係另一個演員做,朴海鎮係做載經 (節目中都有播佢載經個做形),但因為後來做輝京嗰位演員有事退出劇組,之後就改由朴海鎮做輝京,而載經就由申成祿出演.之前女主持謝娜亦曾經提及過載經一角,但其他人都好似無乜反應,何炅即刻回應話,講載經係無人知,講 "轉戒子" 就係人都知邊個!哈,果然大家即刻有反應!有興趣的話,可以睇番嗰集《快樂大本營》,仲有其他朴海鎮爆料,以及即場整韓式烤肉同考佢演技,朴海鎮超入戲哦!
試做 doughnut
以前未識整麵包嗰陣,去麵包店買麵包時,間中都會買個朱古力 doughnut 食,不過有時會食到好油,嚴重的話重會即係去痾,所以都唔會經常食.
記得好耐之前跟 Louisa 一齊整過一次,非常好食,除咗係因為新鮮即整即食之外,個 texture 都好唔同,而且完全唔會有油膩感覺,比起街賣嗰啲清爽好多,所以我都決定點都要自己試吓整一次!
2014年4月17日星期四
向好方面諗真係有用咩!?
一直以來,呢個世界幾乎都係小數服從多數,一但你係小眾而又唔認同大眾的話,你就係唔啱,你就係有問題,你就係唔正常,你就係反叛!
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
咁好彩,我喺好多方面都係跌入小眾群內,無論人生,思想,興趣,健康等等,真係五隻手指都數唔哂!我雖然朋友唔多,但我知道身邊大多數嘅朋友都認為我思想唔夠健康,唔夠積極,負面,負能量 …… 一大堆形容詞,久而久之,我都聽到慣哂,無乜感覺.但係其實我都想講,點解唔可以面對現實,硬係要逃避現實呢?
西式味道
每次食西式冷盤,沙律,甚至係三文治,都總會食到一種好特別嘅味道,但又總係講唔出係乜嘢味道,直到早排去 ”隧道” 買三文治食,終於都知道嗰種係咩味道喇!
若果大家有買過佢哋嘅三文治食的話,都會知道自己可以揀好多配料,多到有點煩呢!其中一樣配料就係酸菜,當中醃過嘅洋蔥或乾蔥頭,原來就係我一直想知道嘅味道來源,由於中菜好少會用到生洋蔥,所以我對呢隻味道好陌生!
南瓜番薯綠豆湯水
2014年4月14日星期一
娘惹阿紮 Nyonya Archar
嗱嗱嗱,你哋唔好問我咩係阿紮呀,我唔識馬拉文,我都唔知點解,淨係知道好好食㗎咋!
好耐之前 Ernest 媽咪整過一次俾我食,味道超正,酸酸辣辣好開胃,最啱天熱無乜胃口時食.最近打開本娘惹食譜搵靈感時,原來有呢個阿紮食譜,即刻整!
懶得就懶
自從買咗麵包機之後,真係懶得就懶,反正我對食都唔係太講究,所以少咗整包放入爐焗,預校時間等部機整嚿多士出嚟填飽個肚就算!
睇番隨機附送嘅食譜,原來如果由搓麵糰,發酵到烤焗,全程都用機整的話,最好就係跟足隨機食譜材料份量,否則會有失敗情況出現.最近就跟食譜試整咗個米飯麵包.
2014年4月7日星期一
泡菜薯仔煮鯖魚
呢個韓國菜式又係跟 Maangchi 姨學嘅,原本佢係一個 camping stew,所以用咗罐頭魚柳同汁嚟煮,但係我又唔係去路營,又唔知邊度會有佢講嗰兩款罐頭賣,所以我就用上急凍鯖魚柳加清雞湯嚟煮,仲正呀!
因為係 for camping 嘅關係,所以做法唔會太複雜,原本做法真係好簡單,一鑊熟攪掂,但係自己喺廚房煮的話,可以做好少少,咁多樣材料都用唔同時間去煮熟,煮腍,一鑊熟的話,肯定有啲會煮過龍或煮得太腍,所以我自己就改咗少少做法及處理步驟.
2014年4月2日星期三
焦糖杏仁猶太麵包 Caramel Almond Bagel
早排喺圖畫館一次過借咗幾本食譜,一本係上次嗰本鹹蛋糕食譜啦,一本係麵包機食譜,而另一本就係 bagel 食譜.
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
呢本 bagel 食譜分成兩部份,分鹹同甜兩款味道.鹹嘅我都已經整過幾次,今日就試吓整個甜啦!
訂閱: 文章 (Atom)


text:
來上一課西班牙地理(五):捐山窿學歷史同地質科學
上次講到翻越西班牙西北部嘅山脈,就會見到風光明媚,綠草如茵嘅Asturias —— 天主教西班牙嘅發源地,以及標誌收復失地運動開始嘅科瓦東加戰役 (Batalla de Covadonga) 所在.
Covadonga現時屬於歐羅巴山(los Picos de Europa,直譯爲「歐洲之巔」)國家公園一部分,最顯眼嘅係爲紀念戰役而修建嘅教堂(圖一),出面有打贏場仗嘅Pelayo嘅雕像(圖二).
而起喺山窿裏面嘅聖所,小教堂同相連嘅甬道(圖三,圖四),除咗供奉聖母之外,亦都係Don Pelayo(Don:尊稱「先生」)同家人嘅陵寢所在.
距離Covadonga 15分鐘車程左右,係Asturias王國最初嘅首都Cangas de Onís,城內嘅小教堂Santa Cruz始建於公元737年,相信係伊比利亞半島受穆斯林佔領以來嘅第一座基督教建築,不過經歷兩次完全重建,原裝嘅建築只有奠基石得以保存.教堂地基下面係公元前三世紀左右建造嘅石棚墓,1936年西班牙內戰後,當地政府喺重建時決定令佢重見天日,成爲另一考古景點.
鍾意地理同地質學嘅朋友可以反其道而行,深入國家公園行下山.呢度主要由石灰岩構造,係典型嘅喀斯特地形.雨水向下溶蝕岩石,造成山體表面千溝萬壑,而地貌下面就真正「別有洞天」—— 長期喀斯特作用構成溶洞(圖五),所以歐洲之巔呢度其實仲埋藏咗幾個歐洲最深,甚至世界最深嘅山窿.
兩個湖Lago Enol(圖六)同Lago la Ercina係當地山區少有嘅大片表面水體,可惜我去嘅時候大霧到莫講話湖,連路都睇唔到,雙程山路上直頭有警衛指揮交通以免撞車,於是無奈小心翼翼盲摸摸踏石而歸.
呢個故事教訓我哋呢個地方要晴天先至好去.
文中外語爲西班牙文
如果鍾意呢篇文,請你CLS支持 同系列文章請見留言區.
此系列逢星期三,星期日更新,敬請大大力追post :0)


text:
Elton 42M Dentist
Josephine 35F Assistant Portfolio Manager
假若遇到自己嘅理想對象,你會鬆一口氣,順其自然,定係繼續努力追求,盡顯自己嘅真心呢?拍拖並唔係男女朋友關係嘅終點,而係一個新生活嘅開始,讓雙方都可以從中慢慢認識對方,並喺相處當中揾到快樂同安全感.
女主角Josephine係一個獨立丶爽朗嘅女仔.佢自己條件相當唔錯,有唔少男士都希望可以同佢見面,不過佢都有自己嘅要求,唔係話見就見!
Josephine喺 HK Romance Dating 入面識到男主角Elton.Elton係一位牙醫,同Josephine見面之後都有繼續聯絡同約會.喺Elton眼中,Josephine係一位好適合自己嘅對象.唔單止第一印象良好,佢仲好鍾意Josephine斯文大方丶平易近人嘅個性.
即使Josephine一開始都比較保守,Elton都一樣展現出佢嘅暖男本色,喺見面時都對佢非常細心同親切,希望佢可以比個機會大家拍拖.係Elton嘅追求過程中,Josephine深深感受到佢嘅真誠同用心,明白到Elton對佢嗰份真實嘅感情.最後,Josephine比Elton嘅心意打動到,佢哋就開始咗拍拖嘅旅途啦!與此同時,兩人都希望可以繼續係拍拖嘅過程中更深入咁了解對方.
自己嘅幸福就應該靠自嘅努力爭取返黎,HK Romance Dating 一定會幫你揾機會認識唔同對象.與其終日埋怨自己單身,倒不如過黎我揾我哋,從Speed Dating當中踏出幸福嘅第一步啦!
#HKRD #HKRomance #speeddating #matching #love #成功個案
上一篇:


text:
上回講到我依莉詩想係屋企 DIY Gel甲.經過一輪燈機既選擇,最後都係覺得 LED燈機係就係貴 D ,不過比較安全同快脆.今次我就問同事借左市面比較常見既 Depend DIY Gel甲套裝番泥測試,睇下呢部燈機會唔會有只係可以將自家品牌既甲油先照得乾既問題.
20分鐘真係做到 Gel 甲
平時放工番到屋企都成 9點幾 10點,整 Gel甲當然愈快愈好啦!比起傳統指甲油,呢套 Gel甲套裝確實比較方便,唔需要每油一層都要慢慢等佢乾.只需要跟住甲油上面既 Step,先掃一掃清潔劑,油一層底油,照燈 30秒,然後油上色油,再照燈 30秒,跟住油上面油,照燈 30秒,最後掃一掃清潔劑,讓甲面唔黏笠就 OK.如無意外,一對手 20分鐘就搞掂.當然啦,時間未計算修甲,修死皮,拆甲等前期功夫.仲有呀,如果想顏色出 D ,淺色既甲油就需要油多幾層.如果想 Keep 得耐 D,油完面油最好照 60秒,等佢乾透.所以如果想效果好,唔搞番一至兩個鐘都唔得架!
▲ Depend 套裝既 LED 燈機比較輕巧,比較窄身.對於尾指較短既小編嚟講,平放只能照到中間 3隻手指,需要用手握既方式先可以一次過照到 4隻.如果想效果好,手指公最好就分開照燈,所以需時亦相對增加.
▲ 照燈的時間可選擇 30秒 或 60秒,連接電源後,按一下白色圓鍵便會著燈並自動倒數, 非常方便.
甲油多色選擇
Depend 既 Gel甲油顏色選擇都幾多,有 48款不同深淺色 同 6款螢光色.而且小編同時試左用一款內地牌子既甲油同 Nailla 既三合一 Gel甲油,同樣都可以係 30秒照乾.咁係甲油既選擇又可以多好多色了.
依莉詩:「屋企都可以做 Gel 甲!」
相比去美甲店做一次淨色 Gel甲要差唔多 $200,Depend 套裝的確幾化算,而且唔難操作,新手都識用.不過要注意既係,出面既 promotion 通常都係 $499 一套,送色油同卸甲油.事實上,如果佢唔送色油,你只能油透明,而所送既卸甲油亦唔可以完全拆甲,所以最好買定 Depend 既另一支卸甲油備用.
談到甲油,小編覺得 Depend 既甲油比較稀同易控制,不過就要油多幾層.而內地牌子既甲油就有陣天拿水味,但就相對平.最後,Nailla 既三合一 Gel甲油就非常方便,唔洗好似塗 Depend 既甲油咁,要油 5個 Step,佢油一層就有同樣效果.
下一次小編會同大家分享 Nailla 既 DIY Gel甲套裝,有興趣既記得留意啊!


text:
2020年文憑試應屆學生好快就要面對公開試啦!爭分奪秒嘅溫習生活,你又有冇好好你用剩返嘅日子溫書呢?
喺有限嘅時間內,等dsefreegivaway教你最好嘅 time management 方法,成就無限可能!
Photo by Estée Janssens on Unsplash
暑假就黎完啦,考2020年嘅你排好開學後嘅Schedule未呢?點樣先可以最有效地運用時間?留意依個系列嘅Post,用有限時間找出無限可能☺ 要點安排開學嘅Schedule?可以試下以下嘅步驟.
1) 找出你的需要
你開學之後有咩要做?有咩想做?你要將每項事項List唒出嚟,同埋排好preference,例如有人想補多啲習,少啲自己溫;有人想走學校補課,自己溫書.你要搵出自己係邊類型嘅人先,再將每件事排好優次.🤗
2) 排補習 schedule
Photo by José Martín Ramírez C on Unsplash
大部分人中六都會補好多習,咁又要點安排補習時間呢?首先,我會睇自己想上咩course,我自己prefer live班多過video班,所以基本所有科都係上Live,所以會先將補習嘅時間Fix咗.
而我自己亦都唔怕chur,所以將好多補習安排喺同一日,有時一日喺上四至五堂補習,亦會盡量將補習安排喺同一區同接住時間,減少交通時間.
例如三大補習社喺九龍灣同銅鑼灣都有Center,如果要補唔同補習社老師嘅話可以揀喺依兩個地方上堂,轉堂都易啲.😗
3) 活用上堂之間嘅時間
有時補習係放學7點先上堂,我就會放學之後9衝去摺自修室溫書.如果係星期六日,有時補習同補習之間差兩三個鐘,我都會去自修室摺.
如果喺九龍灣嘅話,我會去牛頭角自修室(淘大行5分鐘就到,對面仲有譚仔),喺銅鑼灣嘅話,我會去中央溫.(怡和街遵理對出電車站搭兩個站就到,都係10分鐘左右)如果你兩堂之間有幾個鐘,你就可以活用依啲時間溫書,唔駛hea咗佢.
死讀書係冇用架❗讀書就好似打機,要搵最低成本,高效益嘅方式讀先得😎㊙
如何佛系讀書,唔駛咁辛苦讀都5**?😍Follow #佛系讀書心法 🤣睇下 @dsefreegivaway 嘅更多讀書大法!
— 睇完 dsefreegiveaway 嘅分享,相信你會明白時間管理嘅重要性!AfterSchool為你提供彈性網上補習,咁就唔使頻頻撲撲去補習啦!即刻去睇睇我哋提供嘅熱門課程啦!


text:
27 DECEMBER 2013(FRI)今日大肥豬帶我地去一個新地方玩,就係去九龍城單車公園踏單車啦~
如果唔係大肥豬帶我嚟,我都唔知道市區有一個咁完善嘅單車公園~
單車公園環境好之外,我覺得最好就係單向行駛,唔洗怕啲單車周圍穿插,十分安全,所以在場都有好多一家大小嚟玩呀~
如果想玩少少花式,都有一個指定位置,唔會阻擾到其他嘅使用者呀~
公園內都有單車租借服務,我地租左一部成人單車都係$30一個鐘,我覺得都算抵,起碼可以方便我地唔洗帶住部大單車周圍去嘛~
簡單介紹完之後,就到我地玩啦!雖然都有啲係俾小小豬踏嘅單車,不過由於係第一次玩關係,所以都係租左部有尾坐嘅成人車,等小小豬先做乘客,感受吓先啦!
好啦...出發啦!大肥豬先嚟同小小豬講解吓先~
佢地兩父子就咁係單車公園入面踏左一轉,我就當然係企定定等佢地啦~
踏左一轉之後,大肥豬話佢攰攰地,但小小豬又想繼續玩,所以我地就慢步推啦~
睇吓個傻豬仔坐單車尾都坐得幾開心~
我地三口子都行左兩轉左右,當然小小豬坐左咁耐,佢又點甘於只做乘客,所以就俾做一陣司機啦~
哈哈哈...小小豬係唔係好有型呢~
原來一個鐘嘅時間真係好快過,小小豬做司機玩左幾轉之後就夠鐘啦!
不過,依度又咁方便,所以我地都會成日嚟玩,下次可以試吓俾小小豬自己踏呀!最衰我就唔識踏,如果唔係就可以陪佢地一齊玩,唔洗企定定等佢地啦!


text:
Author: 陳妍茵
2020-09-08(Personal Particulars)
黃家倫係香港警察嘅一份子.
佢曾經有份係2019年8月期間,鎮壓及虐打示威者,例如佢曾經出現係8月5日黃大仙區嘅示威現場.
Last Updated: 2020-09-08
Personal Particulars
伍尚國係香港警察嘅一份子,現時係俗稱「速龍」嘅特別戰術小隊成員,以下係佢身穿小隊服裝嘅相: 佢亦曾經係7月尾嘅示威當中用強光射向示威者(見下圖): 佢亦涉及係7月21日中聯辦示威當中,係未有警告嘅情況下,企係天橋向示威者開槍,導致多名示威者嚴重受傷:Facebook新聞影片
Personal Particulars
莊富麗係香港警察的一份子.據讀者資料,佢係中國出生,及後移居香港,2011年加入香港警察,曾經係2019年6月30日參與撐警大會,表示「交税比你們多,唔洗你們養」,又係社交平台表示支持送中條例,經常於社交平台分享一眾遊行人士收咗美國錢,示威者係暴徒,支持黑警濫捕,濫權等言論.係私人生活上,佢經常同一班男性警察到酒吧飲酒,又同朋友講要毆打示威者及係Telegram傳播資訊嘅人.以下係佢身處香港警察擁 ...
Personal Particulars
李綺雲係香港警察嘅一份子.


text:
「資助」
其實之前都有好多人討論過嚟個問題,大家大鑼大鼓咁去申請政府嘅基金或者自助.其實真係無想中咁易!要搵政府錢真係只會浪費時間.就好似「遙距營商計劃」,大家都一窩蜂咁去申請,好多公司急急咁申請做認證供應商,搞完就忙於吸客,忙出報價,仲要個客搵其他公司報價.個個都諗就算唔申請晒三十萬都起碼申請做一個十萬嘅項目啦,但係搞完而家點?
「中伏」
香港就係有一種風氣,就係唔好執輸.政府一話推出資助,個個一窩蜂咁去申請,點知好多人都中伏.點解?因為原本嘅快速批核因為真係好多人申請,所以最後都無辦法做到,甚至乎叫啲人可以做咗先,但係如果唔批就要承擔風險.咁當然唔會無啦啦有人會俾咗錢去做先.另外所謂百分百全額資助亦都無咗影,因為最近有中小企獲批核申請,但係就不似預期,獲批核嘅金額平均只係得兩成.真係中晒伏!
「結局」
當初其實都有諗過申請做認證供應商,但係睇完要提交嘅嘢就已經放棄咗.之後開始申請都已經有好多人問可唔可以幫手申請同報價.當然都忙咗一輪,之後個個都靜晒,等回覆.本來大家覺得可以幫到業界,點知最後都係得個吉.真係想知道最後點收科,如果個個項目都係批得個少少,相信好多中小企都應該選擇唔做.到頭來究竟有無幫到中小企?或者真係買部電腦無咁嬲!


text:
好好彩呢個暑假儲到錢,所以就去左南非玩左差唔多一個月,因為去嘅地方實在太多,所以我會將呢個月嘅經歷break開,今次首先寫左我到步嘅第一個地方,開普敦cape town.
Day 1
今次搭左勁耐飛機,我首先係新加坡轉一程機,去到新加坡再去約翰內斯堡,跟住先到開普敦.一落機已經勁眼訓,拿拿聲番酒店check in跟住就訓左.其實我一落機勁興奮,之前我淨係去過歐洲同澳洲,今次終於可以踏足非洲,之前仲要係咁說服屋企人比我去,最後都去到.呢度其實無我地想像中咁落後,好多野其實都唔差,人仲要好熱情!(不過佢地會係咁sell你買野)Day 1就咁過左,無咩特別!
Day 2
景點一:桌山
桌山係聯合國教科文組織世界遺產其中之一,係2012年仲要入選為新世界7大自然奇景.我就係朝早黎嘅,個陣都無咩人,雖然係咁,我都係要同其他人一架纜車上去,扣左5分鐘到,就去到好望角你幾乎可以望哂成個cape town,係上面係好凍嘅,大家去個陣記住帶衫.
但如果你去嘅話,我會建議你黃昏差唔多日落嘅時候你先落去,因為個陣個景會最靚,當然啦,係會勁多人,仲有就係佢好似差唔多6點幾就係最後一架纜車,如果你要睇哂成個日出,可能就要摸黑夜晚行番幾個鐘落山.
景點二:維多利亞和阿爾弗雷德濱海區
落左山就去番維多利亞海區行街同埋食野!黎到cape town無理由唔食海鮮,所以我就叫左oyster同埋grilled lobster,呢度嘅煮法都唔會好複雜,唔會落好多seasoning,最多都係salt pepper,仲有落paprika,所以你係會食到個海水味,個lobster燒完都好多汁,唔會好乾,我就坐左係出面,吹著海風,最黎我仲叫左杯cocktail添,正!跟住我仲去左附近個market行左幾個鐘.
景點三:The Springbok Experience Rugby Museum
大約行左十分鐘左右,就黎到博物館.身為一個鐘意運動嘅人,梗係唔可以錯過啦,話明rugby museum呢度有好多欖球球衣,獎盃,欖球波鞋.博物館嘅亮點之一係黑橄欖球嘅故事同埋佢同南非社會歷嘅聯繫.呢度仲有互動區,比你測試自己嘅踢波技巧,健身同反應時間.
Day 3
景點一:World of Birds
World of Birds係非洲最大嘅鳥類公園,係呢度仲可以望到桌山,查普曼峰,十二使徒岩,獅頭山等等.係入面睇到嘅雀多到爆,多到有好多你都唔知佢叫咩名,但你都會見到獵鷹,鴕鳥,貓頭鷹,鸚鵡,企鵝,火雞等等.鴕鳥真係好大隻,2個人咁大,又有成個人咁高.呢度仲有個猴子公園,呢度有成38隻松鼠猴,隻隻都咁Q,唔會好似香港個d搶你野食.
景點二:
黎到南非,梗係要感受下陽光與海灘,今次黎到克利夫頓海灘,比起中東杜拜我之前去過嘅海灘,反而無咁水清沙幼.呢度總共有有四個海灘,我仲去左第一海灘衝浪,真係好刺激,不過我唔識係咁跌落水.
玩完都差唔多4點,我都要準備去下一個地方啦,比大家估下我跟住去左邊,估中比個叻你.
#寫出你遊歷 #hutchgo資助旅費1000蚊


text:
摩星嶺曾經係駐港英軍軍事要地,極具歷史意義.呢個地方位於中西區,亦都係我所居住,最愛嘅地方.西區係香港歷史最悠久,最富傳統特色嘅地區之一,直到而家,西區仍然保存咗唔少引人入勝,奪目耀眼嘅靚景,賦予香港市民享受生活嘅黃金機會.
而更具意義嘅係,呢到係我同佢邂逅嘅地方.時光荏苒,日月如梭,時間嘅流逝依舊唔會令我唔記得嗰一日.好清楚咁記得,我參觀緊喺二次大戰嘅時候留低嘅痕跡——唔同嘅炮台遺址同埋一啲好特別嘅軍事設施嘅時候,佢帶著一副「文青眼鏡」,背囊扣著一個口罩嘅飾物.我第一眼睇到佢,心入面嘅小鹿就已經喺度不停咁周圍撞.終於鼓起勇氣,鼓勵自己要充滿自信咁去「抄牌」,點知又真係成功咗.
返到屋企,我猶豫咗好耐,好想了解佢更多,但奈何都仲係覺得好尷尬.同朋友傾完計之後,我決定要跳出自己嘅舒適圈,唔再做「淆底獸」.解鎖咗手機嘅密碼鎖,㩒入咗一個程式,發送咗「你好」兩個字.我一直凝視住手機有冇彈出訊息,過咗幾分鐘,佢答咗我「妳好啊」.我欣喜若狂,心諗:今次真係行運啦!傾計傾咗大概十幾分鐘,我喺對話之中揣摩到佢嘅悲觀性格,仲知道原來佢患有解離症,啲人都以歧視嘅目光去睇佢,冇人願意同佢做朋友.佢話自己成日都聽到一把聲,叫佢唔好再害人.
願傾盡所有,化身一柔月,伴隨你左右.我覺得精神病係病,患有呢類型病嘅人已經夠辛苦,唔應該二度傷害.我循序漸進咁走入佢嘅生活當中,喺佢覺得難受嘅時候安慰佢,喺佢控制唔到自己情緒嘅時候開導佢,喺佢想要自殺嘅時候比一個擁抱佢.一齊共同進退,逆境中自強不息.
於是就係咁,山上一個女子,搵到自己嘅真命天子,得到永恆不變嘅幸福.世界真係好細,完全冇估到自己會係喺成長嘅地區遇見佢.
我同佢十指緊扣,飽覽著香港島西邊嘅海景,認定係佢了.


text:
Little twin stars 你有冇儲過佢d膠布呢?
Little twin stars, 係我細個個時嘅當紅公仔, 唔少男男女女都會覺得佢地好可愛同好靚.
記得80年代個時, 一堆公仔, 有xo, 有青蛙仔, 有little twin stars, 有布丁狗, 有PC狗, 仲有馬騮仔等等, 個個都好可愛, 每個女仔總會鍾意其中一兩個, 然後會儲起佢地成個COLLECTION, 包括鉛筆, 擦子膠, 間尺, 膠布仲一定有信紙.當買到新款膠布, 仲會同"BESET FRIEND" 交換, 仲要係老死先會!
我印象中, 當時公仔產品有分系列, 每年每季嘅款式都會有D唔同, 好PRO, 我地仲可以識得分邊D OFF season, 應該會平d.
一轉眼十幾年, 佢地好似慢慢沈寂左, 消聲匿跡, 好難先會揾到有一間精品店有佢地d野賣.
相信, 而家D小朋友可能只會知道IPHONE, IPAD MINI 同各大名牌, 似乎已經唔會再熱衷於一個卡通公仔.同佢地講, 佢地都以為我地傻.
不過, 今年LITTLE TWIN START竟然返左黎, 仲出現係一個位置MIKIKI商場嘅大型佈置, 係一個一一望到就好心甜嘅佈置, 連我老公見到都話"個總感覺返哂黎"!
一個粉色系列嘅可愛大蛋糕, 就算再COOL嘅女仔見到都忍唔住要影張相.其實有時人所追求嘅, 只係一種好簡單嘅窩心感覺, 唔需要好花巧, 好五光十色, 粉紅色同粉藍色頭髮, 一個圓臉, 一條白色天使裙, 加一粒黃色星星, 已經好靚好開心.
睇慣左10層樓高, 掛滿燈泡嘅超巨聖誕樹? 今年不如黎呢度睇下, 搵返大家純樸嘅"童真" 影張相留念下都好丫.
係呢段期間, 係呢個商場用電子貨幣消費滿指定金額, 仲可以換走特別版LITTLE TWIN STARS 嘅化妝袋同電話袋.
老實講, 我唔會捨棄我用開個PRADA化妝袋, 但呢個袋我係換黎擁有, 換到個一下真係好似細個儲到新膠布咁. 真係好靚!


text:
欣賞日本AV已經成為好多男人嘅嗜好,小弟相信佢哋十居其九都會選擇新人巨乳女優嚟追捧,咁又係,呢類少女嫩口又靚女,最重要係後生,肉地夠晒彈性,好似澳門打令1浴室嘅娜娜一樣.
作為一個巨乳迷,閣下一定聽過H-Cup天后麻美由真嘅名字.麻美佢18歲出道以來,憑住一對38H美巨乳橫掃AV界,成就拍得住蒼井空.不過,經過多年奮鬥,近年麻美嘅狀態開始下滑,尤其係一對H奶已經冇後生嘅時候咁有彈性,可能畀男優搓得多真係會對胸部嘅彈力有所影響.澳門打令1浴室嘅娜娜就話:「我就話冇關係喇.我都成日畀男人搓來搓去,搓到唔識得停手啦,又唔見我個胸變得鬆弛,而且仲愈來愈堅挺彈手添.」咁阿妹你真係天生麗質喎,不過,我就話最大原因可能係阿妹你後生,係喎,阿妹你今年貴庚呀?娜娜話:「就快20歲囉.」原來係咁,佢繼續話:「其實後生女嘅雙峰當然係夠彈手,不過我都係覺得對手嘅搓胸動作功勞最大.點解咁講?我以前個胸都係比較柔軟,但係經過我自己每朝起身都搓上百吓,閒來又畀男人摸個夠本之後,點知又愈來愈彈手喎.」
娜娜講嘅人手健胸大法其實又有少少根據,因為早年網絡上有一段相關嘅短片,表示如果按摩雙峰嘅時候,手法,力度得宜,對乳腺有幫助,加上娜娜本身咁後生,尚有得發育,所以見效真係並不出奇.娜娜又話:「除咗愈摸愈彈手之外,我仲發覺個胸好似大咗添.見到有咁嘅成績,我都不知幾開心,所以家陣每當我招呼男人,而對手對於我個胸愛不釋手嘅時候,我就會先由得佢哋過足手癮.然後,我就會唔留手咁喪夾對方全身每一個可以夾嘅部位,好似手,腳,甚至塊面,等佢哋可以感受到我嘅熱情,以及雙峰嘅強勁彈力.我知道每個男人最想享受嘅,都係長物被彈手雙峰夾來夾去嘅快感,我梗係唔會留手啦,一於夾到佢哋打晒冷震為止,以回報佢哋咁欣賞我個胸.」
年齡:19歲
三圍:35,22,33
興趣:健胸
撰文:賢
攝影:阿昌


text:
唔少香港人都係日本拉麵愛好者,而去到日本旅行食番碗地道嘅拉麵更加是常識吧!拉麵店有大有細,有出名嘅有隱世嘅,不過講到食拉麵嘅禮儀就相信係千篇一律.唔想成為日本拉麵店心目中嘅麻煩客人?睇下下面呢堆真正喺拉麵店工作嘅人揀選嘅「最唔想食客做嘅行為」,下次去日本食拉麵小心唔好犯呢~
1)掛住玩電話唔食麵
難得去旅行仲要食到好西,梗係相機食先即刻呃like啦!但係,有好多拉麵店老闆其實好唔鍾意呢個行為.受訪者嘅H店員就話:「其實相機食先唔係問題,影完即刻食都仲接受到…但影完仲喺度㩒電話就唔係幾好囉.」梗係啦!打完句caption,check埋個in,up完張相碗麵可能已經唔係最新鮮出爐嘅美味,同埋即刻品嚐都係對店家嘅尊重~其實caption都可以食完碗麵先打啫…
2)喺多人嘅時候要求連住坐
日本好多細嘅拉麵店可能得10至15個位以內,多數都係連住個counter.如果撞正多人排隊嘅黃金時間去食,3個人或以上想一齊排排坐食其實係會影響到店家嘅運作嘅.H店員話:「兩個人一齊坐就話姐,3個人或以上嘅話其實已經好難安排座位,而且要等空位嘅時候排後面嘅客人又冇得食,呢個問題都幾頭痛.」所以大家如果唔介意,喺多人排隊嘅時候不如做下心理準備,即使分開咗食都唔緊要啦~(反正店家都唔會想你留低食完坐好耐 T_T)
3)明明去食拉麵但就先食拉麵以外嘅嘢
拉麵屬於中華料理,大間少少啲嘅舖頭一般除咗拉麵都有提供其他menu嘅~如果叫埋其他野食既時候,要留意下食嘅次序呢!「如果先食咗太濃烈味道嘅嘢,例如咖喱飯或麻婆豆腐,就好有機會會影響到食拉麵嘅味,所以我哋絕對唔推薦!」難得去食拉麵,就算其他嘢食上先,都係食咗拉麵先啦~
4)唔好慢慢浸你嘅沾麵
沾麵喺香港越來越受歡迎,但係咪真係大家都識食呢?其實沾麵嘅湯同一般拉麵湯唔一樣,係濃好多架!店員就話成日見到啲食客會夾好大注麵慢慢浸落碗湯度,但其實咁係會影響到食麵原本嘅鮮味.誇張啲嘅食客甚至會沾到湯都無晒但未食完碗麵喎!所以,大家記得食沾麵真係沾下就好喇~
其實每間店嘅店主脾氣,性格同每間店嘅規矩都唔同.不過如果feel到店長嘅怒睥就點都食得唔舒服嘅~以上嘅規矩畀大家做下參考啦!(係呀,日本係咁多潛規則架啦!)最後提提大家,雖然飲晒碗湯係對店長同店家嘅肯定,但記得就返自己嘅身體狀況,太油或唔舒服就唔好強迫啦~
WeWa卡最新迎新優惠
WeWa卡迎新俾你去旅遊,主題公園,睇戲或唱K都賺高達4%現金回贈,隨時一SHAKE必中獎,簽賬免找數!


text:
Help:編輯摘要
當改緊維基頁面時,內容方框下低有個寫住「編輯摘要」嘅文字框.
框入面填嘅字將會同編輯時間一齊紀錄低,喺最近修改頁,修改紀錄,監視清單等地方顯示.
摘要寫咩好改
編輯摘要嘅用途係簡略講下你改咗啲乜,方便其他編輯審核文章質素,所以內容要精簡.但係編輯摘要唔係文章一部分,所以唔使花太多時間斟酌寫乜好.
用編輯摘要嘅目的係要促進維基百科鼓勵協作嘅核心價值.喺粵文維基百科,編輯之間對於應該點用編輯摘要,大致嘅共識係噉:
- 編輯摘要應該代表到修訂嘅內容.
- 編輯摘要內容要對其他編者有禮,唔准人身攻擊,尊重返普世同粵文明圈嘅禮儀習慣.
- 呢度係粵文維基百科,編輯摘要盡量要寫粵文.
- 其他文可以酌量使用.應唔應該用其他文,建議考慮:
- 有啲跨維基編者唔識粵文,純粹路過幫手執錯.佢哋可能用其他語文嘗試溝通,例如英文或者中文.
- 編輯摘要字數有限,亦唔係文章內容,所以適宜精簡.有時會用一啲跨維基通用嘅拉丁字簡稱.
- 若果要喺編輯擇要用其他文,唔好俾人覺得你貶低粵文同埋粵維地位.
我哋想鼓勵編者用編輯摘要,唔想搞到出現唔做唔錯嘅風氣.編輯摘要寫咗之後就唔改得,所以批評其他編者點寫編輯摘要嘅時候,唔好太執着.如果覺得人哋寫編輯摘要寫得唔好,可以去人哋嘅用戶討論頁提點一下.如果屢勸不改,尤其是出現人身攻擊,故意誤導,或者喺編輯摘要嘅用語故意貶低粵文嘅情況,可以搵管理員介入,管理員可以收埋修改等個有問題嘅編輯摘要內容唔再公開,甚至喺極端情況下Wikipedia:封鎖帳戶嚟剎停啲攞編輯摘要嚟搞搞震嘅人.


text:
每週一相片大行動
2015 Week 14 Extra
其實今晚有機會第三次上電視做訪問.我諗寫咗14年blog最大成就,係好多人比我自己更認真對待我寫嘅嘢,今時今日心態其實同十幾年Geocities,Xanga時代開始寫時一樣,只當一種日記式生活紀錄,乜狗屎垃圾大事小事諗到就寫低寫完就算轉頭就唔記得,反而成日有人會睇完我寫嘅嘢搵上門撩偈傾甚至邀請做訪問,講metal講音樂自然大把,其他講文化藝術,講電影,講社會,講住屋,講生活乜都有,好似星期三愚人節亞視冇得續牌居然唔係笑話,消息傳出之後冇耐就收到message,星期六晚《新聞透視》會講亞視,因為兩年前一個講亞視嘅post有記者睇過仲會記得,就素未謀面都send message嚟問有冇興趣接受訪問.
呢種事唔係第一次發生,甚至發生過我都唔記得幾多次,你問點解又唔見有乜劉Sir有份嘅報紙雜誌或者電視訪問嘅?可能因為每一次我都會收到問題之後,先寫晒成份稿 - 有時甚至影埋相 - 俾對方過目,相信班編輯同記者冇預過一個受訪者會咁黐線,只做一個出鏡半個字唔夠嘅路人甲都會玩到咁大,所以往往冇晒下文.但既然寫咗,同今次見到最後個project真係出咗街,就在這播完一刻,喺度同大家分享愚人節收到嘅四條問題同當時回應,為今集《新聞透視》補充一個八十年代長大嘅亞視迷嘅角度.
1. 何時開始看亞視的節目?
細細個已經開始睇
2. 為何喜歡追看亞視劇集?
覺得亞視動畫,劇集同綜藝節目各方面,無論外購還是自製,題材都比較獨特,比較另類,尺度亦較大.好多亞視最受歡迎時期拍嘅劇集,而家冇一個免費台會拍或者敢拍,將套劇交俾佢哋,亞視以外其他台亦未必敢原版重播.
3. 對亞視的印象和感情是怎樣?
細個睇亞視已經覺得,一啲客觀環境因素,會令人只會覺得亞視係一個二線台.以前屋企部電視只得四個台,無線明珠排一,三,亞視國際排二,四,換言之開電視一定係先睇到無線中英文台,之後至到亞視,冇咗無線好多時一開電視已經係睇緊佢嘅優勢.而且亞視畫質比無線差,色彩唔及人繽紛,以前影響可能唔算好大,但到高清時代其他台不斷追求高畫質,亞視畫面仍然係暗啞蒼白.亞視成日俾人話好重大陸味,畫質跟唔上時代係其中一個原因.
不過連串缺點反而令亞視節目更可觀,因為當仲可以同人競爭時,技術上有缺憾,就會用節目內容同質素彌補;唔係大台,好處係輸得起.點解歲月留聲台會比亞視主台更受歡迎?因為八九十年代亞視劇就係創新代表,正因冇人哋咁大包袱,至可以拍其他台唔敢試嘅題材同尺度.只可惜問題係贏嘅時候少,輸嘅時候多,好似你創新完,另一個台照辦煮碗,然後用一開電視機就係睇佢嘅慣性收視優勢大石責死蟹,口啤你贏,最後實質經濟收益又未必歸你,噉樣打持久戰,又邊有可能支持到呢?
而家睇返都幾無奈,當年亞視冇因為自己唔夠人大就自暴自棄,仍然腳踏實地努力創新落力做,正正係體現獅子山下精神,到頭來成果就俾財雄勢大嘅財團搶走,其實喺香港電視事件好多年之前,亞視已經證明證明咗全香港人睇,獅子山下精神喺而家嘅香港根本唔work.
4. 現在政府不續牌,會不捨得嗎?感覺如何?
其實我對亞視感情好深,唔止因為好多令人印象深刻嘅節目,仲有對我啟蒙最大嘅英文老師,係以前每晚十一點同凌晨兩點喺國際台見面嘅David Letterman;而且工作關係,我曾經上過兩次亞視節目,都係難得體驗.
我唔係唯一一個戥亞視唔抵嘅人,只不過當一個本地台會選擇唔拍本地劇而只播外購劇,包裝到自己似一個大陸電視台多過香港電視台,然後轉去國際台再見唔到David Letterman,而家對亞視嘅感覺就同好多人一樣,只覺可有可無,亦無特別感觸.
反而會關心歲月留聲台之後會點?我心態仍然好舊派,就算而家上網睇好方便,始終鍾意每星期某幾晚夠鐘就開電視追劇,歲月留聲台正正俾我重拾呢份情趣,甚至試過為睇一套劇而特登早起身.對於我哋呢種對而家新電視劇完全冇興趣,只求劇集有質素有新意嘅人嚟講,如果歲月留聲台因為亞視執笠而停播,第時開電視轉中文台,真係唔知仲有乜嘢劇可以睇.
其實有點遺憾,因為亞視上過兩次,都好想試一次上上無線,噉就由細睇到大兩個電視台都上過晒了.或者下次唔好寫到咁長嚇親人啦,大佬銷藥員成集《新聞透視》講嘅夾埋都冇上面咁多呀,哈.
劉Sir個網
lau-sir.com
劉Sir個blog
http://lausirisual.blogspot.hk


text:
張繼聰(1979 -),香港唱作歌手,曾擔任童星,畢業於香港演藝學院,主修表演,共演出過20多套舞台劇.
張繼聰今日出席商台活動以一身藍衣示人,並強調一身裝束是靛藍色,代表提升力量,又謂自己來自2013年,是要大家知道2012末日論是不盡不實.本來是天主教徒的他還自爆由3年前起已無宗教信仰,並稱太太謝安琪亦尊重他的決定.
作為一個藝人,或者男人,究竟可以承受幾大的打擊?張繼聰可能是一個典型人辦.自05年出道跟謝安琪(Kay)拍拖後,經歷奉子成婚,寒酸擺酒,女尊男卑等種種批評,更被雜誌嘲諷為「廢柴」.結果,他得到了抑鬱症,他曾經認為無法解決問題,想將生命了結.人生的甜酸苦辣,他將一連五天在此細訴.
我的人生由三,四年前開始發生重大改變,記得07,08年左右,剛剛同太太(謝安琪)結婚組織家庭,當時已經有好多負面新聞圍繞住我哋,所以預咗之後會好難捱,果然真係遇到排山倒海嘅批評,因為當時太太同我都有宗教信仰,連一直覺得有宗教信仰人士應該屬較善良的一群,都一樣加入「攻擊」.
被指靠老婆養
由結婚後第二日開始睇到報道,我第一個反應:「嘩!咁嘅!列晒我酒席幾錢一圍.」隨之而來好多大大小小指控,真係寫得好Mean(唔舒服).而且仲寫埋我太太,我認為太過分.比較完我同太太收入,又再講埋我屋企,阿爸同細佬都有工作有收入,講到我成家都要靠老婆養,點解要講到咁,我真係覺得對我屋企人好唔公平.
每次我一家人出街,門口就有狗仔隊跟,每次影完之後,我就知又會有唔好嘅報道出現,雖然每次佢哋影完都同我講:「唔好意思呀!搵食啫!」我明白每個人都有工作崗位,但真係次次講句「搵食啫」就得?你唔會唔知你哋將相交番去畀公司之後,佢哋寫完啲字,我會好唔開心,我都係一個人嚟o架!你識講為搵食,咁我呢?你哋依家搞到我都冇得搵食呀!
晚晚通宵寫歌
男人都愛面子,我更加係一個好要面嘅男人,以前我讀演藝學院好勤力,表現好突出,而且事業心好強,但唔明點解入行做歌手就會咁,我試過成年收埋自己不停寫歌,晚晚寫通宵,畀自己好大壓力,好辛苦,但對我嘅報道冇停過,呢種經歷連發夢都冇諗過,我就發現做乜嘢都冇用,當時覺得好灰心.
尤其係成為爸爸之後,令我更加對社會,對人性嘅瘋狂失望,我開始諗死啦!到我個仔嗰一代世界會點呀?人同人之間點解可以去到咁醜惡,而抑鬱症都係因為咁而開始.
呢個病係會控制唔到自己諗法同行為,每次行過報紙檔都好驚,心諗會唔會封面又係我,會唔會又見到自己個樣,你諗吓幾大壓力,試過一家人星期日去酒樓飲茶,對面搭枱嗰個人,打開報紙睇頭版就係我,寫嘅當然唔係好嘢啦!跟住佢睇完放低嘅時候就望住我,我當時尷尬到唔知點形容.
頒獎禮食定藥
最嚴重嘅時候,每次聽到我老婆唱歌,我都會好頭痛,呢段時間我完全唔會開收音機,好緊張,好驚聽到佢把聲,後來甚至連其他人把聲我都驚.
08年時候,我病情好嚴重,又正值係年尾好多頒獎禮,記得一個頒獎禮朝早,我出發前好緊張,要食定藥先去到.當晚睇到身邊朋友同老婆好好成績,老婆上台得獎,台下攝影機就拍住我,當時內心好矛盾好複雜,一方面好替老婆開心,同時又擔心,死啦!聽日肯定又畀人寫我好渣冇獎,然後又問自己嘅音樂究竟有冇價值,我係咪一個好嘅歌手?真係好痛苦,百感交集.
當時有病冇同過任何人講,一來唔想屋企人擔心,更加冇同太太講,因為佢都有同樣嘅病,當時佢都有好多負面報道,佢都好大壓力,我唔想加重佢負擔.而且當啲雜誌不停寫我好冇用,寫咗幾年之後我都開始質疑自己,諗張繼聰係咪真係咁冇用.
精神徹底崩潰
到09年初,當時我病情去到好嚴重階段,有一晚屋企得番我一個人,同期又有關於我唔好嘅報道出咗,嗰晚我花咗好多時間去諗,究竟我係乜嘢呢?我係咪真係好多人眼中嘅一條廢柴?我係咪一個一事無成嘅人呢?我係咪一個只靠太太嘅人呢?我咁努力都改變唔到人哋對我睇法,嗰一刻我真係徹底崩潰.
我覺得好氣餒,好攰啦!於是我有一個念頭,想了結自己生命,當時我打咗個訊息畀一位我最好朋友,同佢講我走咗之後,希望佢可以Take Care我屋企人,然後我做咗所有步驟,當時係好Emotion(情感)動作,當然我好唔捨得我屋企人,小朋友同太太,同好多好朋友,但我真係冇辦法,我頂唔住啦!
一念地獄,張繼聰在重重打擊下,本打算以死逃避這醜陋的世界;一念天堂,終於他在一輪內心交戰下選擇勇敢活下去,並發掘到世界可愛一面.
正當我想了結自己嘅一剎那,腦內突然間閃出一把聲,問我點解一定要用死解決?其實你可以將唔開心放開,如果你想將自己一部分死去,係可以,但唔係用呢個方法,我解釋唔到當時屬於咩狀態.
由第二日開始,我發現對世界有唔同嘅睇法,亦好神奇地有段時間得到陳志雲先生賞識,喺電視台有好多機會,做好多主持節目工作,當時我諗莫非大難不死必有後福,唔通我真係可以吐氣揚眉?
殊不知一波未平一波又起,今次輪到我老婆同Eason(陳奕迅)傳緋聞,當然雜誌所形容嘅字眼梗係好差,我當時個反應係「我人生故事使唔使荒謬到咁極點?連情敵都要係陳奕迅?」安慰嘅係我同老婆感情冇受到影響,我仲識得自嘲,人一世物一世咩都試過,人生有咁都冇遺憾啦!
冇工開Hea住湊仔
緋聞過後,就到TVB嘅節目主持工作停咗,於是我索性留喺屋企做新碟,除此之外,只係每日接囝囝返學放學,即係大家所形容嘅Hea喺屋企,嗰段時間入面我睇咗好多關於佛學嘅書籍,開始改變自己諗法.我明白到老婆選擇將下半生交畀我,當然係覺得我好得啦!如果我繼續在意別人嘅睇法,就算連身邊所有人都覺得我得,我都唔會滿足,因為鍾意我嘅人永遠都鍾意,唔理解我嘅人我做幾多都冇用,由嗰時開始我決定為自己而生活,為自己交代.
「容納唔到咪轉行」
呢種諗法慢慢連老婆都受到影響,我明白到老婆比我當紅,大家經歷嘅壓力唔同,各有各難,一個男人要經歷咁嘅位好難,如果掉番轉我係當紅嘅,佢係家庭主婦可能會開心好多,佢本身就係想去教書,走去唱吓歌,點知就做咗女歌手,然後唱隻歌,行步路都要畀人評頭品足,呢個又係佢嘅壓力,但人生就係要掉轉角色先好玩.所以我都感恩佢選擇喺自己事業開始起步時候,同我結婚生仔,如果唔係大家有緣分,點會安排我哋一齊行呢條路呢?當我哋知道有小朋友打算結婚時有個共識,如果個樂壇覺得你哋兩個太過離經叛道,容納唔到我哋咪轉行囉!冇咩大不了!
有時諗番,原來唔經唔覺已經同老婆結婚5年,經歷咗呢啲都6,7年,當時覺得好大鑊,好驚嘅事情,依家回想番都只係過眼雲煙,冇咩大不了,有時自己都唔記得咗,仲有咩好介意!
放低過去的張繼聰,透過書本啟蒙下,開始以全新的心態在人生和演藝路上重新出發,更出於惻隱之心開始茹素,慢慢成為朋友眼中的「張真人」,正如佛家所說,不經歷「入世」,怎能「出世」!
幾年前人生最低潮時,我收埋自己喺屋企,同時睇好多佛學,量子力學等大家統稱為New Age嘅書本,真係細心研究所謂2012世界末日,睇咗好多有關人類構造嘅理論!我喺呢幾年裏面讀嘅書仲多過讀大學嘅時候,啟發我了解另一種嘅生活哲學,一個人嘅時候我會打坐,因而頓悟到人生何謂快樂同自在,外人以為好似好宗教咁,但其實唔係,打坐屬於一種精神狀態,令自己冷靜,放鬆.
自從我開始改變心態之後,已經冇所謂順境,逆境,以前我好介意有雜誌報道我老婆搵好多錢,將佢身價同我作比較,依家已經冇再放上心,即使再有報道,我都當故事去睇.講真我老婆的確紅我好多,錢搵多我好多,但又如何呢?我唔會因為呢種報道突然冇咗隻手,唔會突然唱唔到歌,慢慢我冇咗憂慮,同明白何謂境隨心轉.
逆境學習有得着
我認為人生遇到所有事情,全部都有原因,正如佛家所講因果論,你所面對都係一種經歷,冇面對唔到嘅事情,即使今後遇到幾大件事,我都知道一定會有所得着,唔會去怨天尤人.
我其實好感恩曾經歷過人生低潮,我覺得依家先真正知道,人生咩嘢對我最重要.樂壇入面有咁多歌手,我係咪要做到好似Eason(陳奕迅),基仔(古巨基)咁先可以過我嘅人生,有冇人有把握真係可以做到?香港七百萬人係咪個個要做首富先可以過快樂人生?如果係咁我會選擇過我嘅人生.
除咗心態之外,我連生活態度都有唔同,我開始食素,因為我反思到呢個世界好有趣,好多人口口聲聲話鍾意小動物,會養貓狗做寵物,但係又繼續食豬食牛,你諗吓係幾搞笑嘅道德觀!等於好多人講愛護動物,但又會去抽熊膽汁,所以我成日想探討吓,究竟邊個話有權力去決定殺邊種同養邊種動物.
屠宰MV遭「河蟹」
我上一張碟做咗首歌《瑪莉殺死小綿羊》,就係想講呢個問題,其實係好諷刺,我喺網上搵咗好多有關動物屠宰片段加埋首歌,剪輯成分半鐘長MV,結果畀YouTube「河蟹」咗,公司好多同事都睇唔到,我唔係刻意去挑戰道德觀,只係想大家反思吓呢個問題!
我3年前開始食素,老婆都因為同我睇法相同,所以佢半年前都開始一齊食素.雖然日常生活比較麻煩,所以從來冇逼其他人做,同住嘅爸爸媽媽會繼續食肉,而囝囝暫時係維持住一般人所講嘅均衡營養,所以冇食素,但等佢大個,我會同佢講呢個問題,然後等佢自己決定.
「香港沒有樂壇,只有娛樂圈」,出自二十多年前黃家駒的金句,套用到今天的樂壇,仍然相當應景!張繼聰對此十分認同,於是索性放開懷抱,以音樂為社會發聲,哪怕周圍充斥倒模式情歌,被認定為非主流!
香港社會外表好前衞,但其實好保守,做創作人好難,除咗情歌之外,講生活,講社會就會被評為非主流,其實好多人好受落.
由結婚到有小朋友開始,同太太都已經預咗隨時冇得撈,因為唱片市場無法計算,如果成日做咩都咁驚,我覺得好冇趣.偏偏香港八成半至九成創作人都基於咁樣去做音樂,結果大家鬥悶,做啲一樣嘅歌出嚟.
好多人會問我可唔可以做隻類似《天梯》或者《囍帖街》咁大熱嘅歌,但要唱紅一首歌要有好多天時地利人和配合,老實講,呢種歌每年樂壇都有八成半作品係咁,唱得紅係緣分或者係講運.
正因為好多嘢計算唔到,不如做觸動到自己嘅歌,我唔係刻意要走另類,即係唔單止愛情題材先觸動到人,仲有好多嘢都值得講,呢啲正係我最想做嘅音樂.
初出道壓力大
每年各大頒獎禮都有唔同金曲,以前個制度好戇居,邊個話一年淨係得十隻好歌?邊個話呢首最Hit?我覺得依家風氣幾好,大家各走極端,各有各選唔同嘅歌,先有多樣性.希望唱片公司都可以大膽啲,想辦法畀啲良心,做啲好作品出嚟,唔好呃人啦!
出道頭幾年覺得好大壓力,而且又正值同太太結婚,面對排山倒海嘅報道,真係唔易過.但自從人生觀有所改變,開始明白作為一個演員同歌手,如果每日都擔心今次首歌得唔得,有冇冠軍,唱片賣唔賣得,今年有獎下年仲有冇?咁會好辛苦,所以歌手唔應該選擇生活喺外人睇法之下,於是從上一隻碟開始,已經想同大家分享呢種價值觀.
否認標奇立異
香港有關音樂嘅報道真係得啖笑,娛樂方向比較多,而且自從結咗婚,大家對我注意力去咗我太太度,當然太太的確比較有娛樂性,所以瓜分咗我應該有嘅篇幅,於是我覺得要做番想做嘅音樂.上一張專輯,外人覺得我着套藍色衫話自己來自2013,又講世界末日,有樂評話我另類,但感覺最好.
依家做緊七月出嘅新碟,會自己做唱片監製,唱片公司畀好多資源去做,請到廣州管弦樂團合作,題材方面,會繼續講大家認為另類嘅New Age.其實冇特別話要標奇立異,只係同大家分享我嘅價值觀.
生活何謂快樂?有人想升職加薪住大屋開名車,子女出人頭地成為人中龍鳳,這是普世價值觀,沒有不妥.但只有這種方式才快樂嗎?張繼聰就選擇用另一個簡單方式,尋得快樂!
成為爸爸後,最開心係望住囝囝一日一日咁成長,雖然佢仲好細,但已經好懂事,心智好成熟.我冇咩特別期望,只希望佢將來可以好似現時咁,好容易快樂,亦好鍾意同人分享快樂,生活富裕與否唔係最重要,但要做到呢樣嘢,今時今日喺香港真係唔容易,即使係大人都冇幾多個可以做到.成年人會覺得快樂同人分享咪好蝕底?呢個諗法幾變態,我平時教小朋友會話:「囝囝你玩玩具車,同人哋一齊玩啦,你有幾架,分一架畀人玩啦!」但現實啲人會話,又唔見你有幾架車就畀架人哋揸?其實呢個世界唔存在缺乏,你好唔代表我唔好.
小朋友本身冇大人呢種觀念,我哋為人父母都唔應該灌輸呢種錯誤思想畀仔女.想像吓,小朋友本身冇戶口,冇名錶,咩都冇,但佢哋幾開心呀!就算有時唔開心,但轉個頭就冇事,咁先真係活在當下.係啲家長逼佢哋入名校,讀精英班!
教育制度好荒謬
自從改變咗想法,呢幾年最大得着係做人開心咗好多,唔需要活在其他人眼光下,於是連幫囝囝搵學校都淨係搵咗一間,依家諗番,如果當時報唔到就真係死喇,我冇話要指定囝囝入咩名校,只係覺得呢間適合,讀唔到先諗啦!結果又畀佢一次考到.
根本現今教育制度好荒謬,佢要行精英制,個個爭住入大學,逼你做人上人.其實大多數書本上嘅知識你都用唔到,邊個會去計小數點之後三個位?你自己出去買嘢會唔會咁計?行出街會唔會指住地下問,你知唔知呢種石叫花崗岩?
人人天生完美
依家香港好多人生活喺恐懼中,好少人真正可以享受生活,大家從小被訓練到幾日唔做嘢就好似好罪過咁.但我唔係咁諗,覺得每個人天生都係完美,唔需要刻意做太多事去證明自己.但喺香港,人要做好多嘢先變得比較舒服,個個都要踩住人哋膊頭上,要去到所謂人上人先稱為有出息.就係社會結構出咗問題,例如選邊個做特首根本冇用,問題出在制度上.基於呢種制度下,大家永遠都唔會滿意目前嘅特首,大家鍾意過去式.講到尾,其實每個人都想生活得自在,人生本來應該就係咁.大家唔好再甘心做奴隸,可惜好多人呢頭講完,嗰頭又去炒樓炒其他嘢.(全文完)
後記:想到甚麼?
提起張繼聰,想到甚麼?「謝安琪老公」,被雜誌形容「不事生產靠老婆養的廢人」,還是「由頭藍到落腳自稱來自2013的怪人」?經歷種種後,張繼聰依然開朗健談,由音樂講到社會及政治,天南地北無所不談,最重要是他已放開以往的包袱,尋找到真正的快樂.


text:
「夜市」
每年一到農曆新年就會有好多唔同嘅夜市,而每年其實都係得農曆新年嚟段時間先至有街邊檔出現.嚟個其實係香港嘅特色,因為以前細細個香港係有好多街邊檔,只不過而家基本上好難有機會見到街邊檔.雖然而家無咗以前個啲路邊檔,不過一到新年其實好多人都好期待去掃街.但係啲嘢好唔好食就見仁見智,而事實上好多都一般般,只係大家都想趁下熱鬧,感受下傳統嘅香港特色.
「和諧」
自從上年初一發生衝突事件,今年嘅氣氛相對好好多.只不過桂林夜市風光不再,周圍都有警察駐守.不過係旺角朗豪坊就唔同晒,成條街都逼滿人,啲小販檔基本上佔據咗成條街.其實每年新年都有唔同大小規模嘅夜市,而啲嘢食都基本上都同以往一樣差唔多.好多小販都只係想趁新年搵多少少錢,而其實大家都開心,社會又少啲衝突,講真上年搞到衝突真係有啲無謂.真係官逼民反,就係咁解!
「掃街」
而家有咗郭大少真係好難帶埋佢去掃街,因為人又多,而且其實都幾危險,因為.有時好食嗰啲又要排隊排好耐,分分鐘要成個鐘.但係大家都好樂意去排隊,唔知大家係唔係有一種排隊癮.好多時貴就預咗,但係要大排長龍就真係唔好搞我,就算好食都係咁話!唔知大家會唔會去掃街?如果係嘅話真大家會食啲乜嘢多呢?自己就反而對傳統嘢有興趣,尤其係臭豆腐同碗仔翅!只不過要搵好食嗰啲就真係大排長龍!
Also published on Medium.


text:
唔夠一個月又到中秋節啦,大家有冇諗過今年中秋節點過呢?除咗去公園玩燈籠,食月餅同賞月之外,其實仲有好多有趣嘅活動可以參加,唔想年年中秋節都係食月餅賞月,就可以參加中秋節BBQ露營Party!屆時會有一
唔少人近年來都會玩Speed Dating或者交友App識人,不過如果覺得Speed Dating好尷尬,面對面傾偈食飯唔知講咩好,大家可以選擇參加呢個「情緣獨木舟」!大家可以玩住獨木舟,喺一個極美嘅
大家成日去Staycation,但又有冇試過Staycation加汽車駕駛體驗呢?香港朗廷酒店同英國奢華汽車品牌Bentley合作,推出Bentayga駕駛體驗住宿套餐,大家可以除咗可以享受住宿體驗,
最近係西貢新開嘅WM hotel終於正式開放啦,酒店除左設計超級豪華,鄰近海濱仲有落地大玻璃~ 客房總共有260間同7種房型,大部分房間更設有露天浴池,私人花園,頂樓嘅無邊際泳池更係酒店一大賣點!如果
放假除咗帶小朋友去Staycation或者去主題公園玩之外,其實香港仲有好多唔同親子好地方,今日小編要同大家介紹三個親子玩樂好去處畀大家,無論大人定細路都一定會玩得流連忘返!一齊睇下有咩地方好去喇!🥰
AIA嘉年華番黎啦!細細個每年必去嘅大型攤位遊戲一定非佢莫屬,最近大型夏日嘉年華「盛夏摩天輪」已經於中環海濱正式開幕~由即日起至2021年9月12日,多款機動同攤位遊戲都係度等緊大家!大會仲準備左超過
相信大家已經收到第一期消費券,究竟消費券應該點用好?除咗買日用品,電器同食飯,香港人最愛嘅Staycation都可以用架!多間酒店推出優惠,今日小編要同大家介紹6間人均$900都唔使嘅酒店,甚至最平人
自從疫情開始,大家放假可以去嘅地方變得少之又少.除左選擇去酒店staycation梳乎一下,到郊外Glamping亦成為了不少年輕人的熱門活動!如果想親親大自然,夜晚又想近距離欣賞星空,今次小編就為大
黎到8月,天氣正式踏入雨季,最近仲經常打風落雨,搞到想去郊遊放鬆下都好難.不過其實香港各區都有唔少室內玩樂場,近年仲引進左越黎越受年輕人歡迎嘅劇本殺,密室逃脫等新玩意!以後唔洗再睇綜藝節目睇到心郁郁啦
珍珠首飾大家可能買得多,有冇諗過其實可以自己親自開蚌尋珠,製作屬於自己嘅珍珠首飾呢?覺得坊間嘅工作坊唔夠挑戰性,不如試吓呢個珍珠首飾工作坊喇!既可以同好朋友一齊製作獨一無二嘅首飾,又可以搭船出海,體會


text:
✨ 嚟到都係想搵份好工姐,即刻click 呢度 睇吓有咩啱你啦!✨
撰文:Wantedly編集部 | 2018-10-05
來自台灣嘅即時娛樂預訂平台FunNow嘅4位員工同大家講吓佢地非一般嘅「上班日常」! 娛樂平台 = 一般旅遊app?
FunNow主打「本地活動」,同一般介紹行程嘅旅遊app絕對唔同.例如你行到攰想做腳底按摩,就可以利用呢個app搵到你附近嘅按摩店,最快可以預訂15分鐘後嘅娛樂活動.平時我哋習慣有咩都用Google search,但好多時Google都冇排名或者用家評語,呢個app就係希望令資訊透明化,為客人提供晒店舖評分等等.
來自台灣嘅Marketing Director Erika Chiang話:「好似平時成日去台灣都冇晒新意,呢個app就可以帶你去食當地人最喜歡嘅食店,搵當地嘅hidden bar,同旅遊平台定位不同.」
大大隻字寫住「chill」,唔通startup真係咁好玩?
Startup vs 大公司?
傳統想法會覺得搵工最好搵大公司,因為福利好,名聲好.今次接受訪問嘅員工當中,反而有2位係一畢業就加入FunNow,佢哋異口同聲咁話其實Start Up好啱剛畢業嘅同學仔.
1. 機會比大公司多
做Account Manager嘅Ceci話,自己當初選擇FunNow係因為想搵有發揮空間嘅公司:「我唔想好似大公司咁每日重複同樣嘅routine,咁樣唔會有大成長.」雖然FunNow暫時人手唔多,工作程序上都未係好成熟,但變相大家都有發揮空間.Ceci又補充:「喺大公司入面,你可能只係一粒小螺絲,點輪都未輪到你去見大客或者負責重要嘅project.但係呢度就有機會接觸唔同公司嘅GM,director同sales,對自身經驗都好有幫助.」
2. 發揮空間大
唔少打工仔都覺得大公司階級觀念好重,老細永遠是對的,而自己嘅意見通常都不被採納,甚至連俾意見嘅機會都冇.Startup某程度就係頂唔順呢種文化,所以先會自己創業,因此對於異想天開嘅意見接受能力較高.FunNow都好歡迎大家發表意見,任職Marketing Specialist 嘅Esther話:「有idea可以直接向上面提出,佢哋唔會因為你冇經驗而唔採用,呢個係好大嘅優點.只要你有idea,有數據去support,公司都好支持去做.」
Esther同Ceci都建議啱啱畢業嘅學生可以加入FunNow,因為機會比大公司多!
3. 彈性上班時間
相信好多年青人投入職場前都有恐懼,覺得自己自此就會被困喺辦公室,朝9晚6冇晒私人時間.其實每個人最醒神嘅時間都唔同,有啲人一朝早就可以投入工作,但有啲人要深夜先靈感爆燈,而大部份startup都接受員工有自己最有效率嘅工作節奏.FunNow俾員工彈性時間上下班,只要最終妥善完成工作就得,佢哋相信咁樣只係俾員工喺舒適嘅環境之下追業績同達到成果.
就好似Operations Manager Didi咁,由於要照顧小朋友,所以佢都認為彈性上班時間對佢好有幫助.「只要有電腦同電話,可以上網,就隨時隨地都可以做,我地公司比較free,甚至我喺佢地睡著咗個陣完成工作都可以!」Erika仲話如果前一晚飲多咗,第二日想晏小小返工都可以,唔知真定假呢?
福利比唔上大公司?
彈性工時點吸引,都唔夠bonus吸引!FunNow 坦言比起大公司冇好好嘅package,但如果表現好係會有share,至於有幾多,就要視乎員工嘅工作表現.Erika話:「我哋唔可以好似大公司咁俾好好嘅package,但呢個機制係希望大家同公司一齊成長.」
另外員工不但可以有「玩樂金」,以優惠價享用平台上嘅服務,仲有機會周圍飛,啱晒一班坐唔定嘅年青人.由於FunNow本身係台灣公司,所有員工一開始都會去台灣接受為期一周嘅訓練,site visit時可以順便狂食!加上公司都拓展緊其他地區,未來都有機會去不同城市交流同工作.
咩人適合做Startup?
講到底其實份工要做咩?FunNow目標係集合晒本哋不同娛樂嘅好哋方,員工必須好努力去搵客人同傾合作.身為一個娛樂平台,佢哋請人時會搵翻啲識享受生活嘅人,仲明言唔會請無聊嘅人!Erika認為FunNow所有員工好貪玩,仲話:「一定要識得玩,先可以去entertain其他人!」
Erika笑言成間公司嘅同事都好貪玩,成個訪問過程都好歡樂!
公司啱啱先喺香港站穩陣腳,公司暫時情況係要「由0到1」,對於未來比較模糊,要靠一班有心嘅同事一齊建立公司.所以Erika認為肯接受不確定性好重要,如果應徵者係大公司思維,叫你做一步先做一步,又喜歡安穩生活,就可能唔係好啱呢份工喇!
做娛樂平台係咪淨係玩?
仲講work-life balance? Out喇! 如果叫同事形容FunNow嘅工作,佢哋都會認為係「work-life integrated」,Erika話咁樣要喜歡工作先可以做到咁!「做嘢嗰陣真係可以玩,但玩嘅時候同時都會諗下如果傾到同呢間bar合作就好,將工作同生活完全放埋一齊!」
睇到office咁多嘢玩,我都好想apply去呢度做嘢!
阿里巴巴今年8月投資咗FunNow,因此佢地都希望可以好快咁成長,未來都會集中發展香港,希望到明年年底前只要大家一諗起娛樂,就可以諗到佢哋呢個app.
Startup公司嘅工作方式並不適合每一個人,特別係「從無到有」嘅過程中會經過好多撞板嘅時間,又會有好多繁複嘅工序.加入startup公司可能辛苦,但可以見證住公司成長,自己付出嘅努力又可以直接為公司帶嚟成果,呢啲價值係大公司做野真係未必搵到!
睇吓有咩好工啱你啦 👇🏼
成立於2010年,Wantedly是一家於東京起家的上市企業 .我們的目標為"Create a world where work drives passion" — 以才能及對公司的興趣將求職者與僱主連繫起來,取代重視利益關係的傳統配對.在日本有超過30,000間公司使用Wantedly,每月活躍用戶達到120萬個.我們的服務已拓展至新加坡,現在更進駐香港!
FunNow Hong Kong's job postings


text:
某細老細發現唔知邊個邊個做野犯下彌天大錯,正想開會煮重佢米,今次仲唔人證物證俱在,睇你點樣抵賴?十幾個人,廿幾隻眼,個個都係Conference Room,望住阿邊個邊個,心諗:今次佢仲唔死?個個都隔岸觀火,無人會願意出黎護航啦,想送佢一程之餘變埋自己都上埋西天咩,梗係唔出聲啦!係Friend 既唔出聲,係敵人既就陰陰笑,今晚OT有話題Whatsapp Group 流言通街飛,爽過睇又要盛又要戴頭盔.
點知阿邊個邊個,聽完某細老細爆樽表現後,面不紅,氣不喘,笑吟吟,攤攤手,話:「你咁樣係度炒作,做咩唶?」
佢一野就將D File 兜口兜面掃晒落地,「你講既野,我今朝一早已經同大老細解釋清楚.大老細好滿意我既表現喎,我希望你以後唔好再對人不對事啦OK?」
就係咁,個會完左,個個即刻九秒九速逃囉.阿邊個邊個,講得呢句,分明就話:我有皇氣照住,你吹乒乓,咬得我入咩?我就算做錯晒D野又點,依家你請我呀?我命授於天呀.傻仔.
細老細可以激心,但無辦法,亦奈唔何.同依家廣大市民一樣,都奈689即國家領導人唔何.Office Politics 咪又係Politics 其實?等於大家懾於大老細淫威,你方去到Annual Dinner, D 人唔識大叫大老細好野去爭取年終花紅咩?
都話香港人不嬲係現實豬黎架啦.嘰嘰.


text:
社會民主黨 (日本)
社會民主黨(日語:しゃかいみんしゅとう),簡稱社民黨,係日本一個左翼政黨.前身係日本戰後嘅萬年在野黨社會黨.
歷史[編輯]
1996年1月,社會黨黨員大會決定改名做社會民主黨.不過社民黨一開局情況已經唔好,由創黨開始到10月嘅眾議院選舉,社民黨已經走咗超過一半嘅議員,大部分議員都過檔民主黨,連工會支持勢力都開始投向民主黨,原因係社民黨仍然堅持同自民黨聯合執政.10月嘅選舉,社民黨再由選前30席跌到15席.
1998年,社民黨退出執政聯盟.社民黨之後要到2009年先至同民主黨,國民新黨,新黨日本重新上台.僅僅1年之後,社民黨因為同民主黨喺美軍普天間基地問題上有分岐,社民黨就退出執政聯盟.
近年嚟因為黨員老化同親中,親北韓嘅政見,社民黨黨勢一日不如一日.喺吉田忠智做黨代表嗰陣,佢提議過社民黨同當時嘅民進黨合併,不過因為黨內保守派(好似舊黨代表福島瑞穗)反對而作罷.
喺第48屆日本眾議院議員總選舉,社民黨喺比例區嘅得票第一次跌破2%嘅關口,唔符合日本訂落嚟嘅政黨條件,從而影響政黨補助,呢次選舉進一步打擊社民黨嘅財政來源,點不知喺之後嘅第24屆日本參議院議員通常選舉,社民黨又攞返起碼2%嘅得票.
2019年尾,日本嘅自由派在野黨開始討論緊合併嘅事,當時嘅社民黨嘅黨首又市征治都表示支持,社民黨更加停咗本來喺2020年1月搞嘅黨首選舉.但係到2020嘅1月尾,由於當時嘅國民民主黨同立憲民主黨傾唔埋欄,在野黨合併嘅計劃暫時擱置,結果社民黨要重啟黨首選舉,由福島瑞穗重返黨首位置.福島對於在野黨合併嘅立場同又市唔同,佢唔多支持同其他在野黨合併.到咗9月,新嘅立憲民主黨終於成立,福島對於同新黨合併態度保守,但係另外三個國會議員就贊成社民黨同立民黨合併,而沖繩,大分,東京支部亦都傾向合併.到咗11月14號,社民黨開咗特別代表大會,最後容許想加入立民黨嘅議員離開社民黨,最後四個國會議員當中,得返福島瑞穗留喺社民黨,不過支持合併嘅照屋寬德後嚟縮沙,另外兩個議員就喺12月尾正式加入立民黨.
優勢地區[編輯]
近年嚟,社民黨一路萎縮,依家嘅票倉主要集中喺九州嘅大分縣同埋沖繩縣,社民黨喺呢兩個縣有起碼10%得票.


text:
(財演算法)量化波幅指數異象 揭示大跌時機(蔡嘉民)
對於廣大炒家黎講,炒股票最難唔係係牛市賺錢,而喺成功避開跌市同熊市先係最難嘅地方.基本上如果可以預先捕捉倒調整的話,All in啲指數ETF,一路喺升浪之中坐住,然後係大跌前平倉,就已經好唔錯,完全可以跑贏大市,跑贏唔少專業嘅基金經理.問題係,點樣搵出大啲大跌前嘅啟示.喺之前嘅文章其實都曾經提過一啲嘅股災指標,大部分係啲宏觀經濟嘅指標,可以揭示經濟前景同埋公司嘅穩健程度.但係數據更新嘅頻率唔高,可能一星期一次.而最近喺唔少新聞度都見倒有提及波幅指數嘅異象.
平時大市上升嘅時候,波幅指數會有下跌嘅慣性,而大市大跌時,波幅指數就會抽升,所以有唔少人都叫波幅指數做恐怖指數.但有時候,即使大市上升,波幅指數都可以企硬,不跌反升,造成異象.有指呢個異象通常係大跌市之前出現.原因係,波幅指數係計算啲炒家對期權嘅需求.如果炒家覺得波幅會擴大,就會買入兩邊期權,從而托高波幅指數.升市之中,波幅指數上升有機會顯示炒家嘅不安.
但其實好多媒體都無指出點樣定義呢種異象,點計算呢種異象,點樣為之大跌嘅前夕.純粹睇完新聞就走去賣左啲股票並唔係一個理智嘅做法.當然拎歷史數據做下回測先係正確做法.
要介定異象之前,首先要睇下平時大市嘅走勢同波幅指數走勢之間嘅關係,最方便嘅係做一做迴歸分析(Regression analysis).跟住就可以運用公式去計算每個交易日波幅指數同理論變化嘅差距,從而睇下一段時間之內,波幅指數不尋常咁變動嘅日子有幾多.當不尋常日子嘅數目不尋常地多嘅時候,就係做長倉嘅投資者需要警惕嘅時候了.
下回續.


text:
其實都無睇港產片合拍片一段時間,今次係因為睇預告覺得 ok,又有黃秋生份,不過最重要係 next meeting 係幾個鐘後,時間上剛剛好可以睇戲,唔駛係旺角呆等,所以揀咗呢套睇.
呢套警匪片主角係交通部,當然離唔開一位想出位英雄主義嘅年輕差人,而黃秋生演嘅就退休得過且過,但其實係身懷絕技,因意外留有陰影嘅差人都演得好好,好入戲,而且仲好型,哈哈.
呢套戲主要有三場追逐戰,金句係「8000轉2咪車」,係正常無可能轉到彎嘅窄位將架車打橫行,的確係幾神乎其技,不過老實講現實實用性係零,因為警察追人唔會得一架車,一前後包抄就玩完.
講完唔合理嘅地方,但佢鏡頭運用係唔錯,係幾有迫力,啲車左右穿插就撞咁,仲要唔係電腦特技,係好正.而且一幕係中環,金鐘嘅追逐戰,係近年少見(亦可能係我甚少睇港產片).而呢套片同其他賽車片最大唔同係呢套唔係名車展,只係一啲十年車齡,但係拐彎靈巧.大家鬥嘅唔係只係速度,反而係匿藏,一去去到盡嘅擺脫追蹤技巧,另一方面追逐戰係以攔截,碰撞對方以令對失控為主.
不過想超車最重要係「唔好望住人哋尾燈,學識控制自己架車,唔好比人哋帶住走,行自己行嘅路」,余文樂最後都學識咗.不過呢套戲係鬥車片中算幾另類,導演都係想自己對自己講呢句嘢.
呢套戲幾實都幾 dump 本又難拍,誠意+本身質素值80分.


text:
(體路專欄)之前係facebook share過一篇生果日報關於HICT 7分鐘可有效燒脂減肥嘅介紹,引起咗好多迴響.有朋友認為可以,有朋友認為唔可以,其實HIIT同HICT可“極速”短時間燃燒多啲卡路里都已經有實驗證明過,但係又有實驗證明卡路里未必係減肥過程中影響最大嘅.HIIT同HICT之所以咁有話題唔多唔少都因為佢地做嘅時間好短,啱晒成日都無咩時間嘅人,不如我用兩篇post講吓HIIT同 HICT 嘅訓練概念,大家分析一吓,各取所需
HIIT – high intensity interval training
高強度間歇訓練,聽個名都知個訓練裡面要快吓又慢吓咁,HIIT 出名在於比起低強度運動更有較燃燒脂肪,係訓練結束後亦可加速新陳代謝.
有研究指HIIT最好一星期做2次,每次約20分鐘,外國有實驗證明做15星期HIIT嘅人比起做20星期普通訓練嘅人,少咗嘅脂肪量係為多嘅.
咁你就會話咁咪好囉,未必,因為人人鍛煉目標唔同,有啲朋友可能真係想運動輕鬆吓,同朋友聯宜吓,唔通你又捉佢去做HIIT咩,而HIIT都只係由衝刺,緩和咁交替,係gym room都可以做到例如用跑步機,單車機,橢圓機呢幾樣,老實講其實都幾悶吓架,另外就係衝刺果一part要令心率去到90%以上,之前都有講過運動強度越高要休息回復嘅時間就越長,所以可能你一星期做完兩次HIIT就要休息返好耐先得(假設).
係高強度果part度,身體只可提供到約10秒嘅能量比你用,而用帶氧運動作減脂好處就係持久性較長,身體係帶氧嘅情況下可以無限量咁供應能量,所以話咸魚青菜各有所愛,駛咩拗吖.
下次會講HICT,請繼續留意!
想知更多體適能資料可都我的Facebook Page “高級私人教練 Jerry Liu”,多謝支持!!
Post Views:
2,642


text:
2014廣州市禺山高級中學中考錄取
-
廣州市海珠區匯源大街小學
廣州市海珠區匯源大街小學主營業務:廣州市重點小學,海珠市重點小學,海珠擇校,歡迎您申請廣州市海珠區匯源大街小學.廣州市海
-
廣州市第三十四中學
廣州市第三十四中學主營業務:廣州市重點中學,廣州市初中2017年,歡迎到廣州市第三十四中學注冊.廣州市第三十四中學公司風景優
-
廣州市花都區新華鎮圓玄小學
廣州市花都區新華鎮圓玄小學主營業務:廣州市重點小學,花都區重點小學,花都區擇校,歡迎申請廣州市花都區新華鎮圓玄小學.廣州
-
廣州市西關培英中學
關于廣州市西關培英中學介紹目錄廣州市西關培英中學可唔可以住宿?廣州市荔灣區西關培英中學怎么樣廣州市西關培英中學2013學費多
-
廣州市荔賢藝術幼兒園怎么樣-收費標準
廣州市荔賢藝術幼兒園怎么樣-收費標準 主營:廣州重點學校,荔灣區重點學校,荔灣區擇校,歡迎來廣州市荔賢藝術幼兒園怎么樣-收
-
廣州市花都區花都第一中學(花都一中)
廣州市花都區花都第一中學(花都一中)主營業務:廣州市重點中學,花都市重點中學,2017花都區小升初,歡迎您申請廣州市花都區花
-
廣州市藍天中學
關于廣州市藍天中學介紹目錄廣州市藍天中學怎么樣?廣州市藍天中學請問在哪?廣州市藍天中學的學校編號是什么呀?請問:廣州市38中
-
廣州市番禺區東涌鎮魚窩頭中學
廣州市番禺區東涌鎮魚窩頭中學主營業務:廣州市重點中學,番禺市重點中學,番禺區小升初2017歡迎您申請廣州市番禺區東涌鎮魚窩頭
-
廣州市同和中學
廣州市同和中學 主營:廣州重點中學,白云區重點中學,2017白云區小升初,歡迎來廣州市同和中學報名,廣州市同和中學風景秀麗,
-
廣州市吉的堡金色未來雙語資優幼兒園
廣州市吉的堡金色未來雙語資優幼兒園主營業務:廣州市重點學校,天河區重點學校,天河區擇校,歡迎申請廣州市吉的堡金色未來雙語
-
廣州市蘿崗區玉樹小學
廣州市蘿崗區玉樹小學主營業務:廣州市重點小學,黃埔區重點小學,黃埔區擇校,歡迎您申請廣州市蘿崗區玉樹小學.廣州市蘿崗區玉
-
廣州市第十九中學(現廣州市第五中東校區)
廣州市第十九中學(現廣州市第五中東校區)主營業務:廣州市重點中學,海珠市重點中學,海珠區小升初2017歡迎您到廣州市第十九中
-
廣州市第九十一中學
廣州市第九十一中學主營業務:廣州市重點中學,黃埔區重點中學,2017黃埔區小升初,歡迎您申請廣州市第九十一中學.廣州市第九十
-
廣州市番禺區南村鎮坑頭幼兒園
廣州市番禺區南村鎮坑頭幼兒園主營業務:廣州重點學校,番禺重點學校,番禺擇校,歡迎到廣州市番禺區南村鎮坑頭幼兒園注冊.廣州
-
廣州市荔灣區寶源小學
廣州市荔灣區寶源小學主營業務:廣州市重點小學,荔灣區重點小學,荔灣區擇校,歡迎申請廣州市荔灣區寶源小學.廣州市荔灣區寶源
-
廣州市蘿崗區小天使雙語藝術幼兒園
廣州市蘿崗區小天使雙語藝術幼兒園主營業務:廣州市重點學校,黃浦區重點學校,黃浦區擇校,歡迎您申請廣州市蘿崗區小天使雙語藝
-
廣州市越秀區登峰小學
廣州市越秀區登峰小學主營業務:廣州市重點小學,越秀區重點小學,越秀區擇校,歡迎申請廣州市越秀區登峰小學.廣州市越秀區登峰
-
廣州市增城市高級中學
廣州市增城市高級中學主營業務:廣州市重點中學,增城市重點中學,2017增城區小升初,歡迎您申請廣州市增城市高級中學.廣州市增
-
廣州市童真聯合幼兒園
廣州市童真聯合幼兒園主營業務:廣州市重點學校,黃浦區重點學校,黃浦區擇校,歡迎您申請廣州市童真聯合幼兒園.廣州市童真聯合
-
廣州市天河區大觀學校
廣州市天河區大觀學校主營業務:廣州市重點中學,天河區重點中學,2017天河區小升初,歡迎您到廣州市天河區大觀學校注冊.廣州市


text:
(專訪)Surrealhk創作人Tommy Fung 盡訴自由工作辛酸史
無悔30小時只為P一張相
Surrealhk創作人Tommy Fung 近日首辦個人作品展My Surreal Life In Hong Kong,其獨特嘅改圖風格深受香港人歡迎,但原來色彩嘅背後都藏住一段段不為人知嘅辛酸史!
Tommy自細就同父母移民委內瑞拉,四年前先回流香港.由於喺委內瑞拉嘅時候,Tommy已經係一個自由工作者,因此返港後,佢都選擇重操舊業,不過就轉變咗拍攝嘅風格與題材.對於啱啱返到香港嘅佢而言,香港人俾佢嘅感覺係好唔開心,因此,佢選擇用攝影來了解香港呢個地方.
四年嘅自由工作者生涯,Tommy 了解到嘅唔單止係香港人嘅故事,佢亦都感受到香港人嘅壓力來源.對佢而言,香港嘅物價指數的確非常高,佢更話:「租又貴,搭車又貴,乜嘢都貴,都真係幾大壓力」,不過為咗興趣,Tommy就只好慳住洗,「慳啲囉,可以好慳㗎,有得行嘅地方就行啦,唔好搭車,我覺得呢啲嘢係睇你自己點樣平衡,即係有啲人就鍾意行街睇戲,我自己就鍾意影相.」
面對金錢嘅壓力,Tommy都好慶幸屋企人從未反對佢嘅工作,「(屋企人)都支持嘅,雖然都擔心嘅,因為成日都話,其實你做呢啲嘢搵唔搵到食㗎呢?我心諗搵唔到食㗎,睇吓點囉,遲啲先算啦呢啲嘢.同埋我覺得搵錢呢樣野,又唔可以放係第一位,最緊要係你做每件事都會令到你個人開心,如果你搵到錢,但係又唔開心,咁有乜嘢意思呢?所有嘢我都覺得應該有個平衡,你收入係可以維持到自己(生活),咁就算啦.」
為咗平衡生活同興趣,除咗慳,Tommy都會選擇接Jobs,不過初來報道嘅佢同樣面對新入職自由工作者嘅煩惱,佢認為接到jobs係新人面對嘅最大困難,「因為啲人唔熟悉你就真係難接job 嘅,有陣時一係冇job ,有job 呢,就好多一齊嚟,咁你係handle 唔到嘅,呢個就係自由工作者嘅問題啦,你想做,但係你又做唔到,好似好慘咁,因為我自己就唔鍾意好馬虎地交一啲作品,如果我知道我自己handle 唔到,就唔會接住先囉.」
講到作品展,Tommy 立即浮現喜悅嘅表情,睇得岀每份作品都係佢心血之作,其中一幅 Triple Decker Bus ,佢更表示自己用咗三十個鐘去進行改圖,「啲駁口位,同埋佢背後嗰啲霓虹燈係逐個逐個要影出嚟 Key 上去.其實呢一幅相除咗呢一個 version 之外呢,我係不停地做其他第二或者第三(個version), 等到最後對比之下 ,係邊幅最靚囉,咁呢度加加埋埋整咗30個鐘頭到,淨係p 圖,所以係好長.」當被問到點解可以咁堅持一份咁辛苦嘅工作呢?佢就表示自己的興趣及觀眾嘅支持推動自己繼續創作,「本身我自己鍾意先啦,呢個就係出發點啦.大家嘅反應其實都係另一個(原因)會令到我繼續做呢件事,雖然有啲圖,啲人睇完就好快忘記 ,但有陣時有啲就深刻好多,啲人就覺得好有共鳴,好表達到佢嘅心聲,呢樣野係令到我都覺得幾好,因為好似除咗我自己講緊我自己心聲之外,好似都幫緊其他人發聲咁.」
Triple Decker Bus (2019)
Tommy 深深明白到自由工作者嘅辛酸,亦都感受到呢一行嘅困難,面對其他人對呢一行嘅不解與閒言閒語,佢就表示每個人都有佢嘅堅持,只需衡量當中值唔值得,而堅持又可以keep 到幾耐.最後,佢更勉勵一班自己友,「堅持,你想做嘅嘢冇話一定得,但係如果你唔堅持就一定唔得,因為所有野都要努力先會得到,而冇人會知你而樣嘢係可以揾錢或者生活.」
有興趣嘅朋友記得留意展覽嘅日期啦!
日期:2020年10月31日至11月8日
時間:12pm-7pm
地點:13a New Street Art Gallery ,13a New Street, Tai Ping Shan, Sheung Wan
IG: @surrealhk


text:
一早見到「聽聞係總編分身」嘅大文,冷嘲熱諷雞仔鴨(Chickeeduck)周小龍「扮黃」.首先,我唔識周先生,亦無同雞仔鴨有生意來往.作為一個零售行業嘅中層管理者,呢位白木先生對周先生嘅講法,唔太公平,不得不批評一下.
首先,我唔知白木先生有幾了解周小龍先生?佢嘅文章並無具體咁形容周先生點樣「扮」?又或者提出例證周先生做咗好多「藍嘢」,有嘅白木先生唔會唔詳細羅列.手頭嘅資料,周先生有做嘢無做嘢,做藍又好做黃又好,似乎係一個UNKNOWN.而唯一話「扮」嘅證據,係雞仔鴨「食住大陸客條水」.大佬,380日之前,你講香港今日會變成咁,真係先知,真係無人會信架.喺香港賣衣服做零售,捱咁嘅租,養咁多人,唔食大陸條水點做?做生意一定係路徑依賴,以前賣開衫,越嚟越多大陸客,咁就一定做多啲大陸客嘅生意,唔通趕佢出去?咁大陸人識自己個牌子,去大陸賣多啲,去天貓賣嘢,又係藍呀?白木先生引用嘅文章係2019年6月19日出,講兩年前入大陸嘅電商.喂,2017呢啲時間已經唔算早,算係人有我有,唔好太執輸啫,咁都有錯?
周先生回應逃犯條例嘅COMMENT係好普通嘅商人睇法,起碼佢有講出佢嘅擔心.好明顯佢唔係盲目撐政府撐中共嘅人,亦唔見到有咩嘢明顯嘅政治取態.黃同藍?我真係唔想幫佢分,亦無資格去將佢定性係黃定係藍.
正如貴刊健吾先生經常講︰「我做咗幾多嘢駛唔駛講晒你知」一樣,我唔能夠排除周先生係真黃,佢真係想喺舖頭做文宣.之前呢,大股東係人大,唔方便做,佢解決咗呢個衝突,可以行出嚟表達自己啦,又得唔得?就算係扮黃拉生意又如何?證明錢係有實力改變商人嘅政治取態,咁唔係支持民主自由嘅朋友們想見到嘅效果咩?我睇翻昨日蘋果日報嘅新聞,講雞仔鴨(Chickeeduck)股東嘅變動,我見到,係雙方股東和平分手,雖然無講股份買賣值幾多錢,但肯定周先生作為獨資股東,要揹起租約同員工嘅責任,係唔容易嘅事.原大股東做到人大代表,有政治嘅取向,甚至要跟隨某啲路線,佢選擇賣盤俾管理層,我感覺到義氣唔係鬥氣.
為咗生意,變黃,扮黃,OK架,形象同服務係產品嘅一部份.神像,連儂牆都係「裝修」啫,以前去畫舫食,俾多啲錢都係食裝修啲黃金大龍鳳.女人買化妝品,一大舊錢係買廣告令自己感覺良好,撻落塊面嘅除咗化學物質仲有好多MARKETING.最緊要客戶開心,入嚟買嘢,啲貨去到,員工有錢開飯,交到租唔使執笠,呢啲每日放喺頭頂嘅刀斧,做老闆賺錢一直都唔容易.
另外,邊個估到下年會點.正如貴刊總編成日講,黃絲輸緊九條街,中共一直贏.店舖變黃,你要唔要計下長期代價?捱過今日,第時有無紅衛兵嚟搞事,明天綠色一片嚟關照下你仲有無得做生意,邊個敢寫包單?做生意計短又要計長,兼左又要顧右,唔容易架.
大道之行也,天下為公,選賢與能,講信修睦.──《禮運.大同》


text:
1 OCTOBER 2015(THU)
今日真係可以話天公造美,一早起身見天氣唔好,以為冇得去玩.點知整個下午都放晴,所以就約埋朋友仔一齊去淺水灣沙灘嚟個大放電啦~
其實,初時我地都冇打算入嚟淺水灣沙灘玩.不過因為小小豬話上星期學校嘅戶外學習日都只係玩左一陣,又冇得落水玩,玩得唔夠,所以就強烈要求我地帶佢去再玩過.
平日小小豬都好少可咁要求,見天氣都見做可以接受,所以就嚟玩一轉啦!
初初嚟到沙灘,先嚟扮下乖咁玩一陣沙先~
不過,佢嘅乖乖就只限一陣,因為佢美其名就係出去拎水,實際就係.....落水玩呀!
我地原意都只係打算係岸邊玩下水就算,所以都冇帶泳衣,點知依個百厭豬一見埋個海,就已經咩都唔記得衝
不過,見佢玩得咁興奮,笑得又如此燦爛,真係好少見,所以...算啦,俾佢開心玩餐飽啦~
之後朋友仔嚟到,兩個小朋友玩下沙WARM-UP下先~
之後...依隻百厭豬又嚟一支箭咁跑落水啦~
兩個小朋友齊齊玩水,我地大人係旁邊見到都感受到佢地嘅興奮心情呀~
小小豬仲係度扮游水,冇錯...係扮,因為佢只係用手撐住個身體,係度爬爬下.就係咁....佢就話自己游水好叻,仲越爬越出,真係俾佢笑C又激C呀~
游完水都仲未肯走,坐係岸邊都可以玩一輪~
最後....玩都攰就話瞓一陣哦~
其實今日小小豬真係可以話超額興奮,好耐都冇見佢玩得咁開心,真係張張相都係笑到四萬咁嘅口,我都完全感受到佢有幾開心呀!
其實小朋友嘅童年係應該開開心心咁過每一天,玩樂係佢地本性,所以趁依家仲可以本錢任性就玩盡佢啦,好好享受先啱嘛!
話時話,淺水灣沙灘我地都係第一次嚟,但原來又真係唔錯,地方大得嚟又好易搵到啲樹底下休息地方,個沖身室同沙灘距離又近,最好就係有好多沖身位,所以都真係好方便.
下次我地去沙灘玩可以再嚟過啦!


text:
「回顧」
又到咗每月一次嘅回顧,今個月對於郭大少嚟講應該係最繁忙嘅一個月.點解,因為平日要上堂,跟住又有面試,然後就去鹿兒島旅行,返嚟又去咗迪士尼.佢嘅生活真係豐富過我哋.不過真係時代唔同,以前我哋細個邊度有咁多嘢,邊度會同阿爸同阿媽一齊去啲咁遠嘅地方.上年嘅今日先得嗰五個月人仔,肥嘟嘟好得意,但係一年之後就變成咗一隻甩繩馬騮.希望佢繼續日日都咁開心健康成長!
「簡單」
郭大少話咁快就十七個大,整體上佢都係一樣,依然係坐唔定.食飯基本上依然係佢嘅問題,成日要人氹,經常要落地,不過其實比起前一兩個月已經有啲進步.佢真係以為自己好大個,有時見到我哋食嘅嘢同飲嘅嘢,佢都想試我哋手入面嗰啲.唔知點解佢好鍾意樓梯,一出街嘅時候見到樓梯就成鬼日想走上上落落,咁佢就開心㗎啦.其實有時真係一啲好簡單嘅嘢佢就已經笑唔停,希望佢繼續保持嚟個性格,到大咗都係咁就好啦!
「改變」
今個月我陪佢上堂多咗,見到佢嘅優點同缺點.當然每個人都有佢嘅缺點,不過佢而家只係十七個月,所以有啲嘢係要靜觀其變.因為慢慢佢又可能無咗嗰啲缺點.我同老婆都發現佢鍾意音樂,因為而家佢成日要我哋唱歌俾佢聽,有時聽到音樂就自己扭下扭下學人跳舞.郭大少有時都真係幾可愛,有時見到我哋抱其他小朋友,佢會勁呷醋同即刻走過嚟要我哋抱返佢.不過相信大個啲就唔會㗎啦,所以好珍惜可以陪佢嘅時間!
Also published on Medium.


text:
日本新鮮原味道過江龍 梅丘壽司の美登利総本店
日本超強人氣嘅梅丘壽司の美登利,之所以深受大家歡迎,除咗價錢親民,更因為大部份材料都由豐州市場(前築地市場)直送,從而成為唔少人去東京時必去嘅飯堂.雖然近年無得返鄉下,但好彩美登利喺香港都開設過江龍分店,今日我就同M佬去到位於尖沙咀嘅全新分店潮聖,順便試吓三款全新嘅產品.
滿滿三貫(全新產品)
一坐低之後,細味嗰杯味道熟悉嘅熱茶,仲見到美登利推介嘅全新產品,一於款款都叫晒,試吓全新嘅味道啦!其中呢款滿滿三貫就絕對係大家必叫嘅選擇,三款海鮮分別係三文魚籽,吞拿魚蓉同海膽,視覺上已經非常衝擊,啲海鮮好似多到跌晒落嚟,啱晒大家打卡!至於味道上,款款都夠晒新鮮,其中三文魚籽晶瑩剔透,粒粒飽滿口感一流;至於海膽新鮮有光澤,鮮甜柔滑,甘香清甜;而吞拿魚蓉夠軟綿,油脂豐富,魚味濃郁.
鰈魚裙邊沙律(全新產品)
鰈魚裙邊係我嘅最愛!因為口感非常獨特,肉質爽口而油脂卻非常豐厚,所以魚香十足!平時我就食開鰈魚裙邊嘅壽司,但就估唔到原來配上沙律都非常match.首先,鰈魚裙邊嘅係背鰭同臀鰭之間嘅肉身,物以罕為矜貴,但呢碟鰈魚裙邊沙律嘅鰈魚裙邊份量非常多,有成6片,加上清新嘅沙律菜,中和番鰈魚嘅油膩感.
清新卷(全新產品)
今次呢款卷物由青瓜,黃蘿蔔同牛蒡組成,雖然無咗魚嘅提鮮,但意想唔到原來由蔬菜組成嘅卷物都非常清新,口感爽脆,健康又解膩.
刺身
嚟到美登利又點可以唔食刺身呢?今次我哋就叫咗活北寄貝刺身,活帶子刺身同大吞拿魚腩刺身!首先大推嘅係大吞拿魚腩刺身,魚味濃郁,油香豐富,食嘅時候完全無筋,加上份量有成5片,非常滿足呀!另外活北寄貝同活帶子都非常鮮甜,北寄貝就爽口,而帶子則滑嫩軟綿,讓口感形成強烈對比.
壽司
至於壽司方面,我哋就揀咗油甘魚壽司,火炙魚鰭肉壽司,三文魚壽司,平貝壽司,特級玉子壽司同白象拔蚌壽司,食壽司當然由相對淡口嘅白身魚或貝類,再食紅身味濃嘅魚或貝類啦!咁多款式當中,最驚喜係火炙魚鰭肉壽司,魚鰭肉經過火燒,入口充滿魚香,接近入口即熔;另外,油甘魚壽司嘅肉身十分肥美,而且肉質好甘甜;白象拔蚌壽司夠爽口,非常滿足!
極上海膽壽司
一定要食呀!海膽係唔少人嘅最愛,嚟到美登利就一定唔可以錯過!海膽份量好多,入口鮮甜,帶有甘香,齒頰留香.
牧丹蝦壽司
牧丹蝦好大隻,蝦頭預先燒過,可以食埋蝦頭嘅精華.至於蝦身鮮甜,非常膠口,係我哋推介嘅選擇.
鰻魚壽司,元祖原條穴子壽司
鰻魚同穴子各有捧場客.雖然兩者好似好相似,但原來鰻魚係淡水魚,穴子就係海水魚.而且鰻魚嘅油脂相對豐富,相反穴子肉質細緻,各有千秋.但唯一相同嘅係,喺美登利食到嘅都係超長嘅大size壽司,絕對滿足.
蜆肉味噌湯
食咗咁多魚生同壽司,一於叫碗蜆肉味噌湯暖暖胃.味噌湯係赤味噌,另外加入大量蜆肉,所以味道非常鮮甜.
雲尼拿及抹茶雙球雪糕,抹茶紅豆白玉雪糕
最尾我哋就叫咗雪糕做甜品,呢度嘅雪糕奶味香濃,而鍾意抹茶口味就更加唔可以錯過,因為抹茶味超濃,唔會太甜.
梅丘壽司の美登利総本店 Umegaoka Sushi No Midori Souhonten
地址:尖沙咀彌敦道132號美麗華廣場一期3樓312號舖
電話:+852 2363 8228
營業時間:星期一至日 12:00 – 22:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
引用:
呢部戈C9 唔抱任何期待去睇會好啲掛~~~
罸叔斷估如無意外都係拉屎一季,不過期待去都去得好好睇睇~
------
終於煲晒全8季 Nextflix Voltron,如果好似S1/2/7/8 咁,13 話一季咁計嘅話,應該都係6季咁長,因為S3/4/5/6 都係6或7話一季,好怪.全部78 話,都唔好話唔煲到氣咳.
首先,唔好當佢日系超機人咁去睇會好啲,反而似無乜超機人情節嘅戰隊咁樣.總括嚟講都叫OK
好嘅:
畫功一流,間中有啲手繪風,人設都好,表情時有啲日系色彩.機機設都唔錯,CG做出嚟好畀到個巨大感.超機人戰鬥去到最後兩季勁精彩.故仔偏重人物,幾好,尤其主要角式之間嘅互動(主要係拗頸)同埋冒險情節都幾緊湊;戰鬥場面,對住班機械獸(無譯錯,入面真係叫做robo-beast )好睇,又未到Gridman 個程度,但叫好好;主要人物都好多,但幾個突出嘅,好似黑戰士,紅戰士,藍戰士同公主都寫得幾好.故仔著重團結,好多時開埋主角威能都未必嬴,要靠班配角嘅合作先化解都危機.
唔好嘅:(唔好意思,有少少 Honest Trailer 上身)
雖然係比較兒童向,都好多嘢唔多合理--既然五隻獅子分散去宇宙唔同角落,點解偏偏全部獅子都揀主角呢班地星人?成個宇宙咁大真係無人啱?奸黨係統治咗成個宇宙(係成個宇宙)成一躉年以上嘅大帝國,但成78話出過嘅機械獸十隻手指幾乎數得晒咁滯,仲要幾乎隻隻都係勁難打,啲資源反而落晒去啲卒仔戰機度?S1同S2個大波士好沉迷搶齊五隻獅子,但幾乎次次都派埋啲巨艦大炮去炸,啲獅子又鬼咁硬,無乜邊次可以捉到,搞乜?
由於個設定主要都係有(超)科學做設定,但班主角好多時拋埋啲唔知咩嘅懶科學名詞出嚟,對故仔又無幫助,聽到一頭霧水;最衰奸人嗰邊硬係加件巫婆出嚟,又要超屈機,主角隻揪親都幾乎要搵計走人,咁要班軍佬嚟做乜?仲斃嘅係奸角除咗大奸嗰三件之外,其他個個都係咁上下樣,好多都係出現一兩話,即使有得再出場都唔講都認唔出~
講開人物,綠戰士同黃戰士都幾配角,不過後嚟綠戰士有條家庭線,叫做好好多;反而黃戰士由頭都尾,除咗搞下笑,佢啲線仲弱過公主個管家.
唔想透嘅不過⋯⋯
到 S2 爆出嚟話綠戰士係花木蘭嚟,但衰在係公係乸對佢條線同成個故仔都無影響,你繼續當佢係仔咁睇無問題~
頭兩季仲有個大問題就係好慢,講一個地方可以玩成兩三話,去到S2 快返啲,可能班編劇見咁玩法唔掂,索性去到S2 尾嚟次轟轟烈烈嘅決鬥,順手 soft reboot埋;S3 個新大波好似好好多,美形,打得,聰明有計謀,又口甜舌滑,身邊仲有四件「靚女」伴住(梟博士?),食住班主角嚟玩,點知玩咗三話就唔見咗,跟住去到S4 尾佢再出現返,佢啲線幾乎最好睇嘅部份.
五隻獅子都有啲問題:唔計佢有無限裝甲(點打都唔爛),幾乎無限 EN,佢好似有自我意識,識同駕駛員心靈相通(包埋 memory dump),可以根據劇情需要提示駕駛員用咩武器,仲識自動因應劇情出新武器或強化現有武器;最絕嘅係有 share account,仲可以兩個人同時爭 login,有 "Find My Lion" 功能,又可以因應劇情獅子自行取消同更改登錄~ 去到後尾可以有埋 remote login, 同 remote control~~~ 仲有兩話連 virtual machine 都玩埋,死未?
注意:原本隻《百獸王》(啫係 Deadpool 玩緊嗰隻),呢度有一話有個 cameo


text:
英國升學心得分享- Imperial BSc/ MSci Chemistry | 要學Python coding?出路?
終於有Imperial呢科嘅分享,好開心呀🥳 又unlock到多一間G5大學🤩 喺呢到好多謝 @nomadstudies 嘅幫手💖,you’re amazing!話說我喺中學嘅時候已經有follow佢另一個account @kipnotes,佢個網站入面有好多免費嘅a level/gcse notes,超有用,大家都可以過去參考吓! 課程內容 呢到嘅chem degree分開咗做4個sections,分別係Organic Chemistry, Inorganic Chemistry, Physical Chemistry同埋Chemistry Coursework. Organic Chemistry:學吓啲reactions背後嘅mechanisms同埋點樣利用已知嘅有機反應(organic reactions)將新分子合成. Inorganic Chemistry:主要讀關於metal containing compounds嘅嘢.你會學吓periodic table嘅trends, MO theory同埋啲metal complexes嘅reactions. Physical chemistry:用physics嘅角度去睇chem,例如係quantum mechanics. Chem coursework主要係做lab reports同埋vivas (oral exams).而呢啲都係喺你做完wet labs (handle完chemicals)同埋programming labs (model啲molecules同埋用Python分析啲數據) 之後先會做. 理想 vs 現實 我本身以為Imperial chem department入面嘅男女比例會係70%男+30%女,但原來男同女嘅比例都係差唔多! 我地Faculty of Natural Sciences嘅男女比例同其他faculty嘅男女比例好唔同~ 適合咩人讀? 第一年開始就已經有好多以Python data analysis為主嘅coursework,所以如果你對programming冇興趣嘅話可能其他大學嘅chem degree會比較適合你. 教學模式 每個module都有6-8個 1個鐘頭嘅 lectures. 上完個module嘅所有lectures之後,會有兩次tutorials同埋兩次workshops (year 3之後淨係有workshops). 每個term嘅實驗會用2-5個禮拜去進行.每個實驗要用1-2個禮拜去完成.除咗year 1 之外,其他實驗都係一個人做嘅. 考核模式 中期考試|年尾考試 | 實驗報告 | Coursework | Viva (口試) 成績要求 DSE: Chem:5 - 5*,數學(core):5 - 5*, M1/M2: 5 - 5*, 英文:3,Bio / Econ / Phy:5-5* HKALE / GCE A Level: Chem:A* / A (A* 如果數學成績要求是 A),數學:A* / A (A* 如果Chem成績要求是 A),Bio / Econ / Phy:A Personal statement tips 唔好淨係列晒你做過嘅嘢出嚟,一定要講每一個activity點樣令你喺chem方面有所進步或者點樣幫你建立咗一啲有利於呢個chem degree嘅skills. E.g. grade 6 piano = time management (for uni) and manual dexterity (for labs) 出路 有一部分人都會選擇做non-scientific嘅工作,例如有consultancy,教書,banking同埋同patent law相關嘅工作. 選擇留喺science呢個field嘅可以做一個academic/ industry researcher, clinical scientist或者係藥劑師.


text:
那個送你夢想大頸鍊的老公
上年12月頭,收到一個趕急慨Order:客人Tony想訂Dream Big鑽石頸鍊比渠太太Pinky.
縱然節日,都會收到唔少急單,通常係因為要趕去Party,又或者約咗該晚食飯要送禮.但Tony慨原因,系渠要搭飛機去澳洲見太太了,所以呢張單係紅色警報訊號慨特急!
特急單就要睇嚇好唔好彩有無現貨,尤其要鑲鑽石慨呢款.
我好緊張咁遂條頸鍊反轉,睇嚇有無夢Big⋯⋯唉,無啊!!!!
但係有一個玫瑰金鑲咗鑽石但未刻字慨吊咀.
因為當時系樣,應該係對眼突曬出嚟又鼻窿擴大咁款,氣都唔敢抖等啲氧氣自己走入去鼻窿算!
最後搞掂!謝謝上帝!!!有種坐完過山車慨虛脫!
即刻同Tony報喜!回神之後,諗起訂Dream Big慨客人,好多都係比自己,又或者送比朋友.老公送比太太,我有一種莫名慨感動.我梗係要問啦!
「因為疫情,我哋一家四口已經分開兩地一年了,
渠一個人系澳洲又要照顧大女又要打理頭家好犀利.
所以當我去到一家團聚聚那時,我想俾返太太可以做返渠自己鍾意做慨事.
渠鍾意煮嘢食,所以我打算同渠一齊系澳洲開一間小咖啡館,發揮渠慨所長,
所以揀咗Dream Big勉勵渠.」
嫁得好!呢位太太中咗世紀頭獎!嫁咗一個覺得自己照顧家人而好犀利,又支持自己的夢想大慨老公!上上簽!上上簽!
對於當夢想,有時旁人唔出聲已經算算系幫忙(冷水永遠比熱水多).但當你生命中追位陪你到最後慨人系支持你去追夢的話,就好似你要爬一條追夢慨木梯,而渠就喺下面扶實,等你安心一步步爬上去.你無事時渠幫你扶穩條梯,你爬到驚慨時候望返轉頭,渠會叫你繼續爬唔洗驚,就算你落返嚟渠都一樣喺度.
幾日前我再問Tony近況,佢話:
“多謝你!我哋呢邊生活都好好呀.我太太仲好鍾意條頸條鏈添“
如果將來我去澳洲,希望食到太太Pinky煮慨嘢啊!
(圖片為Tony及Pinky❤)
#鼓勵#綠河#賦權#鑽石項鍊#鼓勵
發表評論
評論將在展會前獲得批准.
此外,在 Green Rivor的博客
人不可以貌相
由伯伯個門口去到我門口,唔洗十步.喺呢十步裡,我深切地領悟到一個宇宙真締:
書不可以睇封面,
人不可以貌相!
伯伯慨故事,inspire我去做一個人間物語慨吊鉤.唔係名人故事先至好睇,隔離阿叔慨故事分分鐘勁到令人驚嘆片.
我好鍾意寫人慨故事,太精彩了!尤其係呢啲人不可以貌相慨情節,簡直系一盆新鮮曲奇🍪🍪🍪!可口回味!
#人不可以貌相
呢個世界總會有誰
又,我呢排有啲懷疑自己,有啲想法係咪太天真.簡小姐慨再次出現,似系話比我知,有人系默默支持緊你,渠哋未必會出聲,但渠哋真係世界度.而世界就係要加多幾個茶匙慨天真,一個天真慨行為,可以帶比人十幾年慨美好回憶.


text:
分类:臺灣
子分类
本分类有以下13个子分类,共有13个子分类.
分类“分类:臺灣”中的页面
以下35个页面属于本分类,共35个页面.
令
- 令各機關學校為奉行政院令知本年度日光節約時間 (民國43年臺灣省政府令)
- 令省各機關學校為奉行政院令以四十二年度日光節約時間自四月一日零時起開始實行 (民國42年臺灣省政府令)
- 令省屬各機關學校為奉令自四月一日實行夏令時間,轉希遵照 (民國48年臺灣省政府令)
- 令省屬各機關學校為奉行政院令知改訂本年度日光節約時間 (民國44年臺灣省政府令)
- 令省屬各機關學校為層奉總統令本年日光節約時間仍自四月一日零時起至九月卅日午夜廿四時止一案,令希遵照 (民國45年臺灣省政府令)
- 令省屬各級機關學校,各縣市政府(局)為抄發本府暨所屬各級機關全年各月份辦公時間表及四十九年夏令時間起止日期,希遵照 (民國49年臺灣省政府令)
- 令省屬各級機關學校為五十年夏令時間自六月一日零時起至九月三十日午夜二十四時止,希遵照 (民國50年臺灣省政府令)
- 令省屬各級機關學校為四十七年度夏令時間自四月一日零時起實施 (民國47年臺灣省政府令)
- 令省屬各級機關學校為奉行政院令知實施夏令時間一案,轉希遵照 (民國46年臺灣省政府令)
恆
恭
我
萊
行
鄭
電
- 電府屬各機關學校為奉層令規定卅七年夏令時間自卅年五月一日零時起至九月卅日午夜廿四時止 (民國37年臺灣省政府代電)
- 電府屬各機關學校為本年夏令時間奉令延長至卅六年十月卅一日午夜廿四時止 (民國36年臺灣省政府代電)
- 電本省所屬各機關學校為三月一日零時起全國實行日光節約時間 (民國41年臺灣省政府代電)
- 電省屬各機關學校為奉行政院令自五月一日零時起施行夏令時間 (民國39年臺灣省政府代電)
- 電省屬各機關學校為奉行政院令自五月一日零時起施行夏令時間 (民國40年臺灣省政府代電)
- 電省屬各機關學校為奉行政院電知本年夏令時間仍照成例鐘點撥早一小時 (民國38年臺灣省政府代電)
- 電省屬各機關學校為本年夏令時間自五月一日零時起至九月卅日午後廿四時止 (民國38年臺灣省政府代電)
- 電知實行夏季時間 (民國35年臺灣省行政長官公署代電)
- 電行政長官公署所屬各機關為奉令自卅六年四月十五日起實行夏令時間 (民國36年臺灣省行政長官公署代電)


text:
Mothercare 係九龍區iSquare 又開多一間分店啦~
之前未開既時候...我地就成日去尖沙咀海港城果間..
有幾個我地認為初生BB 係mother care 既must buy item...
睇到去最底就知係咩~
而家iSQUARE 果間.. 係香港第10間專門店..仲係九龍區mothercare 分店中之既旗艦店
比大家睇下D開幕禮相
Grand Opening 果然好多人
嘩..醒獅表演 LionDance~
估唔到mothercare都有醒師表演
賣點就係一站式的購物體驗
Mothercare 旗艦店@iSQUARE 除左有多種嬰兒必需用品
e.g. Feeding
Clothing : 仲擺左好多冬季厚身衣物
Entertainment 玩具.
若果大家去開Shopping
要幫小朋友換季及買聖誕禮物, mothercare iSQUARE 分店可謂好方便.
聖誕鞋仔...最衰我地兩個都係仔仔....
若果唔係一定買啦
[永勝話:"好彩"我地兩個都係仔仔..若果唔係破產都有份 ]
文迪:其實2個仔都好多野買架!哈哈哈!
呢張床同啲粉紅色床上用品真係好靚呀!瞓係上面個BB囡可能發個夢都甜d 呀!
重點區域 :
嬰兒推車陳列區 及「汽車安全座椅」
男仔就有好多靚既戰車,真系好多款呀!
Mothercare 陳列區仲可以根據家長們唔同等級需求,
提供非常多樣化的推車選擇.
原來都有囡仔戰車架!
再加上專業的服務人員會為新手爸爸媽媽分析唔同用品的功能和特色,爸爸媽媽們就可以多D時間,比較一下,揀番最符合自己理想需求既外出用品,同埋為BB既安全,多增添一層保障啦.
.
而家係iSquare 既mothercare買野都有好多優惠架!
初生BB 係mother care 既must buy item
其實我都本身都好鐘意係mothercare買野架!
係Mancent細個嗰時我同永勝呢 d新手父母咩都驚一餐,
有幾次Mancent個幾月嘅時候瞓覺好耐都唔郁,
有時又見張被仔遮住個頭仔又唔郁以為佢焗親,真係新手咩都驚一餐,
最後就梗係上網check下有咩方法啦!
BB 自己用手拉"被"上頭仔訓,點算?
BB 而家快將5個月大, 近日發覺佢喜歡自己用手將張被拉上頭仔,又唔識拉返落黎,前天好在發覺得早.
幫他拉開時,吸氣還有點急速(重要笑笑口對住你),點算?
有時自己攞到紗巾就用紗巾遮住塊面,攞到頭巾就用頭巾,好煩!
1. 用被袋~ 瞓着有需要再加被
2. 將張被卷埋係床尾, 放出黎既長度只可以到佢既 "頸", 用大扣針扣係床尾或者扣係
3. 床圍fix住.
4. 我都係用睡袋,或者可以去買張"窿窿被",mothercare有得賣,就算遮住都可以透到氣!
最後就搵到下個個滾被仔,Mancent係叫呢張被仔叫"窿窿被",
而家Mancent去邊到旅行都要帶住張"窿窿被"無咗佢真係瞓唔到呀!
Marcus 而家都用緊.哥哥用籃色,細佬仔Marcus 用黃色.
[加埋替換屋企前前後後有四張呢D窿窿被]
第二樣就係玩具
Mancent同Marcus細個都好鐘意食玩具,而唔係玩玩具,所以係mothercare買都有信心既保證.
點都好過淘寶淘果D..
.呢款玩具好多幼稚園考N班都有用黎考叠高架!真係必入既其中一樣玩具.
第三樣就係Feeding / 食具
今次mothercare PR 都迎送咗一 d食具食Marcus細佬仔,
可以俾Marcus試下自己食飯飯同飲水水,
Marcus已經開始試緊自己食飯,等遲d試下呢set餐具先.
而慶祝新店開幕, 新店有不少優惠 ~有時間去開Mothercare 旗艦店@iSQUARE
就睇下有咩o岩啦~


text:
呢日柏茵音樂義工隊繼續出隊喔?今次去到港島區做社區中心探訪, 受訪機構香港勵志會陳融晚晴中心, 上次曾經參與佢哋嘅生日會暨春茗活動, 今次可以有機會直接探訪中心我哋相當興奮??
今次有機會讓一班老友記體驗下木箱鼓嘅樂趣, 而當中嘅7歲半小義工仲為老友記以長笛吹奏經典嘅 >及 >?一班老友記都相當欣賞呢位小義工年紀小小已經咁有才華????
其實講才華又點及得上呢班老友記?佢哋個個都好好奇木箱鼓呢樣樂器?有D老友記更加將課堂學習用手機拍低, 話驚唔記得?嗰種積極其實D年青人都未必有, 而且仲好快就學得識, 呢D先叫真.才華?
呢個暑假話咁快就進入倒數階段啦?
柏茵基金會喺呢個暑假☺
走訪到唔同嘅機構同社區中心?
開辦各類型嘅音樂義教班?
其中我哋去到元朗仁愛堂蕭鄭淑貞「仁間有愛」社區支援中心
呢度嘅小朋友相當活潑好動??
所以我哋特別為佢哋安排左Ukulele DIY?
比佢哋盡情發揮創意?
打造一支專屬佢哋自己嘅Ukulele?
盼望佢哋都會愛惜所擁有?
學懂應如何數算日子?如何好好發揮所長?
2018年6月16日 呢一日柏茵音樂義工隊馬不停蹄??上午去完太古做音樂義工探訪, 下午就馬上趕去屯門出席由柏茵音樂基金會主辦嘅Parkland Summer Student Show 2018!??????? 明明睇天氣預報話會有雨?但係相當感恩, 活動當日太陽相當猛烈☀☀☀大家都曬到變左黑人??♀??♂現場嘅音樂氣氛相當濃厚, 我哋呢班音樂義工更出力獻唱幾首充滿積極正面訊息嘅歌??為左表達人生其實可以好美好, 每個學音樂嘅人都可以將你所學到嘅變成祝福!??


text:
波衫係一間球會入面最受歡迎嘅周邊商品之一,球迷或多或少都有幾件丶甚至幾十件愛隊波衫.今年球壇兩位最具知名度嘅球星都轉會,自然吸引一堆球迷搶購波衫.呢件事令人不禁聯想起球迷之間嘅謠言:賣波衫嘅收入可唔可以幫補轉會費呢?最近我睇咗外國平台Tifo Football討論呢個問題,所以好想喺度同大家分享下. ( Link
)
記性好嘅球迷或者對曼聯由Nike轉用Adidas波衫一事有印象.喺2014年,佢哋同三間牌簽咗一份為期十年,價值7億5000萬鎊嘅合約,意味紅魔每年可以從中得到7500萬鎊收入.呢類合約一般授權體育用品品牌生產同出售球會波衫丶波褲丶外套之類產品.而體育用品品牌就可以透過墳波衫賺返贊助球會嘅費用.就以Adidas為例,佢哋每年賣曼聯波衫可以賺到一倍收益,今年有C朗加盟,相信利潤會更加多.
一件波衫大部份收入都歸體育用品品牌所得,但視乎球會同佢哋之間嘅合約,球會大約可以得到20%賣波衫利潤.假設一件波衫賣600蚊,球會就可以得到約120蚊收入.所以對球會嚟講,合約中體育用品品牌嘅贊助費比賣波衫所得收益重要得多.呢個做法亦令球會得到較穩定嘅收入來源.
根據Business Insider喺2018年嘅報告,當年C朗加盟祖雲達斯,祖記贊助商Adidas喺一日來賣出大約50萬件C朗波衫,佢哋嘅股價亦上升4成,估計連同股價之內各樣變化令Adidas獲得5000萬鎊收入,而祖記唔計比賽獎金只係得到500萬鎊.反映球星轉會,得益最大嘅其實係各大體育用品品牌.
今年轉會費最高嘅交易係基亞利殊轉會到曼城,價格大約係一億鎊.如果曼城要完全透過賣波衫收入「回本」,佢哋大約要賣出660萬件波衫,係佢哋去年全季波衫賣出量嘅6倍.保持理性咁諗,曼城根本冇可能透過賣波衫回本.就算係美斯,PSG 喺佢身上取得嘅波衫收入都唔夠支付美斯嘅人工.但係呢啲球星加入,可以增加球隊競技水平,從而攞到更多比賽獎金,又可以增球球隊知名度,得到廣告收入,各樣加埋都會對球會財政有幫助.
各位如果睇到呢度,應該都會對賣波衫呢門生意加深.所謂「賣波衫回本」之說亦不攻自破喇~


text:
知道「無面額股票」嘅你,知唔知咩係「無面額郵票」?
堪稱係郵票界嘅夢幻珍品,建國到而家一百零八年來只現身過兩次嘅「無面額郵票」,今日就要嚟同集比一齊聽下呢段合作故事.
之前來唔切一睹風采唔緊要,集比而家就將所有秘密都話你知──
「時隔26年再度問世嘅限定款」
「無面額郵票」首次出道喺民國80年,當年因為郵資上漲,郵票面額亦必須跟住調整,無面額郵票就用嚟作為新舊交接嘅過渡期郵票.
過渡期用嘅郵票上冇印上面值,只係以同款唔同色嚟區分平信同限時信.
民國80年嘅「無面額郵票」.(圖片來源:中華郵政-郵票寶藏)
到咗民國106年,同樣係因為郵資調漲嘅新政策,中華郵政發行繼80年之後再次出現嘅無面額郵票,呢兩款只喺8月新郵票啟用之前先可以見看到嘅無面額郵票,每一張都係期間限定品!
民國106年嘅白鴿款「無面額郵票」.(圖片來源:中華郵政-郵票寶藏)
「郵票乘載住思念,商品嚟表達信念」
你有冇仔細留意擺喺郵局櫃檯嘅商品?
今次彰化郵局令時隔26年再度問世嘅無面額郵票同集比一齊聯手,化身為訂造USB手指商品!
將郵票變成USB手指嘅過程聽落好不可思議,但成真啦,呢個亦令期間限定嘅郵票可以用更現代化,更得意嘅方式留喺大家手中.
講到合作歷程,彰化郵局委託集比製作嘅訂造USB手指每到都唔馬虎!
為咗更還原真實郵票嘅樣,無論喺顏色嘅校色,選用上色都非常講究,亦因為係集比同工廠以及郵局之間多次確認嘅細節之一,每對眼睛對顏色嘅感受與標準都唔同,集比喺過程中不斷努力調色修正,最終成功達成三方嘅「顏色共識」.
除咗顏色之外,郵票特有嘅風味──鋸齒邊緣都冇放過,彰化郵局非常講求郵票USB手指嘅浮雕效果,集比都完美達成.
可愛到都想打卡PO上IG嘅郵票USB手指.
另外,大家有冇發現?郵票USB手指上嘅「國內印刷物基本郵資」等等中文都忠實呈現.
郵票USB手指高度就只有3.5CM,要喺咁細一塊軟膠上容納8,9個中文字,就知道模具要幾精細,呢個就知道集比最優秀亦最有實力嘅地方啦.
集比同彰化郵局一步一步,踏實仔細合作嘅訂造USB手指唔單止引人注意,亦因為擬真度高而成為郵局嘅暢銷商品之一,令郵票迷仲有文具控都愛不釋手,同時亦令時隔26年再度現身嘅限定郵票以嶄新嘅姿態重新問世,並化身成訂造禮品保留喺所有人手中,再唔驚相見恨晚啦.
集比用擅長嘅工藝同技術,同每位客戶共同打造專屬自己嘅商品,就好似寄件人把想傳達嘅信念都黐喺郵票上寄出,以郵票乘載思念,訴說心願;集比亦可以協助大家以商品呈現特色,表達公司理念.
無論你係咩公司行號,咩行業性質,有想表達嘅心意?咁歡迎嚟搵集比.


text:
武漢肺炎有幾可怕唔洗我講大家都知,但面對突如其來嘅「DSE延期」,作為應屆考生又可以點樣好好準備呢?
2020 DSE:考評局最新安排
以下為 3月 21日 考評局對應屆DSE之最新安排重點:
- 中國語文及英國語文科的口試將會取消;
- 所有筆試將延期至 4月24日 開考
2020 DSE 最新時間表
以下時間表只列出各科嘅應考日子,想查詢應考時間可以㩒呢度:
取消中,英文口試後各卷嘅分數佔比
考評局表示口試所佔的分數會按照餘下各卷之分數佔比去作出調整,以下為調整後之比例:
- 中文科
詳細改動可查閱考評官方更新
- 英文科
詳細改動可查閱考評官方更新
2020 DSE 嘅 Curve 將會被大幅拉高?
卷嘅難度不變,但準備時間延長咗一個月,按常理去推斷條 curve 係好大機會被拉高(除非所有考生呢一個月都唔溫書).
因此你呢一個月絕對唔可以鬆懈,需要繼續備戰.
如果你本身數學拎緊 ~80% 嘅分數目標拎 lv 4 - lv 5 的話,你就要將自己推去 85% - 90%,而確保自己可以穩陣咁拎到你心目中嘅 Grade!至於點樣先可以係呢一個月入面提升自己嘅應試表現?就睇埋下面嘅部分喇!
DSE延長一個月.考生應如何調整備戰策略
小編明白面對突如期來嘅延期,並唔係人人都喜歡.但現實始終係現實,與其擔心倒不如諗下點樣用多出嚟嘅一個月去提升自己嘅表現喇!
#1:立即安排你嘅溫習時間表
If you fail to plan, you are planning to fail.
以往大家都會好依賴翻學嘅時間表,自己唔洗用腦去諗果日要做啲咩.但而家呢個情況相信大部分考生都會失晒預算,無從入手.如果你唔想白白浪費嚟緊呢個長期假的話,麻煩你馬上為自己定下一個可行動,具體嘅時間表,開始認真準備你嘅DSE!
如果想知多啲點樣去訂立一個真正有用嘅時間表的話,可以睇睇呢篇文章.
#2:好好利用網上嘅DSE資源(免費)
每日肺炎嘅確診個案都係度上升緊,你驚唔敢出街都係人知常情.正正因為咁樣,你要更加好好咁利用網上嘅資源去學習.坊間無論係YouTube定係其他平台,啲DSE資源真係多到你用唔晒!
但正正因為免費資源太多,所以AfterSchool已經幫你做好全方位嘅整合,等你唔洗再花時間去搵邊啲啱你用.下面係幾個重點推介嘅DSE資源庫:
- (全港最齊)歷屆 DSE Past Paper 資源庫
DSE前最緊要就係狂操Paper摸熟考評局嘅要求,呢個資源庫入面就有齊晒所有科目嘅歷屆試題,唔洗你再左搵右搵!(連音樂呢啲冷門科都有!)
- 免費DSE資源庫
入面有近100個唔同科目嘅免費DSE資源,你要範文筆記又有,DSE英文作文5**真跡都有,不過內容比較多,可能用學要花少少時間去「尋寶」.
- DSE網上補習課程
你可能會問「呢啲唔係要錢㗎咩?」,其實入面有唔少導師整咗啲免費課程比大家做試堂用,仲有PDF筆記比你免費下載,課程內容絕對有質素保證!(提示:你可以用排序功能極速搵晒啲免費課程出嚟)
一句講到尾,資源就擺晒係度,唔好再用「出唔到街」嚟做藉口喇!要知道有好多考生一早已經利用緊呢啲資源去備戰DSE!
#3:針對性咁報名DSE網上課程
AfterSchool平台上面聚集咗坊間各科名師開設嘅網上課程,比你報完名之後可以隨時隨地,安在家中,輕鬆上堂!
最正嘅係筆記仲可以免費寄到去最近你屋企嘅順豐站(有需要仲可以叫佢哋送上門)!真係門口都唔洗出,口罩都唔洗帶就可以適適服服咁上堂!
而且仲有「十四日無條件退款保證」,報完唔啱退錢再報過另一個課程,零成本零風險就可以安在家中輕鬆備戰DSE!點都好過你提心吊膽帶住口罩出去上堂喇!
#4:加入全港最大嘅DSE學習社區(免費)
溫書,上堂,操卷果陣有嘢想問但係又翻唔到學校問老師?WhatsApp問人又覆得慢?點解唔下載埋AfterSchool嘅DSE學習神器呢?
成個APP只有三句講完:「免費,匿名,十分鐘內有人答」.當你仲等緊某老師,同學覆你機果陣,呢個平台上嘅學霸,大學生同導師就已經解答緊上百條問題!仲唔快啲下載?!
今次篇攻略就嚟到呢度,希望可以幫到大家(特別係應屆考生)應付今次突如其來嘅肺炎假期喇!最後都提提大家無咩事儘量唔好出街,真係要出街就一定一定要帶口罩!無論咩事都好,AfterSchool都會全天侯24小時陪住你!


text:
7 DECEMBER 2015(MON)今晚約左班娃娃控嘅好姊妹嚟圓方影聖誕佈置,影完相就當然要去醫肚,突然又好想食熱辣辣嘅嘢,所以最後我地就嚟左正斗食既簡單但又好豐富嘅晚餐啦~
嚟得正斗就當然係食佢地嘅招牌菜 - 鮮蝦雲吞麵~
可能啲麵條係用傳統竹昇麵方法打出嚟,所以食落去特別爽脆彈牙.而雲吞就面皮薄,但入面又有好足料嘅彈牙蝦肉,一啖一粒,再加埋完全冇梘水味嘅湯,真係幾好食呀!
乾炒牛河~
由於我唔食牛,所以味道我就唔太知道,我眼睇都就炒得好有色澤,基本上每條都沾到醬汁,而又唔會痴住晒,不過睇姊妹們食得好滋味,都一定係好食啦!
鮑魚雞三絲粥~
其實我平時都真係唔多鐘意食粥,不過今次就破例了,我都食左兩碗仔添.因為個粥底綿滑,而且入面又真係勁豐富嘅材料,好多鮑魚絲和雞絲呀!
食粥又點少得佢嘅好朋友炸兩呢~
依家坊間好味嘅炸兩真係買少見少,依碟炸兩都可以話我食左大半碟(真係唔好意思食咁多),因為真係勁...勁...勁好食,滑嘟嘟嘅腸粉包著脆卜卜嘅油炸鬼,仲要熱辣辣咁食,真係強烈推介呀!
薑汁炒芥蘭~
超濃嘅薑汁,基本上可以話每條菜都有薑汁味,加埋好爽口嘅芥蘭,真係超啱我地一班女仕們呀!
正斗香妃雞~
雞肉都好嫩滑而且唔肥膩膩得嚟又好入味,所以就連薑蓉都唔洗加都一樣好好食.
仲有流汁叉燒包~
即叫即蒸關係,送到嚟都仲係冒住煙,剝開入面嘅叉燒都係大大粒,仲有少少汁係度,真係好味呀~
杞子桂花糕~
依個真係可以用彈彈下嚟形容,因為真係好彈牙,而且入面除左有杞子及桂花係入面之外,仲有啲雪耳片,清甜滋潤得嚟又有唔同口感,所以都推介.
開開心心又過左一個晚上,同班姊妹不停吹吹水又哈哈笑,都真係幾輕鬆,所以都真係多啲約佢地出嚟食下飯,充下電,等FTM都可以有自已輕鬆一面呀!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!


text:
龍河路
龍河路 可以係: 廣東 龍河路 深圳:喺深圳龍崗區. 龍河路 廣州:喺廣州白雲區. 安徽 龍河路 淮北:喺淮北杜集區. 龍河路 蚌埠:喺蚌埠龍子湖區.
豆腐頭
豆腐頭 (Tau Fu Tau)係中國深圳南便一座山,係梧桐山南便一支.佢西便有梧桐山尾,南便有大同頂,東北便係梧桐山主 . 豆腐頭係沙頭角河同深圳河其中一個源頭.
新桂田
新桂田 ,香港一村,喺新界北部,臨近深圳河,英文叫 San Kwai Tin .蓮麻坑路經過條村.佢今下部份地方喺邊境禁區入便.地內亦設有新桂田警崗.
河東路 (深圳)
河東路 (粵拼: ho 4 dung 1 lou 6 )係中國廣東深圳嘅南北道路,喺寶安區.南邊從寶安大道開始,一直向北去到荔園路.
ⓘ 深圳河
深圳河 ( Sham Chun River )響香港同深圳之間,係兩地最長嘅河,係香港同中國大陸嘅邊界.因為係邊界關係,條河畀鐵絲網圍住,唔畀人自由出入.
呢條河自1898年簽署展拓香港界址專條起,係作為租借香港新界部份99年嘅界限.而呢條河係位於香港北區同中國廣東省深圳市之間.佢嘅源頭喺深圳市梧桐山,最後進入香港米埔附近嘅后海灣(深圳灣).
1. 源
深圳河因為定義做界河,所以沿邊界推上,去到深圳五廟地,河同邊界就分開,另一邊係香港蓮麻坑路,近伯公坳.伯公坳東谷係沙頭角河其中一個源頭,而坳西谷係深圳河其中一個源頭,佢地夾埋就係新界地界.邊界向東搵沙頭角河支流,而深圳河就沿五廟地上,水就係來自豆腐頭呢座山,就係界河嘅源頭.而深圳河蓮塘邊界一段,由沙灣河口計,向上游嘅12000米,亦都叫蓮塘河,所以一般都話起自梧桐山.
如果唔理界河定義,流入深圳河嘅有蓮塘河,深圳一邊有沙灣河,布吉河,福田河,皇崗河,香港一邊有梧桐河同平原河.其中沙灣河就最長,有20900米,所以以長計,深圳河其實起響布吉同平湖交界嘅牛尾嶺.
2. 治理
香港政府搞過深圳河治理工程,一共分三期,主要係想減少北區雨季水浸,其次係改善水質,家下做好晒.因為河道拉直,港深兩地交換咗部份土地,當中包括響皇崗口岸東面,原來係落馬洲河套劃入香港境內.


text:
23 APRIL 2015(THU)小小豬學校一年一度嘅幼兒體操匯演,依個咁重要嘅時刻當然要帶齊人馬(即我,大肥豬同LULU妹)一齊去支持佢啦~
早係老師開始教依套體操舞之後,小小豬每一日返到屋企都會不停係度跳,又會拉埋佢啲公仔朋友一齊跳.見佢依個咁認真同上心嘅表現,所以唔多唔少都對今年嘅表演有少少期待~
根據上年經驗,要早啲嚟排隊先有個靚位,就係咁我地情商左LULU妹早啲嚟搵個好位.LULU妹已經比開始表演時間早左半個鐘嚟到排隊,不過都要排成二十幾.
雖然都總算係搵到第一行位置,不過我地個位都比較後,再加上細細粒的小小豬又安排企中間排,所以完全俾淹沒在人海中呀~
唉...基本上絕大部分時間我地都係睇背面,所以都唔係點可以拍到DV,真係有少少失望添!
唯一慶幸就係大肥豬帶左支長鏡頭,咁都叫做為小小豬影到少少相作一個留念~
哈哈哈...有個傻爸爸見到依兩張相不停咁讚自已個仔靚仔,戀仔狂程度真係無人能及呀~
整體上小小豬都算跟到,同其他小朋友都好配合,只係間中有啲啲發夢,不過豬仔都叫做跳晒整隻舞,所以我都有俾個叻叻佢,小朋友要多鼓勵呀!
有左今次經驗,我地出年一定要再早啲嚟排隊,要搵個靚位先得.話晒出年都係K3,最後一年參加依個活動嘛!


text:
「人生」
每個人由出世開始就慢慢懂得「喜怒哀樂」而不同嘅情感就隨著年齡開始慢慢發展.「玩轉腦朋友」正正講述每個人由出世開始到長大成人都由「快樂」,「悲傷」,「憤怒」,「厭惡」同「恐懼」組成再發展出唔同嘅性格同人生觀.當然人生有不同階段,所以慢慢由簡簡單單嘅生活,變得越來越複雜.雖然係一套卡通片,不過背後帶出嚟嘅信息,相信要大人先會深深明白箇中嘅意思.
「拍拖」
今日趁陪月仲有兩日係屋企幫手睇住個仔,我同老婆偷雞去拍拖睇「玩轉腦朋友」.因為好多朋友都話嚟套戲除咗係一套卡通片俾小朋友睇之外,其實大人睇完都覺得好好睇.好彩上咗畫都成個幾月都未落畫,只係美中不足嘅係睇廣東話版而唔係英文版.事關都真係就嚟落畫,無計啦湊仔緊要過睇戲.最多之後買返隻碟返屋企睇返英文版.因為始終覺得英文版先係原汁原味嘛!
「後感」
「玩轉腦朋友」貫徹咗 Pixar 一向嘅作風,除咗故事好睇之外,背後嘅訊息其實更有意義.人真係越大越多煩惱,情感變得越嚟越複雜,開心變得唔係必然.而且人隨著年紀,慢慢記憶會越嚟越模糊,只有一啲深刻嘅事同物先至會保存落嚟.嚟啲都係套戲入面一一反映出嚟.當回想戲入面嘅每一個角色嘅時候,都會諗下自己個仔會唔會好似阿樂咁時時刻刻都咁開心.為人十分樂觀積極同充滿正能量.


text:
香港政府(粵拼:hoeng1 gong2 zing3 fu2)係管治香港全域嘅政府.1841年開始,原本只係包括英國統治下嘅香港島,1860年加入九龍半島,1898年加埋新界.1997年7月1號,香港主權移交咗畀中華人民共和國,個政府變成香港特別行政區政府.因為香港管治架構響香港基本法同中英兩國移交協議之下,原有制度同人事保持不變,所以呢個特別行政區政府就睇成係香港政府嘅延續.因為中華人民共和國香港特別行政區政府呢個官方名實在太長,所以有時就簡化做香港特區政府,或者淨係叫特區政府.而民間都仍然叫佢做香港政府.
雖然政府呢個稱呼通常包括有行政,立法同埋司法部分,不過根據香港人習慣,香港特別行政區政府只係計行政呢部份.立法同司法係獨立響行政之外.
英國殖民地時期香港政府阿頭係香港總督,簡稱港督.而主權移交之後,阿頭就變成香港特別行政區行政長官,或者叫香港特別行政區行政首長,簡稱特首.
香港未畀英國統治之前,呢個地方係無自己嘅政府,管治都係東莞縣,寶安縣或新安縣之下.大清割讓香港各地之時,原本係新安縣地.
一八四一年一月廿五或廿六號,大清境內嘅英國人,憑穿鼻草約登陸香港島,升旗宣佈成立香港殖民地,香港開埠.無耐亦發文宣告管治方法.
二戰後[編輯]
香港重光後,政府各機關:
政權移交前後[編輯]
自1997年7月1開始,新政府受人指責,傾向以「製造共識」嘅方法去處理突發事故或難解決嘅問題,從而解決問題或從罪責中開脫.因此,特區政府花名係「特衰政府」[1].
2011年,李鵬飛揭露香港政府食咗忽得.
出面網頁[編輯]


text:
一年前嘅今日,係《暴》(睇返第一部份)嘅首演日.一連兩晚,每晚三套短歌劇,都係以我嘅作品做壓軸.
經過幾個禮拜倉促嘅排練,終於嚟到最後幾日.呢幾日,可能係我成世人最大壓力嘅幾日.
牛津嘅學生音樂文化同我喺中大嘅習慣都好唔同.因為每個學期得八個禮拜,而且音樂嘅表演,活動同玩音樂嘅學生係完全唔成正比,所以好多樂手都同時參與幾個project.結果,搞音樂會永遠都好趕,往往去到最後一兩次排練先齊人.
星期五.演出前四日,係第一次樂團排練.我由演員嘅排練趕過去,一入到間房,成個人窒咗.成個「樂團」,就得眼前嘅三,四人.我雖然冇寫畀一隊完整嘅樂團(場地都唔夠裝),但係三套歌劇之中,我隊樂隊係最多人嘅,十個左右.
得返四日,已經好考視奏,學新歌嘅能力,仲要咁多人一次排練都未去過.
Continue reading
嚟英國生活好多嘢要煩,手機嘅嘢有得用就得,唔值得為咗佢嘥太多時間,心力.簽合約綁你一兩年,而我哋生活咁多變數,太多數計喇.香港無合約嘅電話供應商最出名嘅就係自由鳥,嚟到呢邊,有冇相似嘅服務?
有,好多添!
我喺英國住咗兩年半,用咗兩年3(誠哥嗰個)嘅學生合約,£16/30GB,之後就幾個月之內試勻晒三大間無合約嘅供應商:giffgaff,SMARTY,VOXI.雖然仲有其他嘅供應商,有啲仲要係大台自家出嘅,但係多數都唔多抵用.
同埋而家(2020年11月尾)黑色星期五,好多優惠!
我而家就憑我親身嘅經驗,講下喺三個情景之下,用邊個台係最適合.
Continue reading
廣東話到底係一隻幾純種嘅語言?我哋大家都知道有的士,巴士等嚟自英文嘅借詞,但係你又知唔知,有幾多粵語,甚至係中文裡面嘅詞,都係由外語譯返嚟㗎呢?
今集就講下從音到義,從古到今,從本土到世界,各種你可能唔知嘅借詞,借譯等等現象,仲有語言之間更深層次嘅影響.
(呢個節目喺YouTube都有,快啲去訂閱!)
Continue reading
上回講咗成個暑假之中,幾經辛苦,喺劇作家支持之下,落筆將個抗暴歌劇嘅概念寫成音樂.
其實因為工程都幾大,小弟又唔係神速作曲家,所以排練去到一半,先真真正正出到完整嘅一份譜出嚟.開始排練嘅時候,其實成套嘢得兩幕,最核心,最長嘅第三幕,影都未有.好彩我個哲學碩士課程第二年冇堂上,淨係做研究,而我嘅研究就係作曲,所以可以一邊喺排練裡面扮演伴奏+顧問嘅角色,一邊專注趕工.十一月頭左右,終於連得「暴政」嘅「後話」(第四幕)都寫完,辛苦曬女高音要短時間背譜.好彩淨係為難佢一個啫(好似係).
成個籌備過程,除咗卜場等事務,或者搵齊人碌一次之外,都係嗰場音樂會之中三套歌劇各自進行.換言之,即係我話事.咁大個人,上莊做P,project做阿頭都唔係未試過,但係咁大場製作,畀個對戲劇,舞台咁陌生嘅人帶領,會出事.
第一次排練前一粒鐘,我約咗個心腹出嚟飲杯咖啡.我本來諗住自己指揮埋,但係發覺已經太大責任,自己又唔係特別多經驗,無謂再徒然增加壓力,風險,所以就搵咗佢做音樂總監(即係指揮),我自己做副總監(即係伴奏).我同佢講,我對佢技巧有完全嘅信心,只希望佢進入到我嘅世界,明白我呢啲複雜而抽象嘅音樂,係點樣表達個故事,點樣講個中心思想出嚟.
Continue reading


text:
10個男人,9個都鍾意BJ(即係Blow Job),剩低嗰1個除咗想BJ,可能仲想玩吓其他花式.不過我諗無一個女人真心鍾意BJ,除咗味道呀,衛生之外,重點係平時嘅床上活動都係男仔做主動,家吓到你控制喇,梗係唔知應該點做好啦!幾時快,幾時慢,幾時深,幾時淺,同埋究竟幾時完呀.如果佢每次foreplay都會㩒你個頭落去,可以點?等我同大家分享8個絕密BJ技巧,既可以令佢欲仙欲死,仲會love you to the moon and back添.
BJ神技一
要動口亦要動手
如果佢擁有一條長腸,點都放唔晒入口嘅話,你可以用手作為口腔嘅延伸嘅.用口集中喺腸頭最敏感嘅部份,而含唔晒嘅部分,就用手配合按摩,加少少lube用少少力,一樣咁正,如果佢長到一隻手都唔夠嘅話,咪用埋另一隻囉.
BJ神技二
深喉作嘔點算好
男人有時興奮過頭,BJ時送你一個深喉,但入得太深不斷扣喉作嘔都唔係辦法.最簡單嘅辦法,就係用條脷頂住喉嚨,以免腸腸碰到喉嚨椗,同時將腸腸引導到上顎,當腸頭掂到上顎,嗰種快感係「a may成」嘅.記得要收埋棚牙,牙齒掂到腸腸是大忌呀~~BJ神技三
收起棚牙
係呀,收埋棚牙好有技巧嚟架,你可以用條脷擋住,亦都可以用雙唇掩護,總之唔好畀啲牙掂到腸腸啦!唔好諗住用牙咬會好刺激,對男人嚟講,啲牙掂到腸腸那一剎,真係十級驚嚇,就算掂一掂都唔好囉!BJ神技四
口擘擘牙骹好攰
睇牙醫都試過擘大口擘到個牙骹好酸軟,如果含到一半覺得攰,就唔好勉強繼續喇,嘗試以雙手代勞,同時用脷舔舔腸頭,畀個牙骹休息吓.腸腸唔會一離開你個口就收皮嘅!
今次講住4招先,密切留意下星期六嘅BJ絕密技巧下集.
Photo > internet


text:
送禮,喺每個人或多或少都會經歷嘅事,你有冇成日煩要送咩禮物?送禮物睇落輕鬆但其實喺一門大學問,有好多學者試過從唔同心理學角度探討,分析當中嘅心理,透過小編今日嘅文章,畀大家了解下訂製禮物喺咪有存在嘅必要性.
世上冇差嘅禮物!?
曾經有三位心理學家Adams,Flynn同Norton做咗一系列嘅實驗,主要目的喺想要知道如果收到唔啱口味嘅禮物會有咩決定同心情?
其實,送禮本身就喺件好事,心理學家發現會有差嘅禮物嘅原因喺因為送嘅人同收嘅人之間嘅觀點相斥,或者喺在乎嘅事物唔同,亦都有可能喺因為生活環境造成嘅差異,往往送嘅人希望呢份禮物可以有驚奇,唔同以往嘅禮物,而收嘅人就希望喺個可以長用嘅嘢.舉個例:訂造造型杯墊咁普遍嘅生活用品,喺揀禮物果陣或者根本唔會放喺考慮清單入面,不過亦都因為佢嘅普及性和便利性,好多收到造型杯墊嘅人都會笑一笑.世界上沒有所謂差嘅禮物,關鍵喺你同對方嘅心境.
「想要」同「需要」之間嘅平衡
想令你嘅禮物受歡迎,首先諗自己如果喺收嘅人,為咗避免產生尷尬嘅期待差異,你一定要喺「想要」同「需要」之間攞到平衡,由你對對方嘅了解,想有幾多嘅誠意等等方式,就算唔喺幾貴嘅禮物,相信你嘅禮物一定都可以受到歡迎!
訂製禮物嘅必要性
訂製嘅好處喺可以獨一無二,令禮物變得更特別,好多人都會想為對方量身打造,不過你喺咪都有諗過訂製禮物嘅必要性,同性質嘅嘢用訂製方式製作除咗價錢比較貴之外,用嘅時間亦都比買嘅長,咁令送禮呢件事變得更加複雜.不過,呢啲代價背後往往都有好嘅回報,你可以依照對方嘅興趣=同背景,訂製適合佢嘅禮物,就算喺生活日常用品,都可以令平凡變得不凡.除咗一對一嘅訂製送禮之外,公司嘅訂製禮物亦都好得到大家嘅鍾意,一方面可以令客人feel到送禮嘅心意,同時又可以宣傳到自家品牌,所以,訂製禮物嘅存在可以話喺有益無害.
下次揀禮物,記得將心比心,企喺對方立場諗,相信你嘅禮物一定可以攞到對方嘅芳心!


text:
撰文:Wantedly編集部
經歷咗過去呢一年幾咁艱難嘅時間,見到咁多公司裁員甚至做唔住,但今次筆者就搵嚟一間「疫市」都繼續expand嘅公司,證明畀大家睇:前路茫茫可以由你創!
▲ 即刻捉個前國泰空姐──Szeci,嚟傾吓偈先~(照片由Ultra Region提供)
「唔試又點知得唔得呢?」
相信大家都知早排國泰大裁員,而Szeci就係其中一個「受害者」:
「嗰陣其實都好lost㗎,點知又有朋友介紹呢間公司畀我,問我有冇興趣做,於是咪考慮吓.」
做咗咁多年空姐嘅Szeci,一開始當然有卻步啦,畢竟又唔係做金融出身,但佢就咁講:「我覺得每個人要轉行點都會唔適應,但我自己了解完之後,就諗:既然係咁,不如試咗先啦,反正又冇嘢輸.」
Szeci仲話入咗嚟之後,公司真係畀無限量嘅support佢:「啲training除咗會講product info,sales technique呢啲基本嘢之外,仲會教好多專業金融知識,形象管理,甚至lifestyle嘅嘢都會教埋.」
▲ 同新入職嘅同事傾完,一於搵埋分行經理 ── Addison傾兩句啦~(照片由Ultra Region提供)
一個好上司真係好緊要
喺澳洲回流嘅Addison,本身讀完會計又唔想做會計師,返到嚟香港反而走咗去做物業公司,做做吓仲自己開埋間海外物業公司㖭,既然係咁又點解會入咗嚟呢度既?
Addison話:「其實我同老闆Wilson喺2014年就識,一路都覺得喺佢身上學到好多嘢,例如佢點樣manage間公司.」
關於management,佢就話喺呢度做嘢嘅lifestyle唔單只似返個人,仲有好多額外嘅benefits:「例如你只要交到數,Wilson係會畀足錢你一年去四次旅行,就算唔講啲咁『遙遠』嘅嘢,最起碼大家可以舒舒服服食埋個早餐先返工,鍾意做義工又可以隨時去,平日又會多好多時間做自己嘢,
所以佢諗諗吓,就索性帶埋佢自己公司嘅人,一齊入咗嚟呢間公司,由零開始重新出發,即使大家個年齡層唔同,但大家都會一條心做大呢間公司!
▲ 返到office對住呢個景做嘢都咪話唔爽……
對於佢嚟講,呢間公司嘅culture係佢覺得最犀利嘅一件事:「最犀利係大家做嘢好chill之餘,但又會好專業咁做到自己嘅份內事,Wilson又唔使點樣chur我哋,大家自律得嚟又會一齊出去玩,有傾有講咁好舒服.」
Addison仲話喺疫情之前,佢哋會成間公司一齊去船p呀,旅行呀,老闆又會時不時同班同事一齊入馬會食飯呀,真係聽到都「葡萄」……
講咗咁耐,其實筆者都係想同大家講,就算出面個市有幾差,幾多人畀老闆炒都好,總會有公司不斷做得大之餘,仲畀到好舒適嘅工作環境班同事.如果你都想搵個又free又chill嘅工作機會的話,即管睇吓佢哋啱唔啱你啦!
Ultra超世代 Region's job postings


text:
晏晝同 Miss 食完 lunch 之後,明仔就 join 埋我同 Winnie 一齊行街睇嘢,不過今次真係辛苦哂明仔喇,因為佢原來唔慣行咁多路,到臨走時仲頭痛 o添,見到佢 "紅都面哂",真係幾驚佢爆血管呀,果陣我都唔知點算好喇!! 明仔,你應該一早同我單聲你習慣四,五點後先出動嘛,不過下次我會醒水 o架喇!
果晚我哋就去咗銅鑼灣嘅「鳥羽」度食日本嘢.呢間日本料理係明仔嘅心水之選,佢專登帶我同 Winnie 一齊去試吓 o架!
一出 lift 見到呢個 feature wall,我就好肯定喺電視節目《大廚出馬》度見過呢間舖,我仲記得個節目度馬浚偉跟個大廚學整味噌關東煮,係呢度大廚嘅首本之作.原本我都想叫嚟試吓,不過因為明仔同 Winnie 負責點菜,況且我點咗佢哋又未必鍾意食,所以我就無出聲,留番俾明仔做推介啦!反正喺個節目度都有詳細教點整,一於下次自己試吓整嚟食.
舖內環境都好舒服.
呢碟味噌蘿蔔唔知係咪每枱都有嘅前菜呢?我同 Winnie 去到時已經
見到有一碟,到我哋兩個坐低時又再拎多碟過嚟.原本每碟都有
兩件 o架,不過因為明仔同 Winnie 各食咗一嚿我先至影相.
明仔推介嘅白桃乳酸特飲同巨峰乳酸特飲.
呢碟係「手羽先唐揚」,明仔話係鎮店之寶,果然真係好好食呀,唔會好肥,
香辣味又啱啱好,節目度都有介紹,係大廚首創 o架!
呢個炸蛋黃天婦羅真係一絕,好食到震!! 外面果層腐皮炸到脆卜卜,
裡面個蛋黃就仲係流動 o架!節目度都有介紹製作過程.我見 Winnie
唔係太鍾意食蛋,所以我就食多一件,咁就可以讓佢兩個
食多隻雞翼啦,皆大歡喜.
呢個係雜菜天婦羅,又係勁好食,番薯同南瓜都好香甜,
仲有一件唔知係咩菇,香到呢 ……
叫咗四款燒物,分別係露荀豕肉卷,雞肉丸,牛脷同廣島蠔.露荀豕肉卷好正,露荀 "好荀",又爽又甜,外面豬肉唔覺得 "漏";雞肉丸非常彈牙,因為節目度介紹係用山薯溝雞肉嚟整,唔會好似中式肉丸咁用生粉整而變得太過實.至於牛脷同廣島蠔我就無食到,不過 Winnie 食緊串蠔時都聞到好濃蠔味,難怪佢都話 "好蠔"!
呢碗係鯖魚茶漬飯,又係另一驚喜,咪睇見啲湯咁清,以為無乜
味道,查實好鮮味 o架,件鯖魚亦都好鮮甜,"好魚" o架!
屋企冰箱都雪咗條鯖魚,搵日試吓自己整先!
明仔真係無介紹錯呀,非常好食,埋單每人差不多 $200.雖然呢一餐對我嚟講都係一餐 "出血" 餐,但就真係物有所值囉.我自己少出街食飯,唔係好知行情,佢哋就話算係平 o架喇,有興趣嘅朋友不妨一試,值得推介!你哋可以 click 番上面各條 link,睇吓各款食物介紹.
P.S. 食完飯之後,我哋三個繼續行街,行到以前「大丸」對出果條路時,明仔見到周麗淇喺條街度一邊唱歌,一邊拍 MV,佢話好少見到明星,於是就拎部電話出嚟影相,我同 Winnie 就無乜興趣.不過我同 Winnie 就見到啲勁攪笑嘅嘢囉,有條 "佬" 好似成世未見過 "靚女" 咁,一路揸住杯嘢一路行,個頭係咁擰歪望住周麗淇,突然間 "嘭" 一聲,佢撞咗落個路牌度,之後就一邊傻笑,一邊捽個額頭,街上有幾個人見到都喺度勁笑,當然,我同 Winnie 都勁笑爆嘴啦!!唉,真係一個行路唔戴眼嘅 "鹹濕佬"!好彩周麗淇見唔到咋,如果唔係,肯定笑到拍唔到落去呀!!!!


text:
優點:
1, 好好揸手~ 夠輕身, 鋼琴黑好型, 日系機系潔設計.
2, 開app轉app, load app 甚快, 冇咩lag機情況.
3, 好少機身發熱情況, even不斷使用, 打機, 影相等~
4, 指紋感應終於得到更新andriod 10 而大大改善了~
5, X1當然都係靚, 色彩我覺得係冇咁味精果種靚.起初覺得比較冷色, 而家睇番慣左了.
6, 電量消耗速度我覺得ok, 一般正常睇網頁, FB, 影下相, 電都keep住1半以上.
8, 入耳機聽歌volume推力今次夠力了.因為對上果部我用既sony係xperia Z5 compact.
9, 杜比技術加持,>> 平時日日都戴耳機聽歌, 所以我好重視音效有冇技術加持.相比HTC Boom sound, 我自己就覺得boom sound個層次空間動感,強好多, 低音厚實程度, 的確比sony杜比好.不過sony既杜比, 係需要你推大個volume先會好好多, 如果平時一般音量, 個效果出唔到, 就好明顯boom sound勁好多.boom sound就算一般音量都好好聲.簡單黎講, 杜比唔係唔好, 不過要推大個volume先會發揮到出黎, 如果唔係, 就會比較模糊, 冇咩層次感.咁其實都算係優點嘰, 起碼有音樂技術加持, 都合格既.而家聽聽下都適應了.
10, 機身左右個立體speaker唔錯, 夠大聲, 唔拆, 左右speaker設計放置平均, 打橫睇片, 立體聱效果唔錯~
11, 影相方面係大大提升, 我對上果部z5 compact, 當時都覺得始終影相成像太勁油畫化, 好多雜訊.今次真係好清, 夜景都好令, 真係好大驚喜同改善.至於我個人好少拍片, 聽聞拍片放手振黑科技好勁, 不過我就仲未試.
12, 影相個鏡頭真係好夠wide, wide上加wide,所以有時影大堆頭合照, 又或者風景都真係唔錯~
缺點:
好坦白, 本來我想打個缺點就係認指紋太差了, 不過自從岩岩更新左andriod 10, 連呢個問題都改善之後, 我響度諗, 真係冇咩特別缺點了,,,
意見:
其實我一直都係HTC fans, 不過自從upgrade到U12+, 個全輕觸冇實體鍵真係一直用到我好火滾... 所有優點埋沒響一個全輕觸功能.因為咁, 我先令我今次再嘗試用sony.sony其實我之前都用過好多部,不過都係伏既為主, 都係後悔既.所以一直都用HTC好好地, 加上HTC有ultra pixel技術, 影相都真係好靚.
不過黎到呢代X1. 我完全地改觀, 好既就要讚, 唔好既就要彈.對於我, 呢部x1, 真係冇咩缺點了, 聽歌, 影相, 外形, 加埋率先用到andriod 10 (10系統有d新加功能我都好驚喜滿意, 大家自行發掘) 令到x1,既性能再加提升.本來我都諗x5好似細部d, 不過營幕實在太細, 真係唔老花都怕睇到提早老花.加上x1 好似影片功能好似多d.最後都係出左x1, 完全冇後悔, 好好用.係十分全面而有誠意推出既好機.HTC真係要努力, 不過我始終覺得夜拍, HTC都仲係佔優, 因為ultrapixel始終好勁~.. 響我好開心咁用緊x1 既時候, 其實我都會期待htc黎緊既新機既.


text:
日前,TVB小生林子善喺社交平臺曬出「鐵馬家族」一眾好友嘅聚會合照,引起唔少網民關注,因為合作劇集《鐵馬尋橋》而成為好朋友,多年嚟一直保持聯繫,感情好好.
林子善發文留言:”多謝二哥(馬國明)請食飯,開心可以好簡單.”相中可見,林子善與黃嘉樂攜眷出席聚會,而單拖亮相嘅唐詩詠,馬國明就顯得有啲尷尬,唔少網民又開始撮合大計,叫佢哋喺埋一齊!又有網民笑稱,佢哋其實係三對拖友!
其實馬國明,唐詩詠分別就畀網民稱為“世紀好男/女友”,兩個人嘅形象都好正面,健康同深受劇迷歡迎,隨著《白色強人》嘅熱播,讓佢哋兩個人氣急升.
另外,加埋馬國明較早時已經公開承認恢復咗單身,而唐詩詠較早時亦公開否認同緋聞男友陳思銘拍拖,并一直強調自己係單身,郎才女貌又都係單身,唔怪得網民成日推波助瀾,想撮合佢哋兩個喺埋一齊.
不過,唐詩詠較早前就回應,佢大贊馬國明係好男人,兼夾係識得體貼同關心人,但連個個人相識多年,雖然感情深厚卻一直係以兄妹相稱,如果係要擦出愛火都唔使等到而家.
唔理點樣,話曬拍戲係拍戲,螢幕情侶終須螢幕去,可唔可以發展成為拖友呢個始終睇緣份,希望兩位型男索女都可以早日遇到真命天子/女,祝福!
Like MisshkNews Facebook!不出门也能知天下事~


text:
每週一相片大行動
2013 Week 20
今年勞動節可能係史上最開心勞動節,因為由當日開始,老闆開恩特赦,我唔需要再勞動了.都諗過嘆返下,不過逢到五月起機票食宿都撞暑假檔期升晒去旅行貴,而且我最怕熱而呢個檔期想避暑除左南北極只可以去澳洲,都係邊放假邊搵工算啦.搵左三個星期,只有話而家香港地搵工真係好難,特別男性.
其實我幾鍾意勞工處,八年前轉工時都係靠佢地,當年做開兩份工一份約滿一係唔好做走人(係,我畢業出黎係同一時間做兩份工,一日返十三個鐘一星期返足七日),兩份一齊做完只隨便勞工處望望,仲要超級揀擇唔係油尖旺區加人工唔錯都唔會寄,只寄五六封都有兩份有回音,仲要其中一份就唔到時間去面試,另一份呢就係今個月前仲做緊果份,email完差唔多立即回覆,第二日去面試,第三日已經返得工,失業日子唔夠兩星期.當年真係超易搵工,根本完全唔憂冇飯開.
事隔八年,今時今日,就大鑊了.當香港人只識得上大陸搵錢唔發展本土工業同特色產業,到大陸近幾年出口業大蕭條工廠一係執一係搬去東北甚至其他國家,要真正靠返自己本土,就只餘金融一瓣.所以上任何搵工網,十份工超過一半無論個銜頭係主任定經理定文員定咩聯絡員調查員到頭來都係sell投資理財地產保險,剩低一半又多數要求專門技能好似工程同IT,正正經經寫字樓工只餘非常少而且多數要一個人做幾瓣,好似識搵訂單又要撈埋shipping最好做埋會計,俾一皮野你頂三個位.如果你好似我一心超級漁翁撒網唔理工種總之人工,地點同條件適合就寄,每日上網逐頁睇逐個揀,一坐就可以坐你最少六七個鐘,但到頭來咁辛苦都係冇意思,因為睇過咁多招聘網寄左百幾封信,係一封都冇回音 - 又唔係冇,因為你登記左個account,個網會將你資料擺上網,邊個老細搵緊人又對你有興趣會向你招手,但真係會經呢個系統搵你呢,只會係保險公司.直到而家每日我仲收到幾封保險公司信叫我去面試,連呢堆垃圾信都計的話回覆率就可以有50%,但呢行係點人人都知咩事啦,就連我舊公司個強積金經紀,一聽到我公司出事第一件事就係叫我入佢條team,但係如果呢行真係咁好做咁穩定,又點需要成日拉新人入伍咁頻撲?
所以我而家連上佢地幾個網都廢事,因為唯二真正回音又係來自勞工處.勞工處好處係搵得佢地請人都唔會係大公司,而我地呢種人都係做細公司好夠簡單又冇乜人事,而且細公司規模細行政快,想知得唔得兩日內必定知道.雖然我只寄兩三十封信已經有兩個回音,但到頭來唔似八年前可以成為成功故事,只能夠淪為繼續同大家分享而家搵工有幾難的經驗.咁多年黎我砌左個portfolio裝滿一個box folder,因為我份人比較實際,與其老細問我以前做過乜得把口9up,倒不如直接俾佢睇文件睇寫作,而幾年前買落一個鋁公事包,返工時用唔著,而家就變左做portfolio專用箱,個篋好輕架其實不過裝住個portfolio時就成包米咁重.我第一份工上到去,拎份portfolio出黎唔使半個字已請有工返,只不過到頭來冇返到,某程度上係性別歧視:
「咦,點解你張申請表寫應徵跟單文員?」
「乜你地唔係請admin位咩?」
「呢個位我地只會請女仔,男的話只可以做marketing.」
「個廣告標13K,收入有冇咁多?」
「其實出面做緊admin班靚妹個個都唔止呢個價,做marketing都一定唔會少過,不過我地制度係低底薪高分紅以佣金為主,頭半年未搵到客時就一定辛苦架喇.」
「噉不如你照請我做出面班靚妹做緊個文員位?」
「做得男仔,就要做跑數工架啦.」
office班妹妹仔(真係妹妹仔,成間office得幾個人但個個都係十尾廿頭),唔使跑單追數印印腳就一個月萬三四五,反而我做個位叫高級過佢地,一個月先得幾千或者一萬底薪,仲要跑餐死先可能及得上佢地咁高人工?就明白點解會我send完email差唔多立即打電話俾我叫我去見工,我真係諗唔到除左fresh grad之外有幾多人會做,同時願意坐得耐.某程度上,呢個個案講出左而家香港成年男性生活苦況:社會已經非常缺乏正常寫字樓文職工種,而且呢類工絕大部份女性優先,正如你有幾可見過一間公司坐門口接待員同老細個秘書/私人助理係男人?當唔使操勞唔使跑數之中層文職工俾女人霸晒,男人一係做低下層勞動工同厭惡性工作,一係做上層專門技術或特殊學識職位,如果得個普通大學學位同唔知幾多年工作經驗係完全冇競爭力,只可以搵到社會上最冇保障的跑數工 - 其實跑數工,都屬於厭惡性行業.
另一份其實好好,人工高間公司又唔錯,雖然尖沙咀返工食飯貴但我屋企樓下有架巴士直接去到,仲要一出門口已經係巴士站而且一程先四蚊,而家香港返工幾難搵得到一日交通費唔使十蚊?只係最後揀唔到我我都冇計,某程度上又因為另一種公司文化,請你上去只係填張申請表擺低證書副本,跟住叫你介紹自己,然後問你有咩問題,就走得,你問問題仲多過個佢.聽返黎而家唔少公司都係噉樣處理,「面試」純粹係叫負責人事個人請人上黎交表交副本,唔使點樣問架你交晒文件已經走得,人事部收齊交俾老細自己揀,咪係邊個學歷資歷最高咪揀邊個囉,到頭來同真正面試表現根本冇關係 - 同你可以話,呢個情況入面,女性當然又係優先,從來招聘普通文職工,一男一女而大家各方面條件一樣時,最後女方成功機會一定大過男方.
所以近來開始試搵agent,因為佢地優勢在於好多時可以將你履歷直接交到決策人而唔係只負責收表個人,冇咁大機會收晒表之後按資歷排結果你份表未去到決定請人個位已經俾人篩左出黎,連俾佢睇個機會都冇.因為佢地係靠幫你搵工搵食,你成功入職的話再向間公司收錢,所以會非常積極而且往往幫你嗌價嗌到好鬼高同乜都搵,代價就係因為亂咁嗌價自然唔係間間公司都肯制會同你面試,同乜都send時「send錯」都唔奇.又可以講講第三次面試經歷:終於有一次難得個agent嗌高價而間公司又肯見我,雖然地點好遠但有得試咪試,結果執到正一正用個幾鐘時間入去,全個面試唔夠半個字,因為上到去又係「老細出左去」就隨便搵個話到事出黎見,而且連表都唔使填資料間人事公司一早俾晒,而入到去位所謂面試官聽完自我介紹,再望望張資料,只講左一句:
「你之前做開個field唔多適合我地.」
就走得了.冇錯一身飲樣飛個幾車入去,就係為左聽間公司講佢地唔請你,面試?咩黎?所以而家搵工我只有話真係好睇運,任你兩文三語講到識飛寫作技能頂天立地,好多位連面試機會都冇,就算有機會上到去俾你介紹你份portfolio,唔係請marketing而見你係男,又可以拜拜.
所以我會敬告各位男性年輕朋友,純文科或純理科大學學位其實而家香港地冇乜特別意義,因為香港一早冇左中層工種呢回事,好似我噉只想搵一份簡簡單單萬幾蚊admin/supporting位都發覺超難.如果你係男人而想生活有保障,記住將來一定要成為以下三種人其中之一:一係你讀好多書讀到好專;一係你讀書唔成由低做起;一係決心投機可以不擇手段跑數.如果你會讀大學/大專,讀唔到高級專科或者商科,最好都可以學到一門專門技能,因為而家市場上其實好多較專門工種市場仲好大而且出手幾高加冇咁需要擔心係男人就唔請,修物流/shipping,會計同IT最實際最有長遠發展優勢,只選純文科或純理科的話,除左出到黎可以同人講「我係大學畢業」,就只有聽食屎的意思.讀書唔成的話或者索性直接向工程進發,入職業訓練學院做技工之類再一路考牌,因為一開始一定辛苦同唔夠人搵得多,但長遠計好多位唔係睇重你學歷而更著重手藝經驗,勞工處都成日搵到幾百蚊一日,20-40K一個月工程職位,人地大學生出黎做文職頭幾年可能好嘆世界,但到後來就會調轉羨慕返你轉頭.同埋記得一早選定,中途先轉field會好痛苦,呢樣野我最清楚,試問有幾多個似我有咁多工作經驗同咁強工作能力,就係因為個學位係教育出身「唔係我地個field」,搞到連面試機會都冇?
劉Sir個網
lau-sir.com
劉Sir個blog
http://hk.myblog.yahoo.com/lausirisual


text:
文藝復興
文藝復興(粵拼:man4 ngai6 fuk6 hing1,英文:The Renaissance)係歐洲思想文化運動,時爲十四世紀到十七世紀.當時重思藝術,文學,自然科學,建築等,帶嚟一段科學同藝術革命.文藝復興結束中世紀歐洲淪落,由意大利一帶開始,傳到全歐洲.可以話係現代歐洲史嘅序幕,可能係中古時代同近代嘅分界.
呢場文化運動基本上係以復興古羅馬為名,改變中世紀逐漸嚴重嘅腐敗,但係唔係將古羅馬原樣重現,而係加入新思考同檢討,所以做出實際上係一種徹底唔同嘅新型態文化變革,其中雖然囊括咗對古典文獻嘅重新學習同承接,但係響繪畫方面透過直線透視法嘅發展,同逐步開展嘅中古時代教育變革,令到人體結構,化學,天文技術同科學知識嘅追求等等,呢啲極重要嘅近代科學發展,除咗打破神權時代,亦都打破咗希臘羅馬嘅古文化.傳統觀點認為,呢種知識上嘅轉變令到文藝復興發揮咗銜接中世紀同近代嘅作用.即使文藝復興響知識,文學,社會同政治各個方面都引發咗巨大變革,但係令佢聞名於世嘅重有呢個時期嘅藝術成就,同達文西,米開朗基羅等博學家做出嘅創新貢獻.
歷史[編輯]
多數人都認為文藝復興係起源於意大利(「文藝復興」嘅英文「The Renaissance」喺出自意大利話Rinascimento,意思即係重生),之後影響咗成個歐洲.
自羅馬帝國分裂後,意大利分成小國.各國借地中海,由海路到阿剌伯,生意好發達.咁使意大利各國嘅人,有足夠經濟能力,去搞文化嗜好.文藝復興唔少名人,好似達文西,伽利略,都係由有錢佬支援佢哋.呢啲文化人都係從古希臘同古羅馬嘅古典文化之中吸收,希望能夠復興昔日歐洲嘅燦爛文化.亦即係話,「文藝復興」其實係重新創造知識同精神文明.
各國頭頭同貴族,都極力崇拜古希臘同古羅馬文化,厭棄中世紀盛行禁欲主義.而羅馬教廷亦都好腐敗,好多教宗都掛住享樂,重犀利過班貴族.佢哋都時不時起用藝術家,希望滿足佢哋嘅欲望.
思想[編輯]
文藝復興嘅本質係主張個性嘅解放.舊陣時歐洲深受羅馬天主教嘅影響,社會風氣守舊.文藝復興強調個人,認為人有權利享受.以前歐洲好多作品都淨係反映宗教,但文藝復興就唔再淨講宗教,而更多咁反映咗一般人嘅生活入面.其中嘅代表性例子有達文西嘅《蒙羅麗莎》.


text:
五胡亂華
五胡亂華(粵拼:ng5 wu4 lyun6 waa4)係中國魏晉南北朝時,眾多北方,西北嘅遊牧民族趁中央王朝衰落之際,喺中國北方建立佢哋自己民族嘅國家,而同南方嘅漢人政權對立嘅時期,係長達136年外族入侵嘅亂世,從惠帝永興元年(西元304年)匈奴人劉淵建號稱王開始,到南朝宋文帝元嘉十六年(西元439年)北涼降魏為止.「五胡」係指匈奴,鮮卑,羯(讀揭,kit3,又叫白匈奴),羌(讀姜,goeng1),氐(讀低,dai1),但實際上喺中原立國嘅異族唔止五個,當時包括漢族在內喺中原成立過幾十個大細強弱不等嘅國家,其中時間長而有影響嘅有五胡十六國.
歷史改
緣起改
自漢武帝以後,中國西,北邊境外嘅外族就因為中原自然條件好過塞外就逐漸內遷,東漢朝廷經常招引或者強制胡人內遷,方便監控各族,同時作為兵源同勞力.到咗晉朝,中國北,東,西三個方向都住咗好多胡人,尤其係關中同并州,胡人佔半數,包圍咗京城洛陽.而且胡人內遷到中原,由遊牧變成農耕,人口就有所增加,經濟軍事勢力大增,自東漢,魏晉以來朝廷招胡人入軍,胡人喺軍隊入邊好有勢力.同時內遷胡人畀漢人管住,要向朝廷納稅,又因為華夷之辨嘅觀念畀漢人歧視,而未內遷嘅胡人同漢人貿易時,邊境嘅漢人土豪時不時欺詐胡人,令好多胡人好不滿.雖然有人如江統寫《徙戎論》,擔心胡人勢力坐大,建議將胡人分割,遣返鄉下或者叫佢哋搬遞度,但無人聽.
晉室無能,政治腐敗,國力衰弱,而地方上亦都積弱,軍備唔夠,胡人造反時地方無力抵抗,八王之亂之後,國家大傷元氣,漢人嘅軍力迅速衰退,當時中原又連年災荒,社會生產破壞嚴重,胡人就趁你病攞你命,紛紛起兵逐鹿中原,喺京城嘅胡人軍隊以及中原嘅內遷胡人同壓住邊境嘅胡人裏應外合,最終西晉亡國.
經過改
304年冬天,氐族首領李雄佔咗成都,自稱「成都王」,史稱成漢;匈奴貴族劉淵起兵於離石(今日山西離石),國號漢(後改為趙,史稱前趙).係五胡建國開始.
晉懷帝永嘉四年(310年),劉淵死,佢個仔劉聰殺太子劉和即位.
311年(永嘉五年)四月,劉聰部下石勒,喺苦縣寧平城(今河南鹿邑)破晉軍十幾萬人,並俘殺太尉王衍等.劉聰又遣大將呼延晏率兵攻洛陽,屢敗晉軍,前後殲滅三萬餘人.六月呼延晏到達洛陽,劉曜等人帶兵會合,攻破洛陽,縱容部下搶掠,俘虜晉懷帝,殺太子,宗室,官員及士兵百姓三萬幾人,並大肆發掘陵墓,焚毀宮殿,史稱「永嘉之禍」或「永嘉之亂」等.
313年,劉聰毒死咗晉懷帝.懷帝嘅姪司馬業(或作司馬鄴),喺長安登基,叫做晉愍帝.
316年前趙劉曜攻長安,俘虜晉愍帝.
317年殺咗晉愍帝,士族王導,王敦等,扶植晉朝遠房宗室司馬睿,喺建康(今日南京)登基,叫做晉元帝,歷時52年嘅西晉滅亡,東晉開始,進入南北對峙時期.
影響改
五胡亂華係中國歷史上第一次中原淪陷於外族,對漢人來講係一場民族災難,幾乎令華夏亡國滅種.同時對中國歷史產生極深嘅影響,係華夏文明嘅轉折.
五胡亂華時期南北對立分治,分化南北社會,形成今日南北文化大不同嘅格局.
中原凋敝改
喺北方,自漢人王朝滅亡後就陷入戰亂紛爭,各個唔同民族包括漢族喺北方建立唔同嘅國家,相互之間打來打去,漢胡勢同水火,胡人發《殺漢繳》,漢人發《殺胡令》,令中原社會,經濟,文化凋敝,形成流民潮湧向南方,河西,遼東,而世家大族亦有好多跟住皇室南遷,稱之為衣冠南渡,至於無南渡嘅世家,就喺中原建立塢堡來自救,一啲去唔到南方嘅難民就就地投靠呢啲塢堡,求助呢啲家族,令呢啲家族喺中原勢力大增,胡人唔敢逳呢啲家族.
不過雖然中原人口劇降,但當時中原依然係中國人口最密集嘅所在,因此華夏文化並未喺中原剷除,相反重同化到外族,同時中原漢人多多少少胡化,呈現漢胡混合嘅形態.
南方開發改
衣冠南渡係中國三大移民潮之一,當東晉喺南方建立嘅時候,中原嘅世家大族就南遷到南方,由於世家大族衣冠楚楚,所以叫做「衣冠南渡」.之後中原持續戰亂,而東晉偏安南方,只守住半壁江山,相對安寧,於是大量中原百姓南渡南方,人數多到朝廷要設置僑州安置百姓.
原本南方係百越人嘅地方,《漢書·地理誌》話:「自交趾至會稽七八千里,百越雜處,各有種姓」,之後又有畀炎黃部落攻破嘅九黎部落遺民流落南方形成嘅三苗人,但衣冠南渡嘅漢人移民潮令南方由百越三苗之地漢化成漢地.因此雖然北方因為破壞嚴重而部份野蠻化,但因為華夏文化取得南方嘅保留地就補返數.
漢人大量南遷令華夏文明取得由北到南嘅巨大縱深,之後歷代外族入侵中原,華夏正朔都可退居南方,喺南方保存咗華夏嘅衣冠禮樂,典章文物制度,保證中華文明延綿落來,而當中國統一時,南方保存嘅文明又北傳中原,方便如隋唐,明朝等王朝喺戰亂破壞嚴重嘅北方恢復中華.
漢人南遷喺漢化南方同時,亦同百越,三苗文化融合,產生咗南方漢語嘅格局,以及有住唔同北方特質嘅南方華夏文化.
衣冠南渡大多數人係南渡到江淮,江南一帶,亦都有去到嶺南,自此江南文化突飛猛進,成為同中原相提並論嘅文化中心,乃至視作「文化中原」,南方文化同北方文化分庭抗禮.
全球史角度改
五胡亂華唔係得中國先發生嘅偶然事件,放喺當時,世界主要文明都前後受到蠻族入侵,由3世紀持續到6世紀,令世界各文明由古典文明變成中世紀文明.
喺當時世界上,遊牧民族自東向西陸續入侵各文明民族,先係中國五胡亂華,而後印度笈多王朝受匈奴襲擊而崩潰,之後輪到波斯帝國同拜占庭帝國,但其勢力擊退遊牧民族,最後遊牧民族一波波湧向最西面嘅羅馬帝國,羅馬帝國最後喺遊牧民族嘅衝擊下滅亡.
參攷改
- 中華百科全書·五胡亂華
- 南溟網·五胡亂華及落後征服先進
- 五胡亂華及其歷史作用
- L.S.Stavrianos《全球通史》(上冊)第二編 歐亞大陸的古典文明(公元500年之前)第7章中國文明與第8章古典文明的終結 ISBN:0139238972
- 林語堂《吾國與吾民》第1章中國人民 ISBN:978-7-5399-3241-5


text:
雲鋒萬通 ──轉工最緊要搵返自己人生!
每個人都會有唔同嘅原因導致你想轉工,但究竟轉份咩工好呢?甚或如果要轉行,又會應該轉咩呢?
都唔係第一次訪問雲鋒萬通嘅員工,上回講到佢哋已經轉型成為一間全方位科技FinTech公司,理所當然地員工都要跟住轉型啦!想知呢個轉型會為員工帶嚟挑戰定壓力?一齊嚟聽吓佢哋點講啦!
「自己時間自己話事,所以自律喺好重要」
▲(左)Heidi Pang – Branch Manager;(右)Man Wong – Assistant Branch Manager
Heidi同阿Man以前都係做銀行嘅,休息完一排之後決定加入雲鋒萬通,對於佢哋嚟講,最大嘅分別絕對係無咗做銀行嘅約束同規矩!以前返工時間定咗,工作內容都定咗,做啲咩都有明確嘅程序同指引,變相你唔會做多俾公司,亦唔會去試新嘢,但係喺呢到,發揮嘅自由度好大,有好多空間,資源可以試!不過Heidi就表示,因為依家時間係自己話事,所以自律就變得非常重要喇!
作為在職媽媽嘅阿Man,對於公司嘅flexibility 感受就更深喇,以前做銀行,好多時候家長日,運動會都未必能夠出席到,但依家可以自己安排自己嘅時間,可以同小朋友相處.亦都因為呢份工,公司會有唔同嘅活動同training,亦都可以幫到自己去教小朋友,就好似兒童理財,升學等等.
「轉工搵返自己嘅人生」
▲ Vernis Lie – Assistant Branch Manager
同樣係在職媽媽嘅Vernis 就話,覺得轉咗工之後先搵返自己嘅人生,因為時間彈性咗,可以有好多時間去發展唔同嘅興趣,做返好多以前返工錯失咗,無機會做嘅嘢,Vernis就話依家多咗好多興趣,例如瑜珈,健身,行山,亦都上咗好多課程.除左知識層面上得到滿足,仲識多咗朋友㖭!
除咗自己出去發展興趣之外,公司本身都提供做好大嘅support,就好似經常都會做唔同嘅training,workshop,講緊嘅並唔係工作技能上嘅training喎,佢哋之前有教過點樣經營一個social media fan page,建立個人形象,八字風水,甚至點樣做KOL,真係幾乎你講得出嘅都有!真係邊有一間公司會擺咁多資源喺發展同事嘅興趣吖!
咁除咗幫同事發展佢地嘅興趣同技能之外,工作上嘅進修當然都唔少得喇!上一篇都提到美國萬通(Mass Mutual)畀雲鋒金融收購咗之後,已經轉型成為一間全方位科技FinTech公司.隨住公司轉型,同事都當然要跟住Upgrade自己啦!話說筆者上去同每個同事傾計,嗰個都話自己正在密鑼緊鼓考緊證券牌.見到同事們咁努力,公司當然唔單止會俾support啦,已經考到嘅同事又會share自己嘅經驗同心得㖭!
講到最後,如果你都想喺工作上有啲突破同改變,佢哋依家仲好積極咁請緊人㗎,有興趣就快啲click入去佢哋個job post睇吓啱唔啱自己啦!
Ultra超世代 Region's job postings


text:
09/04/2018
「音樂椅」轉轉轉 任總管完錢去管股?查太接松崗手!
Jenny今日收到風,金管局前總裁任志剛(任總)將會接唐家成手,做證監會主席噃!諗返起,任總以前做金管局總裁都做咗16年,小妹細細個就聽過任總個名喇!今次如果真係做證監會話事人,相信視佢為「靠山」同「支柱」嘅林鄭應該最開心.
任總一直以來都係林鄭嘅「靠山」同「支柱」.
唐家成都有啲退意 任總係時候上喇!
話時話,政府部門同埋官方機構久唔久都會換吓阿頭,不過如果大家有留意開,都會睇到其實來來去去都係嗰班人,例如好似而家嘅商務及經濟發展局局長邱騰華咁,Jenny記得佢做過政府新聞處處長,環境局局長,CY年代佢就做特首辦主任.睇落呢幾個Post都係大纜都扯唔埋,不過喺政府做得AO都係「百搭型」,咩Post都要做,方便政府培養全能型人材吖嘛.
好似金管局,證監呢啲官方機構,「音樂椅」Game一樣都係成日有,事關雖然冇明文寫明機構嘅揸Fit人唔可以連任,不過傳統上都係連任一次就算,加上而家嘅證監會主席唐家成都有啲退意,政府梗係要快啲物色好下任人選喇!之但係去到呢啲權力核心,大家見來見去都會係嗰啲熟悉的名字.今次任總可能坐證監會主席個位,坐完一會之後,或者又去另一個金融機構再坐一會都唔定喇!
傳查太做下屆港交所主席 講到似層層
「音樂椅」咁好玩,一於預埋同樣係行政會議成員嘅查史美倫(查太)啦!Jenny聽可靠消息話,佢將會接替周松崗做港交所主席.Jenny仲記得曾聽聞當初林鄭係想搵查太做財政司,一來可以多啲女將入熱廚房,一來又可以踢走前朝個「波」.點知查太餵咗個大檸檬畀林鄭,話冇意入政府,不過都願意繼續做行會成員,叫做留返幾分薄面畀林鄭,今次一齊玩「音樂椅」做埋港交所主席,林鄭應該安樂晒啦!如果消息屬實,數數手指,林鄭競選時所講嘅「金融三靠山」,都一一就位喇!林鄭飲得杯落啦!
(搶先申請)免費試用etnet強化版MQ手機串流報價服務! ► 立即行動


text:
讀地理點樣搵非地理嘅intern?| 過來人分享
我今年報同收到offer嘅internships所有都同地理冇咩關係,有law firm有FMCG firm等等.而我都知道大家喺揀geog呢科之前都會對出路有一定嘅憂慮,所以今次就同大家分享吓我少少嘅心得~ 大家自己斟酌選用啦! 我今年報同收到offer嘅internships所有都同地理冇咩關係,有law firm有fmcg firm等等.而我都知道大家喺揀geog呢科之前都會對出路有一定嘅憂慮,所以今次就同大家分享吓我少少嘅心得~ 大家自己斟酌選用啦! 前期準備 Job search 我主要用幾大平台,包括JobsDB, CTGoodJobs, LinkedIn同埋各大公司嘅官網.要注意嘅係唔一定所有公司都經其他平台做招聘,所以如果你對某間公司有興趣,我就建議你subscribe to佢嘅newsletter alerts先,等你第一時間知道有咩opportunities.另外,我知可能有啲人都會疑惑點解經啲平台報名好似冇回音,但係其實真係work㗎! 報intern嘅心態應該係採用漁翁撒網嘅方式,因為你永遠唔知道一間公司會唔會收你.另外,好多job description都會話自己prefer讀商科/相關科目嘅學生,但我自己嘅策略係會照報嘅,只要你有相關嘅skills同經驗就可以!That’s why我成日叫大家喺大學嘅時候要把握機會儲經驗,無論係上莊,參加case comp定係做義工等等都好,因為呢啲嘢你好難吹出嚟,反而係你有咗個經驗之後就可以再吹大啲.順帶一提,我覺得大家都應該開個LinkedIn profile整靚佢,build吓啲connections. 為咗加快報名嘅速度,我後來報嘅時候已經冇咩交cover letter (除非佢係compulsory啦),因為通常其實如果佢見到CV唔啱佢就可以bye bye啦. 面試 我覺得真係practice makes perfect,所以炒咗一次面試真係唔好放棄住!面試之前做research係必須的吧!首先,就係要了解多啲間公司本身先,最快捷嘅方法就係去佢官網到睇.可以睇吓annual reports同埋佢地social media上面最新嘅動向.之後,我自己通常就會上Glassdoor同埋各大討論區上面睇吓間公司通常會喺面試到問啲咩問題. 除咗呢啲之外,其實都幾肯定每間公司每次都會問你一啲behavioural 同competency-based questions同埋自我介紹,所以你都可以prep定先.另外,作為一個geog學生,我覺得你要expect咗面試官會問你點解你讀geog但係唔係想做geog相關嘅工作,點解自己係適合做呢個位同埋你之後嘅career path會係想點. 最後,如果你知道面試官嘅名,你可以上LinkedIn到睇睇佢個profile,然後嘗試喺面試嘅時候投其所好. Notes of reassurance 報工嚟講,心理質素真係好重要!睇過我story嘅都知道我都灰過~ 但記住you’re not alone! 同埋其實geog嘅學生都有自己嘅優點同selling point嘅!要相信自己呀,加油!